
PARTEA I 


SCRIERI SOCIOLOGICE ŞI TEORETICE 


MITUL INFERIORITĂȚII FEMEILOR! 
DIVIZIUNEA MUNCII SI DIMORFISMUL SEXUAL? 


Cei doi factori care domină toate procesele psihice sunt 
interesul social (Gemeinschaftsgefühl) şi lupta pentru 
însemnătate (Geltungsstreben). În crearea şi asigurarea 
condițiilor vieţii sale, în îndeplinirea celor trei îndatoriri 
principale ale vieţii - iubire, profesie, societate —, omul îşi 


1 Acest capitol include fragmente din Menschenkenntnis, Partea 1, Cap. 
7. 


2 Menschenkenntnis, pp. 95-97. 


activează întotdeauna interesul social şi îşi urmează 
aspiraţia pentru însemnătate, pentru putere şi pentru 
superioritate. Orice fenomen psihic trebuie evaluat prin 
intermediul relației cantitative şi calitative între aceşti doi 
factori pentru a obţine o înțelegere psihologică. Relaţia 
dintre aceşti factori determină măsura în care o persoană 
este capabilă să cuprindă întreaga logică a coabitării umane 
şi să se adapteze la diviziunea muncii pe care o impune 
această logică. 


Diviziunea muncii este o necesitate absolută pentru 
conservarea societății umane. În consecinţă, fiecare 
persoană trebuie să ocupe la un moment dat un anumit loc. 
Dacă o persoană nu participă la îndeplinirea acestei 
obligaţii, ea se va opune conservării vieții sociale, a întregii 
rase umane. Aceasta uită de rolul său de confrate uman şi 
ajunge să cauzeze probleme. În cazurile mai uşoare, vorbim 
de lipsă de maniere, de mici fraude şi de apucături egoiste; 
în cazurile mai dificile, vorbim de excentricitate şi 
delincventä; iar mai târziu în viață, de infracțiuni grave. 
Asemenea fenomene sunt condamnate ţinând cont exclusiv 
de distanța lor față de cerinţele vieţii sociale si de 
incompatibilitatea lor cu acestea. 


Valoarea unei persoane este determinată de modul în care 
îşi ocupă locul ce-i este atribuit în diviziunea muncii din 
comunitate. Prin asumarea vieții sociale, persoana devine 
semnificativă pentru ceilalți şi una dintre miile de zale ale 
lanţului pe care se bazează continuitatea vieții umane, 
absența unui anumit număr dintre aceste zale ducând la 
prăbuşirea vieții sociale. În mod ideal, abilităţile individului 
ar fi criteriul pentru a-i acorda propriul loc în întregul 
proces de producţie al societății umane. Însă în acest proces 


de concepere a vieții sociale s-a strecurat destul de multă 
confuzie, ceea ce a perturbat diviziunea muncii pusă pe 
acele baze, prin stabilirea de criterii false pentru evaluarea 
valorii umane. Se poate ca, din diverse motive, un individ să 
nu fie potrivit pentru locul în care se găseşte; sau se poate 
să apară dificultăți din dorința de putere sau din falsele 
ambiţii ale anumitor indivizi care, în urmărirea propriului 
lor interes egoist, împiedică acest mod de coabitare umană 
şi de muncă în comun. Puterea personală sau interesele 
economice fac ca munca să fie distribuită astfel încât 
posturile cele mai plăcute, care oferă mai multă putere, să 
fie obținute de anumite grupuri ale societăţii, în timp ce 
altele sunt excluse. Întrucât lupta pentru putere joacă un 
rol uriaş în aceste chestiuni, procesul de diviziune a muncii 
nu s-a desfăşurat niciodată lin. Intervenţia violentă si 
continuă a făcut din muncă un fel de privilegiu pentru unii 
şi un fel de opresiune pentru alții. 


O astfel de diviziune a muncii este dată şi de diviziunea pe 
sexe (dimorfismul sexual). Încă de la început, aceasta 
exclude de la anumite ocupații, în funcție de fizic, una 
dintre părți, femeia, în timp ce bărbaților nu le sunt 
atribuite alte tipuri de sarcini pentru că ei pot fi folosiți mai 
bine în altă parte. Această diviziune a muncii ar trebui 
îndeplinită în conformitate cu un criteriu complet lipsit de 
prejudecăți. 


Mişcarea de emancipare a femeilor, în măsura în care nu 
exagerează lucrurile când e în focul luptei, a acceptat logica 
acestui punct de vedere. Acesta nu defeminizează femeile şi 
nici nu distruge relațiile naturale dintre bărbat şi femeie în 
ceea ce priveşte oportunitățile de muncă potrivite pentru ei. 
În cursul dezvoltării umane, diviziunea muncii a luat o 


formă în care femeia preia o parte din acele activități care 
altfel l-ar ține ocupat si pe bărbat, în timp ce acesta din 
urmă îşi poate folosi mai util puterile. Această diviziune a 
muncii nu este deloc nerezonabilă câtă vreme resursele de 
muncă nu rămân astfel neintrebuintate, iar resursele 
intelectuale şi fizice nu sunt greşit folosite. 


SITUAŢIA CULTURALĂ 


DOMINAŢIA MASCULINĂ3 


Prin dezvoltarea culturii în direcția aspiratiei către putere, in 
special prin eforturile anumitor indivizi sau clase care vor 
să-şi asigure privilegii pentru ei înşişi, diviziunea muncii a 
fost directionatä în favoarea bărbaților. Această tendință 
predomină şi în ziua de azi, având ca rezultat o cultură 
umană ce se caracterizează prin importanţa covârşitoare a 
bărbatului. Diviziunea muncii este astfel încât bărbații sunt 
grupul cu privilegii garantate. Datorită dominației lor, 
bărbaţii influențează poziția femeii în diviziunea muncii, în 
procesul de producţie, către propriul lor avantaj. Bărbaţii 
stabilesc sfera de viaţă pentru femei şi sunt în poziția de a o 
impune; ei stabilesc pentru femei forme de viață care 
urmează în principal punctul de vedere masculin. 


3 Menschenkenntnis, pp. 97-100. 


Aşa cum stau lucrurile astăzi, bărbaţii continuă să se lupte 
pentru superioritate asupra femeilor, în timp ce femeile sunt 
permanent nemultumite de privilegiile masculine. Totuşi, 
întrucât cele două sexe depind strâns unul de celălalt, apare 
o tensiune, o continuă perturbare a armoniei psihice. 
Această stare psihică generală este resimţită ca fiind extrem 
de dureroasă de ambele părți ale rasei umane şi conduce la 
perturbări cu bătaie lungă. 


Dominația masculină nu s-a născut ca un fapt natural, ci a 
trebuit să fie asigurată de numeroase legi. Înainte de asta, 
au fost pesemne perioade în care dominaţia masculină nu a 
fost o evidență. Există, într-adevăr, dovezi istorice ale unei 
perioade de matriarhat, de filiatie matriliniară, când mama, 
femeia, a jucat rolul mai important în viață, mai ales în ce 
priveşte copilul, iar toți bărbaţii tribului aveau față de ea 
anumite obligații. Unele obiceiuri şi tradiții continuă să 
arate asta, ca de exemplu folosirea în glumă, pentru orice 
bărbat, a apelativului de unchi sau văr al unui copil. 


Tranzitia de la matriarhat la patriarhat a fost precedată de o 
mare luptă. La început, bărbatul într-adevăr nu avea 
privilegiile pe care astăzi îi place să le prezinte ca fiindu-i 
date de la natură, ci a trebuit să lupte pentru ele. O bună 
descriere în detaliu a acestei evoluţii poate fi găsită în 
lucrarea lui August Bebel (1885), Femeia şi socialismul“. 
Victoria bărbaţilor a fost echivalentă cu subjugarea femeilor. 
În special lucrările despre dezvoltarea dreptului stau 
elocvent mărturie pentru acest proces de subjugare. 


4 August Bebel, Femeia şi socialismul, Ed. Politică, Bucureşti, 1960. (N. 
trad.) 


Dominația masculină nu a fost o stare naturală, ci a devenit 
necesară numai în decursul luptei continue cu popoarele 
învecinate, când bărbatului i-a revenit un rol semnificativ de 
care s-a folosit până la urmă pentru acapararea definitivă a 
conducerii. Mână în mână cu asta au mers şi dezvoltarea 
proprietăţii private şi dreptul de moştenire ca fundament al 
predominantei masculine, în măsura in care bărbatul este 
în general partea care dobândeşte şi care deține. 


PERSPECTIVA ASUPRA INFERIORITÄTI 
FEMEILOR5 


Pentru a-şi justifica dominaţia, bărbatul susține în general 
că, pe lângă faptul că poziţia lui este dată de la natură, 
femeia este o ființă inferioară. Perspectiva asupra 
inferioritätii femeilor este atât de răspândită încât pare că ar 
fi împărtăşită de toate ființele umane. Pe lângă aceasta, 
bărbatul cunoaşte o anumită nelinişte, care izvorăşte 
probabil din perioda luptei împotriva matriarhatului, când 
femeia reprezenta într-adevăr un factor de nelinişte pentru 
bărbat. 


În istorie şi literatură întâlnim tot timpul indicii de acest fel. 
Astfel, un scriitor roman afirmă: „Mulier este hominis 
confusio”. [Femeia este confuzia bărbatului.] La conciliile 
bisericeşti, problema dacă femeia are sau nu un suflet a 
făcut obiectul unor discuții aprinse şi s-au scris tratate 


5 Menschenkenntnis, pp. 103-107. 


erudite pe problema dacă şi ea este sau nu tot o ființă 
umană. Vânătoarea de vrăjitoare cu ale sale arderi pe rug a 
durat secole la rând şi este o tristă mărturie a greşelilor, a 
uriaşei nesigurante şi a confuziilor acelor vremuri legate de 
această problemă. 


Femeile sunt adesea prezentate drept cauza tuturor relelor 
din lume, ca în povestea biblică a păcatului originar sau ca 
în Iliada lui Homer, în care a fost de ajuns o femeie pentru a 
pogori suferința peste popoare întregi. Legende şi basme din 
toate timpurile vorbesc despre inferioritatea morală a 
femeilor, despre depravarea, răutatea, prefăcătoria şi 
nestatornicia lor şi despre faptul că nu te poţi bizui pe ele. 
„Frivolitatea feminină” este menționată chiar şi în sprijinul 
legilor. În mod asemănător, femeile sunt devalorizate în ce 
priveşte competența şi performanța. Figuri de stil, anecdote, 
proverbe şi glume ale tuturor popoarelor sunt pline de critici 
şi devalorizări la adresa femeilor. Acestea sunt acuzate că 
sunt puse pe hartä, nepunctuale, meschine şi proaste. 


O extraordinară ascutime a spiritului este pusă în slujba 
dovedirii inferioritätii femeii, dacă e să ne gândim doar la 
persoane ca Strindberg, Moebius, Schopenhauer şi 
Weininger. Rândurile lor sunt îngroşate de multe femei care, 
resemnate, au ajuns să împărtăşească perspectiva asupra 
inferioritätii femeii şi a rolului subordonat pe care îl merită. 
Respectul scăzut față de femei este exprimat şi prin salariile 
mult mai mici pentru femei decât pentru bărbaţi, chiar si 
atunci când munca lor este egală ca valoare cu munca 
bărbaților. 


Este adevărat că testele de aptitudini au arătat că la 
anumite materii, ca matematica, băieţii se descurcă mai 
bine, iar la alte materii, ca limbile străine, fetele se descurcă 
mai bine. Băieții au dovedit într-adevăr aptitudini mai bune 
decât fetele pentru materii care îi pregătesc pentru ocupații 
masculine. Însă aceasta indică doar aparent aptitudinile lor 
mai bune. Dacă ne uităm mai îndeaproape la situația 
fetelor, reiese că povestea cu abilitățile mai reduse ale 
femeilor nu e decât o fabulatie, o minciună care doar arată a 
adevăr. 


Un alt argument împotriva prejudecätii despre inferioritatea 
femeilor este numărul mare de femei care s-au remarcat în 
cele mai diverse domenii, în special în literatură, artă, 
tehnologie şi medicină, ale căror realizări le egalează întru 
totul pe cele ale bărbaţilor. Întâmplător, numărul bărbaţilor 
fără urmă de realizări, dar cu un grad ridicat de 
incompetentä, este atât de mare încât se poate susține cu o 
cantitate egală de dovezi mitul inferioritätii bărbaţilor — 
desigur, la fel de nedrept. 


O consecință gravă a acestui mit al inferioritätii a tot ce ține 
de feminin este o ciudată dihotomie conceptuală. Masculinul 
este identificat pur şi simplu cu tot ce e valoros, puternic şi 
victorios, iar femininul, cu tot ce e obedient, servil şi 
subordonat. Această manieră de a gândi s-a înrădăcinat atât 
de adânc în cultura noastră, încât tot ce e excelent are o 
nuanță de masculin, în timp ce tot ce e mai puțin valoros si 
mai supus obiectiei este reprezentat ca feminin. După cum 
bine se ştie, pentru unii bărbați cea mai gravă insultă e să 
fie „exact ca o femeie”, în timp ce la fete masculinitatea nu 
înseamnă denigrare. Accentul este pus întotdeauna astfel 


încât tot ce reaminteşte de feminin să fie reprezentat ca 
inferior. 


Observate mai îndeaproape, fenomenele care vin frecvent în 
sprijinul atât de clar al acestui mit nu sunt altceva decât 
consecințele unei dezvoltări obstructionate. Nu dorim să 
susţinem că am putea să facem din orice copil o persoană 
care, în sensul uzual, poate fi considerată „dotată” sau 
foarte capabilă. Însă suntem încrezători că am putea să 
facem din orice copil o persoană care să fie considerată 
netalentată. Desigur, nu am făcut asta niciodată, dar ştim 
că alții au reuşit în acest sens. Si este foarte plauzibil ca 
astăzi aceasta să fie mai frecvent soarta fetelor decât a 
băieţilor. Am avut ocazia de a vedea asemenea copii 
„netalentati” care într-o zi s-au dovedit atât de dotați încât 
părea că practic au suferit o transformare. 


EFECTE ASUPRA COPIILOR 


BÄIETIIS 


Toate institutiile, traditiile, legile, moravurile si obiceiurile 
noastre stau märturie pentru pozitia privilegiatä a 
bärbatului, cätre care sunt indreptate si de cätre care sunt 
mentinute. Acestea pätrund pänä in camera copilului si au 


6 Menschenkenntnis, pp. 98-103. 


o enormă influenţă asupra psihicului său. Deşi nu putem 
presupune o mare înțelegere din partea copilului a acestor 
conexiuni sociale, copilul este sensibil la ele. Să luăm de 
exemplu cazul unui băiat care a reacționat printr-un 
vehement acces de furie la cererea de a îmbrăca haine de 
fată. Asemenea întâmplări ne oferă motive suficiente pentru 
a cerceta aceste conexiuni. Ceea ce ne conduce din nou, 
dintr-o altă perspectivă, la o altă considerație asupra luptei 
pentru putere. 


Odată ce lupta pentru însemnătate a băiatului a ajuns la un 
anumit nivel, el va prefera să o apuce pe calea care pare 
garantată de privilegiile masculinitätii sale, pe care le vede 
peste tot. Educaţia familială din ziua de azi este foarte 
potrivită pentru susținerea luptei pentru putere şi, astfel, a 
inclinatiei spre a valoriza puternic privilegiile masculine şi a 
aspira la acestea. Motivul e acela că bărbatul, tatăl, se 
raportează de obicei la copil ca la un simbol al puterii. Prin 
al său du-te-vino misterios, el trezeşte interesul copilului 
mult mai mult decât o face mama. 


Foarte curând, copilul observă rolul covârşitor pe care îl are 
tatăl; el dă tonul, rânduieşte, dirijează totul. Copilul vede 
cum toată lumea îi respectă ordinele şi cum mama se referă 
constant la el. În toate privintele, bărbatul îi apare copilului 
ca fiind cel puternic. Unor copii, tatăl le apare ca fiind atât 
de autoritar încât ei cred că orice spune el e sfânt şi, pentru 
a întări o afirmație, răspund adesea doar cu „Aşa a zis tata”. 


Chiar şi acolo unde influența tatălui nu este atât de 
evidentă, copiii vor avea impresia că tatăl este superior, 
fiindcă întreaga povară a familiei pare că stă pe umerii lui, 


în timp ce, de fapt, doar diviziunea muncii îi dă tatălui 
ocazia de a-şi folosi mai bine resursele. 


Crescând, copilul nu are nevoie să citească deloc pe această 
temă. Chiar dacă nu ştie nimic despre aceste chestiuni, el 
va simți efectul faptului că bărbatul este partea care aduce 
bani şi este privilegiată, chiar şi atunci când taţi şi mame cu 
capul pe umeri renunţă bucuroşi la aceste vechi privilegii 
tradiționale în favoarea unor drepturi egale. Este extrem de 
dificil să i se explice unui copil că mama, care îndeplineşte 
activitățile domestice, este un partener cu drepturi egale cu 
ale tatălui. 


Să ne imaginăm ce înseamnă pentru un băiat să vadă peste 
tot în fața ochilor, încă din prima zi de viață, că bărbatul 
este prioritar. Deja de la naştere el este primit cu mult mai 
multă bucurie decât o fetiță şi este sărbătorit ca un prinț. 
Toată lumea ştie că, de cele mai multe ori, părinţii ar prefera 
să aibă băieți. Băiatul simte la fiecare pas cum, ca 
progenitură masculină, este preferat şi considerat mai 
valoros. Diferite cuvinte care îi sunt adresate sau pe care le 
aude ocazional îi sugerează iar şi iar importanța mai mare a 
rolului masculin. 


Băiatul dă de superioritatea principiului masculin şi sub 
forma faptului că femeile care trăiesc sub acelaşi acoperiş 
cu el sunt folosite pentru muncile mai puțin apreciate şi că, 
în cele din urmă, femeile din mediul său nu sunt 
întotdeauna convinse de valoarea lor egală cu a bărbaților. 
Ele joacă de regulă un rol prezentat ca subordonat şi 
inferior. 


Copilul trăieşte toate situațiile ce decurg din această relație. 
Rezultatul constă în nenumărate imagini şi opinii despre 
esența femeii, din care ea în general iese prost. Dezvoltarea 
psihologică a băiatului capătă un tipar masculin. În lupta 
lui pentru putere, obiectivele sale tin de trăsături şi atitudini 
aproape exclusiv masculine. 


Din relaţiile de putere descrise reiese un fel de calitate 
masculină. Anumite trăsături de caracter care indică spre 
această sursă sunt considerate „masculine”, altele 
„feminine”, fără ca niciun fel de date elementare să justifice 
aceste aprecieri. Când comparăm băieţii şi fetele şi găsim o 
aparentă confirmare a acestei clasificări, nu putem vorbi de 
date naturale. Mai degrabă, observăm aceste fenomene la 
persoane care sunt deja legate de o anumită cadrare, al 
căror plan de viață, a căror linie directoare este deja 
îngustată de decizii de putere univoce. Aceste relații de 
putere le-au impus unor astfel de persoane locul în care ele 
trebuie să-şi caute dezvoltarea. 


Astfel, distincţia între trăsăturile de caracter masculine şi 
femine nu este justificată. Vedem că ambele tipuri de 
trăsături pot servi cerințelor luptei pentru putere, că se 
poate exercita puterea si cu mijloace „feminine” — de 
exemplu, prin obedientä şi supunere. Prin avantajele de care 
se bucură un copil obedient, acesta ar putea progresa mult 
mai mult decât unul care nu este obedient, chiar dacă, în 
ambele cazuri, acționează lupta pentru putere. Posibilitate 
de a înțelege o persoană este adesea îngreunată fiindcă 
lupta pentru putere, pentru a triumfa, recurge la cele mai 
variate trăsăturile de caracter. 


Pe măsură ce băiatul creşte, însemnătatea masculinitätii 
sale devine aproape o datorie. Ambitia sa, lupta lui pentru 
putere şi superioritate sunt unite definitiv, devin practic 
identice cu obligația față de masculinitate. Multi copii, in 
lupta lor pentru putere, nu sunt mulțumiți doar să aibă 
conştiinţa masculinitätii. Vor întotdeauna să arate şi să 
demonstreze că sunt bărbați şi că, de aceea, trebuie să aibă 
privilegii. Pe de o parte, încearcă mereu să exceleze şi, 
făcând asta, îşi exagerează trăsăturile masculine de 
caracter; pe de altă parte, ei încearcă mereu să-şi 
demonstreze superioritatea în fața mediului feminin, aşa 
cum o fac toți tiranii, prin sfidare sau prin vicleşug, in 
funcție de gradul de rezistenţă pe care îl întâmpină. 


Din moment ce fiecare persoană este evaluată în funcție de 
idealul masculinitätii privilegiate, nu e de mirare că această 
evaluare este întotdeauna o ştachetă pentru băiat, şi că, 
până la urmă, se evaluează el însuşi după ea. Se va întreba 
şi va veghea dacă ţinuta lui este tot timpul bărbătească, 
dacă este deja suficient de bărbat etc. Tot ceea ce astăzi este 
prezentat ca „bărbătesc” ne este familiar şi, în primul rând, 
vorbim de ceva pur egoist, ceva ce satisface iubirea de sine 
(adică superioritatea), preeminenta asupra celorlalți. La 
toate acestea se adaugă unele trăsături active, precum 
curajul, forța, mândria, amintirile victoriilor de tot felul (mai 
ales asupra femeilor), obținerea de funcții, onoruri şi titluri, 
tendința de a se întări în fața impulsurilor „feminine” etc. E 
o luptă continuă pentru superioritate personală fiindcă este 
considerat bărbăteşte să fii superior. 


Astfel, un băiat îşi va adapta trăsăturile pentru care poate 
împrumuta modele numai de la bărbați adulți, in special 
tatăl său. Urmele acestei idei de grandoare cultivate artificial 


pot fi regăsite peste tot. Un băiat este ispitit de timpuriu să- 
şi asigure pentru sine un exces de putere şi privilegii. 
Acestea înseamnă pentru el la fel de mult ca „a fi bărbat”. În 
cazurile rele, a fi bărbat se transformă adesea în bine 
cunoscutele fenomene de grosolănie şi brutalitate. 


FETELE! 


Avantajele pe care masculinitatea le oferă frecvent reprezintă 
o mare tentatie, şi, astfel, multe fete sunt ghidate de un 
ideal masculin. Acesta poate fi exprimat ca o dorință intensă 
şi de neîndeplinit, ca un criteriu pentru evaluarea propriului 
comportament sau ca o modalitate de prezentare şi 
conduită. „În chestiuni ce tin de cultură, fiecare femeie vrea 
să fie bărbat.” Aceasta se referă inclusiv la fetele care preferă 
cu încăpățânare exact acele jocuri şi activități care, potrivit 
aptitudinilor fizice, ar fi mai potrivite pentru băieți. Se 
catärä în copaci, le place să se afle în compania băieților şi 
resping, considerându-le nedemne, toate ocupațiile 
feminine. Găsesc satisfacție numai în activitățile masculine. 
Toate acestea trebuie înțelese din perspectiva preferintei 
pentru masculinitate. Vedem aici limpede cum lupta pentru 
a ocupa un loc mai bun, lupta pentru superioritate tinde 
mai mult spre aparenţă decât spre realitate şi spre locul 
propriu-zis ocupat în viaţă. 

Unei fete i se spune la fiecare pas, cum ar veni, zilnic, şi în 
nenumărate feluri, că fetele sunt incapabile şi potrivite 
numai pentru munca mai uşoară şi subordonată. Evident, o 
fetiță care nu poate analiza critic asemenea judecăți va 
considera inabilitatea feminină ca fiind soarta inevitabilă a 
femeii şi va ajunge, în cele din urmă, să creadă ea însăşi în 
propria inabilitate. Aşadar, descurajată, nu se va raporta la 
materiile şcolare (ca matematica) — dacă va fi vreodată 
nevoită să se raporteze la acestea - cu interesul necesar sau 
îşi va pierde interesul pentru ele. Şi astfel se va lipsi de 
pregătirea exterioară şi interioară. 


În asemenea circumstanţe, dovada inabilitätii femeii va 
părea, desigur, corectă. Însă aceasta este o eroare din două 
motive. Primul motiv e că valoarea unei persoane încă este 
frecvent evaluată pe baza performanțelor din perspectiva 
lumii afacerilor - adică dintr-un punct de vedere unilateral 
şi pur egoist. Din acest punct de vedere se poate într-adevăr 
omite întrebarea: în ce măsură performanța şi aptitudinile 
sunt legate de dezvoltarea psihologică? 


Cel de-al doilea şi principalul motiv este că, din copilărie, o 
fată se loveşte de un mit care, foarte probabil, îi va 
zdruncina încrederea în propria valoare şi încrederea în sine 
şi îi va submina speranța de a realiza vreodată ceva bun. 
Neincrederea este întărită de observarea faptului că femeilor 
li se desemnează numai roluri subordonate, şi atunci este 
de înțeles că ea îşi va pierde curajul, nu va mai dori să preia 
cu adevărat controlul şi, în cele din urmă, se va retrage de la 
îndatoririle vieţii. 


Şi atunci e clar că devine cu adevărat nepotrivită şi inutilă. 
Când confruntăm pe cineva şi îl copleşim cu un consens în 
numele căruia îi refuzăm orice speranţă că ar putea 
vreodată să realizeze ceva - când îi subminăm curajul în 
acest mod şi vedem apoi că nu reuşeşte, atunci nu suntem 
indreptätiti să spunem că am avut dreptate, ci trebuie să 
recunoaştem că noi am provocat întreaga nenorocire. 


Nu este uşor, în cultura noastră, ca o fată să aibă încredere 
în sine şi curaj. Întâmplător, chiar şi în testarea 
aptitudinilor, s-a demonstrat faptul neobişnuit că un 
anumit grup de fete, cu vârste între paisprezece şi 
optsprezece ani, a fost superior tuturor celorlalte grupuri, 
inclusiv de băieți. Toate erau fete din familiile în care şi 
femeia, mama, sau doar ea, avea o ocupaţie independentă. 
Aceasta înseamnă că fetele respective au crescut într-un 
context în care nu au fost afectate de mitul capacităţii 
reduse a femeilor sau l-au resimțit într-o măsură mai mică, 
fiindcă au putut vedea ele însele cum mama a evoluat prin 
competenţe proprii. Astfel, aceste fete s-au putut dezvolta 
mai liber şi mai independent, aproape neîngrădite de acest 
mit. 


EFECTE ASUPRA FEMEILOR 


RĂZVRĂTIREA ÎMPOTRIVA ROLULUI FEMININS 

Întâietatea bărbaţilor a provocat o serioasă perturbare în 
dezvoltarea psihologică a femeilor, care a dus la 
nemulțumirea aproape generală a femeilor față de propriul 
rol. Ele înaintează pe aceleaşi căi şi în aceleaşi condiții ca 
toate acele ființe umane care, foarte probabil, se vor alege cu 
puternice sentimente de inferioritate ca urmare a locului 
ocupat. Mitul presupusei lor inferioritäti naturale este încă 
un factor agravant în dezvoltarea lor psihologică. 


Dacă, totuşi, un mare număr de fete găsesc o compensare 
cât de cât satisfăcătoare, aceasta se datorează dezvoltării 
caracterului lor, inteligenței lor şi poate anumitor privilegii 
care, însă, arată numai că o eroare atrage imediat după sine 
şi altele. Asemenea privilegii sunt scutiri, obiecte de lux, 
galanterii, care aduc cât de cât a regim preferenţial, prin 
mimarea respectului față de femei. În sfârşit, femeile sunt şi 
idealizate, ceea ce, pe de altă parte, determină apariția 
idealului unei femei create în avantajul bărbatului. O femeie 
a remarcat pe bună dreptate: „Virtutea femeilor - iată o 
bună invenţie a bărbaților!” (George Sand). 


În lupta împotriva rolului feminin în general pot fi 
diferențiate trei tipuri de femei. Un tip se va dezvolta într-o 
direcție „masculină”, activă. Aceste femei devin extrem de 
energice, ambitioase şi se luptă pentru succesul suprem. Ele 
încearcă să-şi depăşească fraţii şi camarazii masculini, se 
îndreaptă către ocupațiile rezervate genului masculin, se 
implică în tot felul de sporturi etc. Adesea, ele resping şi 
relațiile de dragoste şi conjugale. Dacă intră totuşi într-o 
astfel de relaţie, o vor strica prin eforturile lor de a fi, şi aici, 


în permanență partenerul dominant, acela întrucâtva 
superior celuilalt. Manifestă o aversiune intensă față de 
toate treburile casnice fie spunând asta direct, fie indirect, 
negându-şi vreun talent pentru ele - iar uneori 
demonstrând şi absența talentului. 


Acest tip încearcă să compenseze răul printr-un tip de 
masculinitate. Poziția defensivă împotriva rolului feminin 
este o trăsătură de bază a naturii lor. Sunt numite uneori 
„femei -bărbat”. Dar asta se bazează pe concepția eronată a 
prezenței unui factor înnăscut, a unei substanțe masculine, 
care le impune acestor fete atitudinea lor. Totuşi, întreaga 
istorie culturală arată că opresiunile şi restricțiile care încă 
le subjugă pe femei sunt de nesuportat şi îndeamnă la 
revoltă. Dacă revolta o ia pe calea percepută ca „masculină”, 
aceasta se datorează faptului că nu există decât două 
posibilități de a-ţi găsi locul în lume - fie potrivit idealului 
femeii, fie al bărbatului. Astfel, orice ieşire din rolul feminin 
apare ca masculin şi vice versa, nu din cauza unor 
substanţe misterioase, ci din cauza faptului că, spaţial şi 
psihologic, nu este posibil altfel. Trebuie, astfel, să se țină 
seama de dificultățile sub care are loc dezvoltarea fetelor. Nu 
ne putem aştepta la o impäcare totală cu viața, cu datele 
culturii noastre şi cu modurile noastre de a coabita, atâta 
timp cât femeilor nu le sunt acordate drepturi egale cu ale 
bărbaților. 


Un alt tip de femeie trece prin viață cu un fel de resemnare 
şi manifestă, cu asupra de măsură, adaptare, obedientä şi 
umilință. Aparent, o astfel de femeie se potriveşte oriunde 
sau se poate ocupa de orice, dar manifestă o asemenea 
stângăcie şi ineptie, încât nu apucă să ajungă nicăieri, iar 
acest lucru trebuie privit cu suspiciune. Sau dezvoltă 


simptome nervoase şi îşi prezintă emfatic slăbiciunea, 
pretinzând o atenţie specială. Astfel, ele demonstrează cum 
o educaţie artificială, care vine în contradicție cu natura lor, 
este în general urmată de o afecţiune nervoasă, făcând 
persoana respectivă incapabilă pentru viața socială. Sunt 
cele mai bune persoane din lume, dar, din nefericire, sunt 
bolnave şi incapabile să îndeplinească ceea ce li se cere. Pe 
termen lung, nu sunt capabile să satisfacă mediul în care 
trăiesc. Supunerea, umilința şi autolimitarea lor se bazează 
pe aceeaşi revoltă ca în cazul primului tip. Ele par să spună 
limpede: asta nu e viață să te bucuri de ea. 


Al treilea tip pare să fie format din acelea care nu resping 
rolul feminin, dar sunt împovărate totuşi de conştiinţa 
chinuitoare a faptului că, fiind fiinţe inferioare, sunt 
condamnate la un rol subordonat. Sunt întru totul convinse 
de inferioritatea femeii şi au convingerea că numai bărbații 
sunt chemați să înfăptuiască cele mai mari realizări. Astfel, 
şi ele susțin statutul privilegiat al bărbatului. Intäresc 
aşadar corul vocilor care atribuie toate abilitățile numai 
bărbatului şi solicită un loc special pentru el. Îşi arată atât 
de clar sentimentul de slăbiciune de parcă aşteaptă pentru 
el recunoştinţă şi cer sprijin. Însă şi această atitudine este 
izbucnirea unei răzvrătiri de mult pregătite. Aceasta se 
manifestă frecvent în căsnicie atunci când femeia lasă tot 
timpul în seama bărbatului toate treburile pe care ar trebui 
să le îndeplinească ea, recunoscând că numai un bărbat le 
poate realiza. 


Insatisfactia față de rolul feminin capătă o formă extremă la 
fetele care, din anumite rațiuni „superioare”, se retrag din 
viață intrând într-o mănăstire, de exemplu, sau preiau o 
ocupaţie care implică celibatul. Ele fac parte dintre cele care 


nu se pot împăca cu rolul lor feminin şi practic renunţă la 
toate pregătirile pentru vocaţia lor propriu-zisă. Multe fete 
îşi doresc foarte devreme să aibă o slujbă pentru a câştiga 
independența care le apare ca o protecţie împotriva unei 
căsătorii contractate prea repede. Şi în această atitudine 
factorul determinant este antipatia față de rolul feminin 
tradițional. 


Chiar dacă intră într-o căsnicie, unde se presupune că fata 
a acceptat voluntar acest rol, de multe ori aceasta nu e deloc 
o dovadă a împăcării cu rolul feminin. 


CÂND FEMEILE DEVIN MAME? 


În ciuda mitului despre inferioritatea femeii, una dintre cele 
mai importante şi mai dificile îndatoriri ale vieţii, creşterea 
copiilor, este lăsată aproape exclusiv în seama femeilor. Aşa 
stând lucrurile, ce fel de părinţi vor fi cele trei tipuri deja 
descrise, şi în ce fel vor fi diferite? 


Primul tip, cu atitudinea sa masculină față de viață, va 
domni ca un tiran, se va ocupa să strige în gura mare şi să 
pedepsească tot timpul, şi, astfel, să exercite o presiune 
puternică asupra copiilor, de care ei, desigur, vor încerca să 
scape. În cel mai bun caz, asta va duce la o instrucție care 
nu va avea niciun fel de valoare. Copiii consideră de obicei 
asemenea mame ca fiind incapabile să-i crească. Gălăgia, 

marele vacarm şi agitația au un efect foarte rău şi există 
pericolul ca fetele să fie încurajate să-şi imite mama, iar 
băieţii să fie cuprinşi de o constantă frică pentru tot restul 
vieții. Dintre bărbaţii dominați de o astfel de mamă, 
surprinzător de multi ajung să se ţină departe de femei, ca 
şi cum ar fi inoculati cu amărăciune şi incapabili să aibă 
încredere într-una. Astfel apare o permanentă discordie 
între sexe pe care o considerăm evident patologică. Totuşi, 
până şi în asemenea cazuri, sunt unii care vorbesc aiurea 
despre o „proastă distribuire a substanței masculine şi 
feminine.” 


Celelalte două tipuri de femei eşuează la fel în creşterea 
copiilor. Un tip tinde să manifeste o conduită atât de 
sceptică, încât copiii observă curând lipsa de încredere în 
sine a mamei lor şi ea îi scapă din mână. Mama va continua 
să-şi reînnoiască eforturile şi avertismentele, amenințând şi 
că ea îi va spune tatălui. Cu toate acestea, privind mereu la 
părintele de sex masculin, ea se trădează din nou că nu are 
încredere în capacitatea ei de-şi creşte copiii. Aşa că, şi în 
calitate de părinte, ea e cu ochii pe retragere, de parcă ar 
ține de ea să justifice perspectiva conform căreia numai 
bărbatul este competent şi, de aceea, indispensabil şi în 
creşterea copiilor. Or, asemenea femei, simțindu-se complet 
incapabile, refuză orice activitate de educare şi lasă această 
responsabilitate pe seama soțului, a guvernantelor etc. 


FEMEILE ÎN VÂRSTĂ.0 

Dorim să menţionăm în legătură cu asta încă un fenomen 
care, la rândul lui, dă ocazia unei critici depreciative față de 
femei. Este vorba de aşa-numita vârstă primejdioasă, în jur 
de 50 de ani, când au loc anumite fenomene şi schimbări în 
direcția accentuării anumitor trăsături de caracter. 
Schimbările fizice pot să-i arate unei femei că urmează să 
piardă şi ultima rămăşiţă a slabei insemnätäti pe care s-a 
străduit din răsputeri s-o menţină. În aceste condiţii 
agravante, ea îşi va spori efortul de a se agăța de tot cea 
ajutat-o înainte să atingă şi să-şi mențină poziţia. 


În cultura noastră actuală, cu a sa predominantă credință 
în realizare, persoanelor în vârstă oricum le e greu, dar cu 
atât mai mult femeilor. Acelaşi rău ce subminează complet 
valoarea femeilor în vârstă ne atinge pe fiecare dintre noi 
într-un alt mod. Aprecierea vieții noastre nu poate fi 
realizată doar după ceea ce reuşim să facem azi. Ceea ce 
cineva a realizat în anii în care a fost în putere trebuie să i 
se recunoască după ce şi-a pierdut forța şi eficiența. Nu se 
poate exclude pur şi simplu o persoană, rupându-i legăturile 
sale psihologice şi materiale cu lumea, doar fiindcă e 
bătrână. Modul în care aceasta li se întâmplă femeilor 
bătrâne este practic insultător. Să ne imaginăm anxietatea 
cu care o fată în creştere se gândeşte la acea perioadă pe 
care şi ea va trebui să o înfrunte într-o zi. A fi femeie nu 
dispare în al cincizecilea an, iar demnitatea umană continuă 
neschimbată şi după acest moment şi trebuie păstrată. 


UN CAZII! 


Un exemplu tipic al lipsei de reconciliere cu rolul feminin 
este cazul unei femei de 36 de ani, căsătorită, care se 
plângea de diferite afecțiuni nervoase. Era copilul cel mare 
din căsătoria dintre un bărbat în vârstă şi o femeie foarte 
dominantă. Faptul că mama, o fată foarte frumoasă, s-a 
căsătorit cu un bărbat în vârstă sugerează că la mijloc au 
fost obiecții împotriva rolului feminin, care au influențat 
alegerea unui astfel de soț. Şi, într-adevăr, căsătoria nu a 
fost una bună. Acasă, mama tipa când vorbea şi îşi impunea 
voința fără a ţine seama deloc de ceilalți. Bătrânul tată era 
tot timpul pus la colț. Pacienta spune că de multe ori mama 
ei nu-i permitea tatălui nici măcar să se întindă pe o bancă 
să se odihnească. Era mereu hotărâtă să-şi dirijeze 
gospodăria conform unui principiu stabilit de ea însăşi şi 
care trebuia să fie considerat inviolabil de către toată lumea. 


Pacienta noastră a fost un copil foarte capabil şi tare 
räsfätat de tată. Mama ei, pe de altă parte, nu era niciodată 
mulțumită de ea şi i se opunea întotdeauna. Mai târziu, 
când li s-a născut un băiat, mama l-a favorizat foarte mult, 
iar relaţia cu fiica ei a devenit cu totul de nesuportat. Fata 
ştia, totuşi, că avea un sprijin în tată; oricât de indolent şi 
maleabil era în rest, putea să manifeste o rezistență 
vehementă în chestiuni ce țineau de fiica sa. 

În lupa acerbă cu mama ei, fata a ajuns efectiv să o urască. 
Un subiect preferat de atac al fetei era curăţenia mamei, 
aceasta mergând atât de departe, încât, de exemplu, să nu 
permită unei servitoare să atingă o clantä fără să o şteargă 
apoi. Fetei îi făcea plăcere să fie cât mai murdară şi mai 
şleampătă cu putinţă şi să murdărească totul. În general, a 
dezvoltat numai acele trăsături care se aflau în opoziție 
directă cu ceea ce se aştepta mama. Asta stă foarte clar 
mărturie împotriva presupunerii trăsăturilor înnăscute. 
Dacă un copil dezvoltă doar trăsături care trebuie că o 
vexează de moarte pe mamă, probabil că asta se bazează pe 
un plan conştient sau inconştient. Lupta continuă şi în ziua 
de azi şi cu greu se găseşte o ostilitate mai violentă. 


Când pacienta avea opt ani, a existat în mare această 
situaţie: tatăl ținea tot timpul cu fiica; mama avea tot timpul 
o privire severă şi mänioasä şi făcea observații si reprosuri 
intepätoare; fiica era iute la mânie, cu replica pregătită şi se 
apăra de atacurile mamei cu o neobişnuită ascutime de 
spirit. Lucrurile s-au agravat când fratele ei mai mic, 
favoritul mamei şi de asemenea räsfätat, s-a îmbolnăvit de 
insuficiență mitrală. Asta a făcut ca grija mamei să devină şi 
mai intensă. Trebuie remarcat că eforturile părinților în 
privința copiilor erau permanent în contradicție. Acestea au 
fost circumstanţele în care a crescut fata. 


Într-o zi, ea a părut că s-a îmbolnăvit grav de o afecţiune 
nervoasă pe care nimeni nu o putea explica. Era permanent 
chinuită de gânduri rele îndreptate împotriva mamei ei, 
despre care credea că îi pune bețe în roate în orice. S-a 
cufundat subit în religie, însă fără efect. După o vreme, 
gândurile rele au cedat, ceea ce a fost atribuit unor 
medicamente; însă probabil că mama a fost întrucâtva 


împinsă într-o poziție defensivă. S-a ales doar cu o rămăşiţă 
a gândurilor, cu o frică fulgerătoare de furtună. Fata credea 
că furtunile sunt stârnite doar de conştiinţa ei încărcată şi 
că într-o zi îi vor provoca un dezastru din cauza gândurilor 
rele. Se poate observa cum fata se străduieşte să se elibereze 
de ura pentru mamă. 


Astfel a continuat dezvoltarea copilului şi în cele din urmă 
părea totuşi să aibă înainte un viitor favorabil. Odată a fost 
deosebit de impresionată de ce a spus una dintre 
profesoarele ei: „Fata asta ar putea să facă orice dacă ar 
vrea”. În sine, asemenea cuvinte sunt nesemnificative. Însă 
pentru această fată au însemnat: „Dacă ar vrea să ducă 
ceva la îndeplinire, cu siguranță ar putea”. Efectul acestei 
perspective a fost şi mai multă râvnă în lupta împotriva 
mamei. 


La pubertate ea a devenit o fată frumoasă, bună de măritat 
şi avea multi pretendenți. Însă din cauza unei limbi deosebit 
de ascuțite a distrus iar şi iar toate şansele vreunei relații. 
Se simțea deosebit de atrasă numai de un bărbat mai vârstă 
din vecinătate, astfel încât exista permanent temerea că s-ar 
putea căsători cu el. Însă şi acest bărbat a plecat după o 
vreme, iar fata a rămas fără pretendent până la vârsta de 26 
de ani. Asta era ceva foarte neobişnuit în cercurile sale şi 
nimeni nu putea înțelege, dat fiind că nimeni nu-i cunoştea 
trecutul. În lupta grea dusă din copilărie împotriva mamei, 
ea a devenit conflictuală şi certäreatä. A se certa era postura 
ei victorioasă. Comportamentul mamei a făcut-o să devină 
irascibilă şi mereu în căutare de biruinte. Nimic nu-i plăcea 
mai mult decât o ceartă aprinsă. Asta îi arăta vanitatea. 
Atitudinea ei „masculină” se manifesta şi prin preferința 
pentru jocuri al căror scop era înfrângerea adversarului. 


La vârsta de 26 de ani a întâlnit un om foarte cumsecade 
care nu a fost descurajat de artagul ei şi îi făcea curte cu 
intenţii serioase. Se purta foarte umil şi supus. Îndemnată 
de rude să se mărite cu el, ea a afirmat în repetate rânduri 
că bărbatul îi displăcea foarte mult şi că o uniune cu el nu 
putea să sfârşească bine. Potrivit felului ei de a fi, o 
asemenea profeție nu era dificil de împlinit. După o 
rezistență de doi ani, ea a consimţit în sfârşit, ferm convisă 
că a găsit un sclav cu care putea face ce dorea. Spera în 
secret ca el să fie o reeditare a tatălui ei, care ceda 
întodeauna în fața ei. 


Însă curând ea şi-a dat seama că se înşelase. La câteva zile 
după nuntă, el stătea confortabil în sufragerie, fumându-şi 
pipa şi citind ziarul. Dimineața dispărea în birou, venea 
punctual pentru cină şi bombănea când nu era gata la timp. 
Cerea curățenie, afecțiune, punctualitate - după părerea ei, 
toate pretenţii neîntemeiate, pentru care nu era pregătită. 


Relaţia care s-a dezvoltat nu era deloc la fel ca aceea dintre 
ea şi tatăl ei. Aceasta a fost o deziluzie brutală. Cu cât erau 
mai mari pretențiile ei, cu atât soțul îi îndeplinea mai puțin 
dorinţele; şi cu cât el o îndemna mai tare să fie gospodină, 
cu atât apuca mai puţin să o vadă în acest rol. Ea îi 
reamintea constant că el, de fapt, nu are niciun drept la 
asemenea pretenții, din moment ce îl avertizase explicit că 
nu îl plăcea. Însă el nu era impresionat. Şi-a continuat 
implacabil cererile, astfel încât ea a început să aibă o 
perspectivă întunecată asupra viitorului. Acest bărbat 
cinstit şi pedant i-a făcut curte îmbătat de o uitare de sine 
care s-a risipit curând după ce s-a crezut ajuns într-o 
poziţie sigură. 


Dizarmonia dintre ei nu s-a schimbat nici atunci când ea a 
devenit mamă. Trebuia să-şi asume noi îndatoriri. Relația cu 
propria mamă, care ţinea evident cu ginerele, a devenit din 
ce în ce mai proastă. Din moment ce războiul neîncetat de 
acasă era purtat cu un armament atât de greu, soțul era 
câteodată cu adevărat dezagreabil şi nepăsător, iar ea se 
simţea indreptätitä să-i aducă reprosuri. Însă 
comportamentul lui era o consecință a inadecvării şi lipsei ei 
de reconciliere cu rolul feminin. Dacă ar fi putut să joace 
întotdeauna rolul conducătorului trecând prin viaţă cu un 
sclav alături care să-i îndeplinească orice dorințe, căsătoria 
poate că ar fi funcționat. 


Ce ar trebui să facă acum? Să divorțeze sau să se întoarcă 
la mamă, declarându-se învinsă? Nu mai putea să fie 
independentă, din moment ce nu a fost pregătită pentru 
asta. Un divorț ar fi însemnat să-şi calce pe mândrie, pe 
orgoliu. Viața era un chin. Pe de o parte era soțul, criticând 
totul; de cealaltă parte era mama cu armamentul ei greu, 
predicând mereu curăţenia şi ordinea. 


Dintr-odată, pacienta a devenit curată şi ordonată. A 
început să lustruiască si să curețe cât era ziua de lungă. 
Părea că a învăţat în sfârşit lecţia pe care mama i-a urlat-o 
tot timpul în urechi. La început, mama probabil a zâmbit, 
iar soțul era de asemenea destul de mulțumit de brusca 
disciplină a soției care făcea tot timpul ordine în dulapuri. 


Însă un asemenea lucru poate să fie făcut şi în exces. Spăla 
şi curăța până când toate lucrurile din casă se uzau. Toată 
lumea o deranja când făcea ordine, iar ea, la rândul ei, îi 
deranja pe toți ceilalți. Când spăla ceva, atins apoi de 


altcineva, acel ceva trebuia curățat din nou şi numai ea 
putea face asta. Totuşi, cu greu se putea găsi mai multă 
dezordine ca în casa acestei femei, fiindcă la ea nu era vorba 
de fapt de a face curat, ci de a deranja. E specific cazului ei 
faptul că nu avea nicio prietenă, nu se putea înțelege cu 
nimeni şi nu i se arăta atenţie. 


Această aşa-numită compulsie de a spăla este foarte 
frecventă. Asemenea femei luptă împotriva rolului feminin şi 
vor, oarecum la modul ideal, să le privească de sus pe cele 
care nu spală la fel de des. Inconştient, aceste eforturi 
vizează să dinamiteze liniştea casei. 


Pentru educaţia fetelor, cultura trebuie să ne aducă în 
viitorul apropiat metode prin care să se obțină o mai bună 
împăcare cu viața. Aşa cum vedem astăzi, o asemenea 
impäcare uneori nu poate fi atinsă nici măcar în cele mai 
favorabile condiţii. În cultura noastră, inferioritatea femeii, 
deşi nejustificată în realitate şi negată de toți omenii 
rezonabili, este încă fondată pe lege şi tradiție. Trebuie să 
avem asta în vedere tot timpul, să recunoaştem cum 
lucrează această atitudine eronată asupra ordinii noastre 
sociale şi să luptăm împotriva ei nu dintr-o venerație 
patologic exagerată față de femeie, ci pentru că asemenea 
condiții ne distrug viața socială. 


REMEDII!2 


12 Menschenkenntnis, pp. 117-121. 


Toate aceste fenomene se bazează pe erori ale culturii 
noastre. Odată ce un mit a pătruns într-o cultură, va intra 
peste tot şi poate fi găsit oriunde. Astfel, mitul inferioritätii 
femeii şi corelativa dominantä a bărbatului tulbură 
permanent armonia dintre sexe. Consecința este o tensiune 
enormă care se manifestă în special în toate relaţiile de 
dragoste, amenințând toate posibilitățile de fericire şi, 
frecvent, distrugându-le. Întreaga noastră viață amoroasă 
este otrăvită de această tensiune, se usucă şi devine 
searbădă. 


Acesta este motivul pentru care căsătoriile armonioase sunt 
atât de rare şi copiii cresc având credinţa că viața conjugalä 
este ceva neobişnuit de dificil şi primejdios. Mitul despre 
femei şi alte idei asemănătoare îi împiedică frecvent pe copii 
să ajungă la o adevărată înțelegere a vieţii. Să ne gândim la 
numeroasele fete care consideră căsătoria doar un mod de 
evadare, la bărbaţii şi femeile care văd în căsătorie doar un 
rău necesar. Dificultăţile care au decurs din această 
tensiune dintre sexe au ajuns astăzi la dimensiuni gigantice. 
Sunt cu atât mai mari cu cât, în copilărie, este mai 
puternică tendinţa fetei de a se răzvrăti împotriva rolului ce- 
i este impus, sau, respectiv, cu cât este mai mare dorința 
bărbatului de a juca un rol privilegiat în ciuda lipsei de 
temei a acestei dorințe. 


CAMARADERIA 


Semnul caracteristic de conciliere, de relaxare între sexe, 
este camaraderia. Tocmai în relația dintre sexe, 
subordonarea este la fel de intolerabilă ca în viața 
națiunilor. Dificultățile şi poverile care apar ca urmare a 
subordonării sunt atât de mari pentru ambele părți încât 
toată lumea ar trebui să acorde atenţie acestei probleme. 
Acest domeniu este atât de mare, încât cuprinde viața 
fiecărui individ. Este atât de complicat fiindcă, în cultura 
noastră, copilul este împovărat cu alegerea atitudinii față de 
viață într-un fel de opoziţie față de sexul opus. 


O educație temperată ar putea probabil să stăpânească 
aceste dificultăţi. Însă agitația din zilele noastre, lipsa 
principiilor educaţionale cu adevărat verificate şi mai ales 
competitivitatea întregii noastre vieți au efecte care ajung 
până la cresä şi trasează încă de acolo directivele vieții de 
mai târziu. Multi se tem să intre în relații de iubire. 
Periculos e că a devenit îndatorirea bărbatului să-şi 
demonstreze masculinitatea în toate circumstanţele, chiar şi 
prin viclenie, prin „cuceriri”. Asta distruge receptivitatea si 
încrederea în iubire. Don Juan este, fără îndoială, cineva 
care nu se crede suficient de bărbat şi, astfel, caută 
permanent în cuceririle sale noi dovezi în acest sens. 


Suspiciunea ce predomină între sexe subminează orice fel 
de încredere şi, astfel, întreaga umanitate suferă. Idealul 
exagerat al masculinitätii reprezintă o cerință, un imbold 
continuu, o nelinişte permanentă ale cărei efecte nu sunt 
altele decât revendicări de vanitate, de propăşire de sine şi 
de poziție privilegiată, ceea ce contrazice condiţiile naturale 
ale coabitării umane. 


Nu avem niciun motiv să ne opunem obiectivelor actuale ale 
mişcării femeilor pentru libertate şi drepturi egale. Mai 
degrabă trebuie să le susţinem activ fiindcă, în cele din 
urmă, fericirea şi bucuria în viața întregii umanitäti depind 
de crearea condiţiilor care să le permită femeilor să se 
împace cu rolul lor feminin şi de modul în care bărbații 
rezolvă problema relaţiei lor cu femeile. 


EDUCAȚIA MIXTĂ 


Dintre încercările de până acum de a iniția o mai bună 
relație între sexe, cea mai importantă este educația mixtă. 
Acesta practică este controversată; are adversarii şi 
susținătorii săi. Aceştia din urmă menționează ca avantaj 
principal faptul că permite sexelor o oportunitate de a se 
cunoaşte reciproc la timp, astfel încât să poată evita miturile 
negative. Adversarii menționează în primul rând că diferența 
dintre băieți şi fete este deja atât de mare încât, atunci când 
intră la şcoală, educaţia în comun nu ar face decât să o 
sporească. Băieţii s-ar simţi oprimati fiindcă fetele sunt mai 
avansate intelectual în această perioadă. Băieţii, care au 
trebuit să poarte toată povara privilegiului lor şi a dovezii că 
sunt mai competenți, ar fi acum confruntati dintr-odată cu 
înțelegerea faptului că privilegiul lor este doar un balon de 
săpun care se dizolvă în fața realității. Unii cercetători mai 
susțin şi că au descoperit că, prin educaţia mixtă, băieții 
devin timizi față de fete şi îşi pierd stima de sine. 


Există fără îndoială ceva adevăr în aceste observații şi 
argumente. Insă argumentele sunt valide doar dacă educația 


mixtă este privită prin prisma unei competiţii între sexe, 
întru victoria unuia ca fiind mai capabil decât celălalt. 
Inteleasä în acest fel de profesori şi elevi, este nocivă, fireşte. 
Dacă profesorii nu ajung la o mai bună înţelegere a 
educației mixte — o înțelegere bazată pe deprinderea şi 
pregătirea pentru viitoarea cooperare între sexe pe probleme 
comune - şi dacă nu îşi bazează activitatea vocationalä pe 
această concepţie, experimentele de educație mixtă vor eşua 
întotdeauna, iar adversarii vor considera aceste eşecuri 
drept confirmări ale punctului lor de vedere. 


Pentru a expune aici întregul tablou ar fi nevoie de 
creativitatea unui poet. Trebuie să ne mulțumim să atragem 
atenția doar asupra punctelor principale. Corespondenţe cu 
tipurile menționate mai sus sunt tot timpul prezente şi 
mulți cititori vor recunoaşte că aici apar aceleaşi idei ca în 
descrierea copiilor născuți cu o inferioritate organică: fata în 
creştere se comportă frecvent ca şi cum ar fi inferioară. În 
acel caz, ceea ce a fost spus despre compensarea 
sentimentelor de inferioritate i se aplică şi ei. Diferenţa este 
că fata primeşte şi din afară credinţa în propria inferioritate. 
Viaţa ei este atât de puternic atrasă pe această cale, încât 
până şi cercetători cu o intuiţie foarte bună cad pradă 
uneori acestui mit. 


Efectul general al acestui mit este că ambele sexe sunt 
atrase în cele din urmă în vârtejul „politicilor de prestigiu” şi 
joacă un rol căruia niciuna dintre părți nu-i poate face față. 
Le complică inofensivitatea vieţii, le răpeşte spontaneitatea 
relațiilor şi îi saturează cu prejudecăţi în fața cărora dispare 
orice perspectivă de fericire. 


CONCLUZIE 3 


Poate că cea mai importantă problemă a societății noastre 
este „chestiunea femeii”. Dat fiind că viața noastră este 
dirijată de muncă şi de câştigarea traiului, în ceea ce 
priveşte banii, bărbaţii solicită şi primesc o plată mai mare 
decât femeile. Această situație se reflectă în mintea 
majorității oamenilor cu semnificația că femeile există 
pentru bărbaţi şi în slujba lor. Însă aceasta este o 
presupunere nefirească, bazată pe o diviune artificială a 
armoniei naturale dintre sexe. Totuşi, acest mit provine cu 
uşurinţă din obstacolele ocazionale pe care le întâlnesc 
femeile şi este asumat atât de femei, cât si de bărbaţi, de 
obicei pe parcursul întregii vieți. Această evaluare nu poate 
fi găsită în cuvinte sau în gânduri conştiente, ci în atitudini. 


Stima de sine scăzută a femeii face ca ea să se retragă cu 
uşurinţă din fața încercărilor şi deciziilor vieții, dat fiind că 
şi-a pierdut încrederea în ea însăşi. De obicei, eforturile ei 
slăbesc prea devreme sau intensificarea acestora trădează o 
lipsă de încredere. Tendinţa către acțiune independentă 
dispare de obicei încă din copilărie şi o nevoie excesivă de a 
se sprijini de ceva, care doar rareori poate fi satisfăcută, 
arată că realizările ei sunt inferioare. Apar armele celor 
slabi: ocolişurile pe calea spre ţinte excesiv de înalte şi 
trăsăturile submisive care par exagerate la început, însă 
curând se transformă în note predominante. 


13 Soziale Einflusse in der Kinderstube, pp. 482-483. 


Semnificaţia naturală a corpului şi a organelor sale este 
falsificată, iar impulsurile sunt modificate şi otrăvite de 
obiectivele dorite şi în acelaşi timp nedorite şi de compulsia 
de a se căsători. lar asta pentru că trăsăturile feminitätii 
naturale au fost degradate şi restabilite numai condiționat. 
Unii autori foarte învățați cred că au descoperit trăsături 
„feminine înnăscute” în sensul rău al cuvântului sau o 
natură feminină care ar condamna pe cineva la o 
permanentă inferioritate. Însă acesta nu este decât 
rezultatul nefericit pe care tocmai l-am descris, care trebuie 
că se întâmplă când fetița a interiorizat superstitia 
masculină a lipsei de speranţă a sträduintelor ei 
intelectuale, iar acum încearcă tot timpul să vorbească cu 
acea voce masculină. Toate încercările de protest inițiate 
pentru a-şi recâştiga încrederea în ea însăşi, de care a fost 
privată încă din creşă, nu fac decât să reducă din 
spontaneitatea experiențelor. Atunci când un băiat 
întâmpină dificultăţi în realizările lui, găseşte ajutor mai 
întâi în recunoaşterea acestora ca neplăceri generale, îşi 
păstrează echilibrul psihologic şi poate să-şi vadă în 
continuare de treabă. O fată într-o astfel de situație nu aude 
altceva, inclusiv din neliniştea propriei ei inimi, decât „mi se 
întâmplă fiindcă sunt doar fată” - şi ajunge cu uşurinţă să- 
şi considere eforturile inutile. Sufletul uman nu poate să 
găsească adăpost în asemenea depreciere de sine. Rezultatul 
este în general o ciudată ostilitate ascunsă, însă uşor de 
descoperit, față de bărbatul aparent favorizat. 


Bărbatul, în ceea ce-l priveşte, împovărat din copilărie cu 
obligația de a-şi demonstra superioritatea față de femei, 
reacționează față de natura ascunsă şi ostilă a sexului 
feminin printr-o suspiciune sporită şi, posibil, prin tiranie. 
Din perspectiva egalității evidente de valoare a „întregii 


omeniri” este de înțeles că ambele sexe, prin atitudinile lor 
nefireşti, dar aproape de neevitat, cad pradă unei lupte 
permanente. În consecință, sunt predispuse şi la inevitabile 
înarmări, baricadări şi încăierări de dragul unui prestigiu 
inutil. Mai mult, ambele sexe, cu o foarte tulburătoare 
prudenţă şi cu o frică intensificată, se confruntă ca 
duşmani, sfidându-se unul pe altul şi temându-se pentru 
propria înfrângere. 


Aceste considerații subliniază cea mai gravă boală a 
organismului nostru social şi arată că aceste perspective 
eronate asupra copilăriei devin garanția unei sorți tragice. 
Din această perspectivă, ar fi greşit să mai susţinem acea 
idee iluzorie cum că lupta dintre sexe ar avea totuşi un 
avantaj, dat de rafinarea sentimentelor noastre. Pentru cei 
care vor să caute mai departe, doresc să semnalez faptul că 
dovezile superiorității în relația dintre bărbați şi femei sunt 
aproape întotdeauna doar pseudodovezi, care susțin numai 
întrucâtva vreo reală „superioritate”. Ar trebui adăugat şi că 
această aparență este adesea obținută prin instrumentele 
interzise ale vicleniei şi imaginaţiei. 


ANEXĂ: PROBLEMA AVORTULUI:4 


Ca în majoritatea chestiunilor, şi când analizăm legea 
antiavort înțelegem că numai din perspectiva psihologiei 


14 Erörterungen zum Paragraph 144. 


individuale putem vedea clar problema din toate unghiurile 
şi îi putem recunoaşte adevărata importanţă. 


Argumentele susținute în general de cei care se împotrivesc 
legii antiavort nu îi apar întotdeauna psihologului ca fiind 
cele mai valide. Nu doresc să mă ocup aici de necesitatea 
medicală pe baza căreia sarcina este frecvent întreruptă. Se 
poate presupune că orice medic ale cărui principii nu sunt 
în slujba unei prejudecăţi se va afla în postura de a trebui 
să ducă la bun sfârşit intervenția salvatoare atunci când 
viața mamei este amenințată. Evaluarea corectă a 
pericolului rămâne astfel o problemă de certitudine a 
diagnosticării. 


Adesea, obiecțiile împotriva continuării unei sarcini capătă 
un caracter aparent constrângător numai prin perspectiva 

pesimistă a persoanelor în cauză. În cele mai multe cazuri 

individuale, pe care le vom analiza obiectiv, vom descoperi 

că problema poate fi privită şi altfel, cu mai mult curaj, iar 
atunci ratiunile consträngätoare în favoarea avortului şi-ar 
pierde greutatea. 


Ni se spune adesea că o familie ar putea să trăiască destul 
de bine cu un anumit venit având doi copii, dar cu un al 
treilea sau al patrulea ar fi amenințată de o scădere 
considerabilă a standardului de viaţă. Însă vedem frecvent 
că, pe de altă parte, tocmai venirea unor noi copii a oferit 
părinţilor noi stimulente pentru o intensificare a activităţii, 
le-a dat noi idei pentru surse de venit şi, în loc de temuta 
sărăcie, întreaga familie a devenit mai prosperă. Dificultăţile 
specifice timpului nostru de a găsi un loc de muncă şi 


numărul mic de locuinţe ar putea, fireşte, ca în unele cazuri 
să agraveze această situaţie. 


În alte cazuri, în care poate o tânără fată, ca mamă 
necăsătorită, este în pericol de a-şi pierde poziția socială şi 
de a ajunge într-un conflict de nerezolvat cu părinţii, se 
poate adesea ajunge la o altă soluție decât avortul. Am văzut 
de multe ori cum fete care aşteptau deznădăjduite să dea 
naştere au ajuns mai târziu să considere copilul drept cel 
mai de preț lucru din viaţa lor şi au ştiut foarte bine cum să 
rezolve dificila problemă a mamei necăsătorite. Numai prin 
aceasta au fost împinse într-o carieră de succes care le-a 
garantat independenţa față de un mediu oprimant. În 
aceeaşi privință, vedem frecvent cum fete care au reuşit să 
scape de sarcina nedorită ajung mai târziu să o deplângă 
amarnic şi să-şi dea seama că ar fi fost posibil să găsească 
modalități de a fi mame, ceea ce le-ar fi adus consolare şi 
bucurie. O atitudine curajoasă a mamei necăsătorite e, la 
rândul ei, mai probabil să încurajeze partenerul să consimtă 
la căsătorie. Însă există şi cazuri în care nu găsim nicio altă 
soluție pentru a salva existența fetei în afară de întreruperea 
sarcinii, mai ales atunci când nu putem influenţa întregul 
mediu al acesteia, părinții ei etc. 


Vedem astfel că cele mai importante motive pentru avort nu 
sunt valide în mod obiectiv. Se întâmplă de obicei ca femeia 
gravidă să nu-şi dorească un copil. Nu îl doreşte fiindcă, din 
neajunsurile generale ale sexului feminin, se teme să nu 
eşueze în propria viață. Un copil, până la urmă, înseamnă 
mult mai mult decât responsabilitatea pentru o guritä 
flămândă. Înseamnă în primul rând o puternică reîntărire a 
legăturii cu tatăl copilului. Înseamnă renunțare la egoismul 
fără limite, la poziţia centrală pe care multe femei sunt 


obişnuite să o ocupe în mediul lor. Să rămână însărcinate şi 
să nască mai înseamnă şi o înfrângere pentru multe femei 
care sunt pe deplin angajate în lupta împotriva superiorității 
sexului masculin. Înseamnă expunerea dezavantajelor 
naturale ca femeie în domeniul sexualității. 


Însă numai rareori o femeia va recunoaşte față de ea însăşi 
această respingere a maternității, fiindcă ştie că asta ar fi o 
recunoaştere a egoismului şi lasitätii. Astfel, vedem destul 
de frecvent femei care sunt într-o situație potrivită pentru a 
fi binecuvântate cu copii, care sunt căsătorite şi au 
circumstanțe favorabile si care, totuşi, creează un 
aranjament artificial pentru a scăpa de această îndatorire 
care se apropie. Vedem femei care îşi apără gospodăria cu o 
grijă atât de istovitoare, de „exagerată”, şi care atribuie o 
mare importanță abaterilor de la rutină şi oricărei tulburări 
a ordinii obişnuite, încât întregul lor mediu ajunge automat 
la gândul: „Ce noroc că femeia asta are doar un copil!” Şi 
vom descoperi, iar şi iar, ca rădăcină a multor tulburări 
nervoase, frica de a avea un copil. 


Ar trebui cineva să oblige o asemenea femeie, care respinge 
atât de drastic ideea de a avea un copil, să nască împotriva 
voinţei ei? Pentru legiuitor, problema se poate încheia cu 
naşterea copilului. Însă ştim că problema abia la naştere 
începe, că o asemenea femeie nu se va împăca în niciun caz 
fără să protesteze cu faptul nedorit al maternității ei. Ce fel 
de mamă ar fi ea pentru copil? 


Cum să se poată ea achita de o îndatorire atât de dificilă 
când îi este impusă împotriva voinței ei? S-ar putea susține 
că, odată cu naşterea copilului, iubirea maternă se va 


instala necondiționat, ca o reacție chimică. Psihologul ştie, 
totuşi, că nu e întotdeauna cazul. Destul de multe femei îi 
fac, în nenumărate feluri, pe copiii lor să simtă că nu au fost 
doriți atunci când s-au născut. Cunoaşterea faptului de a fi 
un copil nedorit oträveste viaţa multor indivizi, plantează 
sămânța pentru tulburări psihologice grave şi este de multe 
ori răul fundamental din care apar delincventi şi toți acei 
psihopati care, pentru tot restul vieţii, nu pot scăpa de 
blestemul unei copilării fără iubire. Numai în interesul 
acestor copii — şi în primul rând cu privire la copii judecăm 
această problemă -, eu sunt pentru a-i spune direct fiecărei 
femei: „Nu trebuie să faci copii dacă nu vrei”. 


Şi am văzut adesea că aceeaşi femeie care se împotrivea 
maternității cu o sută de pretexte dintr-odată dorea ea 
însăşi copilul pe care l-a respins atât de violent odată ce s-a 
văzut liberă să decidă finalitatea sarcinii ei. Nu trebuie să 
uităm niciodată cât de profund este în fiecare femeie 
protestul împotriva inegalitätii cu bărbaţii. Consträngerea 
unei legi create de bărbați, prin care femeile sunt private de 
libera decizie cu privire la soarta lor, trebuie că este simțită 
de fiecare femeie ca o umilință. În cadrele acestei legi, o 
femeie joacă nu atât rolul unei persoane, cât acela al unei 
funcții în interesul procreării. 


Comparate cu acest argument, tuturor celorlalte argumente 
le revine un rol secundar: numai o femeie care îşi doreşte 
copilul poate fi o mamă bună. 


Unora le place să susțină că abolirea legii împotriva 
avortului ar inräutäti şi mai mult starea deplorabilă a 
moravurilor noastre. Insă gradul scăzut al moralității are 


atât de multe motive, mai profunde - întreaga noastră 
educație, mai ales, care este atât de puţin orientată spre 
sentimentul social şi atât de mult orientată spre ambiția 
personală -, încât este absurd să aplicăm criteriul moral 
tocmai aici, unde o parte a umanității este lovită mult mai 
puternic decât toate celelalte. Ar trebui prea bine să 
împărtăşim marea responsabilitate pentru coabitarea etică a 
ființelor umane, în loc să lăsăm povara cea mai mare să 
apese pe umerii cei mai slabi. 


Ar fi o adevărată binecuvântare pentru umanitate dacă ar fi 
create centre de consiliere maritală unde să lucreze 
terapeuti specializaţi în psihologie individuală care să ofere 
informaţii despre toate problemele implicate. 


PROTESTUL VIRIL ŞI O CRITICĂ ADUSĂ LUI FREUD 


PROTESTUL VIRIL!5 


DATELE HERMAFRODITISMULUI PSIHOLOGIC 


15 Heilen und Bilden: ärztlich-pädagogische Arbeiten des Vereins für 
Individualpsychologie, pp. 76-84. 


Aproape fiecare cercetător al hermafroditismului uman a 
menționat sau a subliniat că printre caracteristicile sexuale 
derivate pot fi găsite adesea trăsături psihologice ale celuilalt 
sex. Printre aceştia sunt Krafft-Ebing, Dessoir, Halban, 
Fliess, Freud şi Hirschfield. 


Freud a studiat în special fenomenele de homosexualitate în 
nevroză şi a descoperit că toți nevroticii prezintă trăsături 
homosexuale. Această observație a fost amplu confirmată, 
dar aş nuanta-o privind acest fapt ca pe un semn frecvent al 
caracterului ireconciliabil dintre nevroză şi erotism. Într-un 
mic articol (Două vise ale unei prostituate), am semnalat 
relația dintre prostituție şi homosexualitate. Înainte, Fliess 
considera că bărbatul nevrotic suferă din cauza refulării 
trăsăturilor sale feminine; iar femeia nevroticä, din cauza 
reprimării trăsăturilor sale masculine. Şi Sadger susținea 
idei asemănătoare. 


Un studiu amănunțit al nevrozelor cu privire la trăsăturile 
de hermafroditism duce la următoarele rezultate: 


1. Aspecte fizice generale ale sexului opus se întâlnesc cu o 
frecvenţă considerabilă - constituție feminină în cazul 
bărbaților nevrotici şi constituție masculină în cazul femeilor 
nevrotice. Se mai întâlnesc frecvent şi caractere sexuale 
secundare ale sexului opus: la bărbați - aspectul inferior al 
organelor genitale, cum ar fi hipospadias [defect congenital 
în care orificiul uretral se află pe partea posterioară a 
penisului], inflamații periuretrale, penis mic, testicule mici, 
criptorhidie [necoborärea testiculelor în scrot] etc., iar la 


femei - dimensiuni mari ale labiilor mici, clitoris mare, 
dezvoltare insuficientă a aparatului sexual etc. În plus, 
întâlnim ca regulă inferioritäti ale altor organe. (Vezi şi 
Studie über Minderwertigkeit von Organen - Studiu asupra 
inferioritätii organice.) 


Dacä aceste aspecte fizice sunt, incä de la inceput, legate 
genetic in vreun fel de träsäturile psihice ale sexului opus, 
după cum presupune Fliess şi după cum a specificat Krafft- 
Ebing, astfel încât, la bărbat, psihicul feminin şi, la femeie, 
psihicul masculin să fie dezvoltate mai puternic, este un 
fapt ce nu poate fi demonstrat în mod cert în prezent. 


Poate fi demonstrat, totuşi, în cazul copiilor cu organe 
inferioare, cu sisteme organice şi sisteme endocrine 
inferioare, că mobilitatea şi dezvoltarea fizică ale acestor 
copii se abat adesea de la normă, că dezvoltarea şi 
funcționarea lor prezintă deficienţe, iar caracterul lor 
bolnăvicios şi slăbiciunea lor sunt evidente, mai ales la 
începutul dezvoltării, chiar dacă acestea pot mai târziu să 
facă loc sănătății robuste şi puterii. 


2. Aceste aspecte obiective dau naştere frecvent unui 
sentiment subiectiv de inferioritate şi, astfel, împiedică 
independența copilului, sporesc nevoia lui de sprijin şi 
afecțiune şi devin caracteristice persoanei adulte, de multe 
ori până la bătrâneţe. Slăbiciunea, neîndemânarea, 
ciudätenia, caracterul bolnăvicios, tulburări specifice 
copilăriei (ca enurezis, incontinentä fecalä, bâlbâială, 
incapacitate respiratorie, deficienţe ale aparatului vizual sau 
auditiv), deficiențe înnăscute sau dobândite timpuriu, 
urätenia extremă etc., ar putea toate să constituie un 


fundament adânc pentru sentimentul de inferioritate față de 
persoane mai puternice şi să-l fixeze pe viață. Acest lucru e 
valabil în special pentru sentimentul față de tată. Trăsături 
accentuate de obedientä, submisivitate şi iubire devotată 
față de tată sunt caracteristice multor copii, mai ales acelora 
predispusi la nevroză!6. 


Asemenea copii sunt astfel puşi adesea într-un rol care li se 
pare nebärbätesc. În copilărie, toți bărbaţii nevrotici erau 
imbolditi de îndoială cu privire la împlinirea întregii lor 
masculinitäti. Totuşi, renunțarea la masculinitate îi apare 
copilului ca sinonimă cu feminitatea. Se deschide astfel un 
domeniu vast de judecăți de valoare, copiläresti la origine: 
orice agresiune, activitate, competenţă, putere neinhibată şi 
orice insusire ca vitejia, libertatea, bogăţia, agresivitatea sau 
sadismul pot fi considerate ca masculine; toate inhibitiile şi 
deficienţele, precum şi laşitatea, obedienta, sărăcia şi 
însuşiri asemănătoare apar ca feminine!”. 


3. Copilul joacă un rol dublu pentru o vreme. Pe de o parte, 
manifestă tendinţe de supunere față de părinţi şi educatori, 
iar, pe de altă parte, unele dintre dorinţele, fantasmele şi 
acțiunile lui exprimă o luptă pentru independenţă, voință 
proprie şi însemnătate („micul ce-minunat-ar-fi”). Din 
moment ce fetele şi femeile manifestă cu precădere una 
dintre tendințe, iar băieţii şi bărbaţii pe cealaltă, copilul 


16 Vezi şi C. G. Jung, „Importanţa tatălui pentru destinul individului”. 


17 Vezi lucrarea mea Der Aggressionstrieb im Leben und in der Neurose. 
Întâmplător, această evaluare nu este valabilă doar pentru copil, ci şi 
pentru cea mai mare parte a conştiinţei noastre culturale. 


ajunge la judecăţi de valoare asemănătoare cu cele ale 
adulților: să considere inhibitia agresivitätii ca feminină si 
intensificarea in sine a agresivitätii ca masculină. Pentru 
copil, „a fi rău” înseamnă adesea a fi masculin. 


Această sciziune internă a copilului este exemplul şi 
fundația celor mai importante fenomene psihice, in special 
ale nevrozei, pe ale nedrept numitului clivaj al conştiinţei şi 
ale indeciziei şi ar putea să ducă la diverse rezultate mai 
târziu în viață. Ca regulă, se întâlnesc atitudini individuale 
variind între direcţiile „feminină” şi „masculină”, laolaltă cu 
tendințe de a întări din interior unitatea acestei imagini. La 
urma urmei, bărbații sunt împiedicaţi de la contopirea totală 
cu rolul feminin, şi viceversa. Ceea ce duce de obicei la un 
compromis - adică, la bărbaţi, la o conduită feminină cu 
mijloace masculine (de exemplu, timiditate şi submisivitate 
masculină, masochism masculin, homosexualitate etc.) şi, la 
femei, la un rol masculin cu mijloace feminine (tendinţele de 
emancipare ale femeilor, poliandrie, nevroză obsesională ca 
tulburare a rolului feminin etc.). Sau se întâlnesc trăsături 
„masculine” şi „feminine” alăturate aparent întâmplător. 


În nevroză, unde avem mereu de-a face cu incongruentele 
unor astfel de trăsături, diferențierea şi reducerea lor sunt 
posibile prin metoda psihologiei individuale. Totuşi, condiția 
prealabilă este ca terapeutul să nu aducă în analiză 
propriile judecăţi de valoare asupra trăsăturilor masculine şi 
feminine, ci să se adapteze la sentimentele pacientului şi să 
le urmeze pe acestea. 


PROTESTUL VIRIL!8 


Punctul de pornire pentru tendinţele feminine ale 
nevroticului este sentimentul de slăbiciune al copilului față 
de adulți. De aici apar o nevoie de sprijin, o cerere de 
afecțiune, o dependenţă şi o submisivitate fiziologice şi 
psihologice. În cazuri de inferioritate organică resimţită 
timpuriu şi subiectiv (slăbiciune motorie, neîndemânare, 
caracter bolnăvicios, tulburări specifice copilăriei, dezvoltare 
lentă etc.), aceste trăsături sunt accentuate, iar dependența 
creşte. Acest sentiment intensificat al nimicniciei şi 
slăbiciunii (rădăcina ideilor delirante privind propria micime) 
duce la inhibarea agresivitätii şi, astfel, la anxietate. 
Incertitudinea cu privire la propriile competențe stârneşte 
îndoieli, o fluctuatie între tendinţele „feminine” (anxietate şi 
fenomenele înrudite) şi tendințele „masculine” (agresivitate, 
fenomene de compulsie). Structura nevrozelor (neurastenie, 
isterie, fobie, paranoia şi, mai ales, nevroză obsesională) 
arată liniile „feminine” adesea ramificate, ascunse cu grijă şi 
acoperite de dorinţe şi tendințe „masculine” hipertrofiate. 


Acesta este protestul viril. Apare în mod necesar ca 
supracompensare când tendinţa „feminină” este evaluată 
negativ de judecata copilărească, întrucâtva ca o tulburare a 
copilăriei, şi este păstrată numai într-o formă sublimată şi 
de dragul avantajelor externe (iubirea rudelor, absența 
pedepsei, lauda pentru ascultare şi subordonare etc.). 


18 Vezi poezia lui Schiller, „Demnitatea masculină”: „Sunt un bărbat! 


” 


Cine este mai mult?...”. 


Orice formă de constrângere internă la indivizi normali şi 
nevrotici poate să derive din această tentativă de protest 
viril. Acolo unde reuşeşte, în mod normal întăreşte enorm 
tendințele masculine; îşi stabileşte scopurile cele mai înalte 
şi, de obicei, de neatins; creează o dorință intensă de 
satisfacție şi triumf; sporeşte toate abilitățile şi impulsurile 
egoiste; face să crească invidia, avaritia şi ambiția şi 
produce o nelinişte interioară care face intolerabilă orice 
constrângere externă, orice lipsă de satisfacţie, orice 
denigrare şi lezare. Sfidarea, răzbunarea şi resentimentul îi 
sunt însoțitori de nedespärtit. Printr-o creştere fără limite a 
sensibilităţii, duce la conflicte constante. Fantasme de 
grandoare normale şi patologice şi reverii sunt impuse de un 
protest viril excesiv de puternic şi sunt resimtite ca surogate 
provizorii pentru satisfacția pulsională. Şi viața onirică 
ajunge întru totul sub dominația protestului viril. Fiecare 
vis, dacă este analizat, arată tendința de îndepărtare de la 
linia feminină spre linia masculină. 


Protestul viril este în aceeaşi măsură valabil pentru femei ca 
şi pentru bărbaţi, cu diferența că, la femei, este de obicei 
mascat şi modificat şi tinde să învingă prin mijloace 
feminine. Foarte frecvent se descoperă pe parcursul analizei 
dorința femeii de a se transforma în bărbat. Vaginismul, 
anestezia sexuală [frigiditatea] şi multe fenomene nevrotice 
bine-cunoscute îşi au originea în această tendinţă. 


Dacă se urmăreşte „abordarea dinamică” pe care am 
propus-o, se va vedea curând că toate aceste fenomene au 
în comun lupta pentru a lua cumva distanţă de linia 
feminină şi pentru a se înscrie pe linia masculină. Astfel, 
simptomele nevrotice sunt uneori mai feminine, alteori mai 
masculine, şi fiecare simptom nevrotic este hermafrodit. 


Compulsia nevrotică indică protestul viril; a ceda în fața 
compulsiei este feminin — de exemplu, în cazul înroşirii 
compulsive a feței (eritrofobie), pacientul reactionazä prin 
furie (masculină) la o devalorizare resimţită sau temută. 
Însă reacția are loc prin mijloace feminine, prin înroşire sau 
teamă de înroşire. Semnificația acestei reacții este: „Eu sunt 
femeie şi vreau să fiu bărbat”. 


Astfel, nevroticul se protejează singur împotriva deciziilor 
care par periculoase — de exemplu, înlocuind o compulsie 
interioară cu una din exterior (Furtmuller, 1912). 


Dacă pacientul se găseşte în situația de a nu se realiza 
deloc, dacă nu obţine satisfacerea într-o direcție esenţială a 
protestului viril, ale cărui scopuri sunt de obicei de neatins, 
direcție în care pulsiunea sexuală, deşi întotdeauna 
implicată, este doar una dintre componente, atunci 
izbucneşte nevroza, înspre care se îndrepta de mult. 
Pacientul încearcă atunci să-şi satisfacă ambiția masculină 
pe căi ocolite, prin deplasare asupra altor persoane şi 
scopuri; or, inhibitia şi blocajul devin mai puternice, iar 
asemenea transformări ale pulsiunii agresive au ca efect 
ceea ce am descris în articolul dedicat pulsiunilor agresive!?. 


Pulsiunea agresivă şi transformările ei joacă rolul cel mai 
important în nevroză. Dar această concepţie a avut 
dezavantajul de a fi biologică şi nepotrivită pentru 
înţelegerea completă a fenomenelor nevrotice. În acest scop, 
trebuie să avem în vedere o concepţie asupra nevroticului 


19 „Der Aggressionstrieb im Leben und in der Neurose” (1908). 


care este în cel mai înalt grad personală şi care evaluează 
fenomenele într-un mod ce nu admite definiții în termeni 
biologici, ci doar în termeni psihologici sau doar în termeni 
ai psihologiei culturale. 


Astfel, eu susțin - în acord cu Freud - că în fiecare nevrotic 
(în fiecare ființă umană) există şi trăsături masculine, şi 
trăsături feminine, fie că se află într-o formațiune mixtă (de 
compromis), fie că sunt alăturate. Forma sublimată a 
acestei concepții este problema libertăţii sau conditionärii 
voinţei. În ciuda convingerii noastre că voința este 
condiționată, ne purtăm ca şi cum ar fi liberă; eroarea stă în 
modul în care este pusă problema. Într-un mod asemănător, 
aceste două concepţii distincte sunt resimtite de nevrotic si 
se poate merge până la originea oricăror trăsături de 
caracter. 


STRUCTURA NEVROZEI 


În ce priveşte structura nevrozei, toate aceste variații capatä 
o mare importanță. Tendinţa feminină, masochistă (în 
opinia pacientului), predomină şi creează imaginea feminină 
şi masochistă a nevrozei, şi, în acelaşi timp, pacientul 
capătă o sensibilitate extremă pentru orice scufundare în 
„feminitate”, pentru orice devalorizare, oprimare, limitare şi 
pângărire. 


Punctul slab, sentimentul de inferioritate, liniile feminine 
sunt acoperite sau sunt mascate de o formaţiune de 


compromis sau sunt făcute de nerecunoscut prin sublimare 
şi simbolizare. Însă acestea câştigă în amploare şi în 
intensitate, constant sau ocazional, şi devin manifeste sub 
formă de abulie, proastă dispoziție, depresie, anxietate, 
durere, sentiment de aşteptare anxioasă, îndoială, paralizie, 
impotentä, deficiență etc. 


Sentimentul de inferioritate stärneste astfel viata pulsionalä, 
amplifica nemäsurat dorintele, trezeste hipersensibilitatea si 
creeazä o nevoie intensä de satisfactie care nu suportä nicio 
adaptare si care duce la asteptäri si frici continue si 
infläcärate. In aceastä nevoie hipertrofiatä, in aceastä 
patimă pentru izbândă, în acest frenetic protesc viril stă 
sămânța eşecului — dar şi predestinarea pentru realizările 
geniului şi ale artistului. 


Nevroza izbucneşte atunci când protestul viril a eşuat într-o 
direcție esenţială. Trăsăturile feminine predomină atunci 
aparent, însă numai sub intensificarea continuă a 
protestului viril şi a încercărilor patologice de a răzbate 
alături de aspecte masculine periferice. Asemenea încercări 
ar putea reuşi, fără să aducă satisfacţie şi armonie reale, 
sau ar putea eşua, cum se întâmplă adesea în nevroză, 
împingând pacientul şi mai mult în rolul feminin, în apatie, 
anxietate şi către deficiențe mentale, fizice şi sexuale etc., 
acestea fiind exploatate mai departe ca mijloace de a obţine 
putere. 


Cercetarea nevrozei propriu-zise, din perspectiva celor de 
mai sus, va dezvălui întotdeauna următoarele trăsături şi va 
evidenția valenţele lor dinamice: 


a. trăsături feminine (trăsături evaluate ca feminine). 
b. protest viril hipertrofiat. 


c. formațiune de compromis între a şi b. 


Eşecul protestului viril în cazul hermafroditismului 
psihologic este favorizat, practic produs, de următorii 
factori: 


1. Exagerarea protestului viril. Scopul este, prin însăşi 
natura lui sau în ce priveşte resursele pacientului, de 
neatis. 


2. Supraestimarea scopului. Asemenea supraestimare (ca a 
lui Don Quijote) este motivată inconştient, astfel încât să nu 
tulbure rolul de erou al pacientului. În acest mod, 
dezamăgirile sunt asigurate. 


3. Tendintele feminine care dau tonul şi inhibă agresivitatea. 
Adesea, în momente cruciale sau înaintea acțiunii 
intenționate, sentimentul „feminin” se trezeşte sub forma 
încrederii exagerate în autoritate, a îndoielii şi a anxietätii si 
duce la umilință şi submisivitate sub o formaţiune de 
protest continuă, sau îşi fabrică o armă din îndoială, 
anxietate etc. şi duce astfel submisivitatea până la absurd. 


4. Un sentiment activ de vinovăție?0, descins din interesul 
social, derivat din copilărie şi ale cărui obiecte pot cu 
uşurinţă fi schimbate. Acesta susține trăsăturile feminine şi 
înspăimână pacientul cu posibilele consecinţe ale actului 
său (tipul Hamlet). 


ÎNTĂRIREA LINIILOR FEMININE 


Ajuns aici, trebuie să mentionez factori suplimentari de 
întărire a liniilor feminine în copilărie, care depăşesc mai 
mult sau mai puţin dimensiunea fiziologică şi dau de obicei 
ocazia pentru exagerarea protestului viril. Am reuşit să 
identific originile şi mecanismele expuse în continuare la un 
număr semnificativ de nevrotici de ambele sexe, astfel încât 
pot susține cu siguranță validitatea generală a acestor 
descoperiri, cu atât mai mult cu cât tratamentul pentru 
nevroză a fost inițiat odată cu revelarea acestora. 


1. Frica de pedeapsă. Duce la reacție exagerată la durere şi 
hipersensibilitatea pielii, severitatea educatorilor şi pedepse 
corporale. Reacţiile care trebuie interpretate ca masculine 
sunt: indiferența față de pedeapsă, indiferența sfidătoare, 
suportarea durerii, căutarea frecventă a torturilor 
(masochism aparent, vezi Wexberg, 1914) şi afirmaţiile 
demonstrative ale pacientului despre cât de mult poate 
suporta, erecţia şi comportamentul sexual activ când este 


20 Vezi Uber neurotische Disposition: zugleich ein Beitrag zur Ätiologie 
und zur Frage der Neurosenwahl. 


amenințat cu pedeapsa - reacții care pot fi facilitate uneori 
de particularități fiziologice individuale (vezi Asnaurow, 
1913). 


2. Căutarea consolärii din partea celorlalți prin 
demonstrarea slăbiciunii şi suferinței. Sau protestul viril: 
idei de grandoare (drept compensare pentru delirul feminin 
de nimicnicie), indignare față de consolarea altora, râs în loc 
de plâns, cinism, luptă împotriva stârnirii afecțiunii etc., 
luarea în râs a propriei persoane. Combinații apar cu 
regularitate. Tulburări specifice copilăriei, ca enurezis, 
bâlbâială, caracter bolnăvicios, dureri de cap, lipsa poftei de 
mâncare etc., se pot statornici din dorința de consolare sau 
din sfidare. Apar aproape regulat formaţiuni de compromis. 
Reacţia masculină se foloseşte de slăbiciune pentru a-i 
enerva pe părinți şi sfidează prin menţinerea unei tulburări 
astfel încât să nu fie nevoie se cedeze. Multe vise enuretice 
arată încercarea visătorului de a se purta ca un bărbat 
(urinatul din picioare, la pisoar, urinatul cu boltă, desenarea 
cu urină în nisip). În acelaşi timp, asta este o reacție 
masculină împotriva fricii de pedeapsă, ce se foloseşte 
adesea de ficțiuni, ca şi cum oala de noapte sau toaleta ar fi 
disponibile. 


3. Concepții eronate despre rolurile sexuale, ignorarea 
diferenței dintre bărbat şi femeie şi gânduri despre 
posibilitatea transformării băieților în fete şi viceversa. 
Frecvent, există un sentiment vag de a fi hermafrodit. 
Trăsături fizice, erori în educaţie, înțelegeri greşite ale 
exprimărilor din mediu (haine de fete pe băieţi, păr lung la 
băieți, păr scurt la fete, îmbăiere împreună cu persoane de 
sex opus, părinți nemulțumiți de sexul copilului etc.) trezesc 
sau amplifică îndoiala copilului atâta timp cât diferențele de 


sex nu îi sunt clare. În mod asemănător, basmele despre 
naşterea copiilor şi concepţiile false despre aceasta (naştere 
prin anus; fecundatie prin gură, prin sărut, prin otravă sau 
prin atingere) dau naştere confuziei. Experiente sau 
fantasme sexuale deviante timpurii în care gura sau anusul 
joacă rolul organului sexual contribuie la estomparea 
distinctiei dintre bărbat şi femeie şi pot să fie fixate într-un 
mod deformat. 


TULBURĂRILE SEXUALE 


Homosexualitatea îşi are originea în încercarea de 
schimbare a rolului sexual (sau în incertitudinea cu privire 
la propriul rol sexual). Bărbații homosexuali au avut în 
copilărie talentul de a se gândi la ei înşişi în rol de fată. 
Dacă, aşa cum se întâmplă întotdeauna, apare protestul 
viril, transformarea în homosexual are loc ca evitare a femeii 
temute. 


Una peste alta, înțelegerea acestei tulburări poate fi obținută 
doar dacă sunt urmărite încercările virile de a protesta, cum 
ar fi de exemplu masturbarea compulsivă, care, ca orice 
compulsie, semnifică încercarea de a proceda ca un bărbat 
şi de a evada totuşi din propriul rol sexual. Aceeaşi tendință 
poate fi găsită în polutie şi în ejacularea precoce. Graba, 
precum şi fenomenele insotitoare (erectie incompletă, uneori 
vise homosexuale) trădează punctul slab ascuns în spatele 
lor. În analiza viselor trebuie căutate coşmaruri, vise în care 
eşti de la ceva şi vise de anxietate care aparțin unei 
elaborări a liniei feminine, unei înfrângeri. Totuşi, în aceste 


vise, tendința masculină izbucneste aproape cu regularitate 
(urlete, fugă, trezire) — ca protest. 


Trăsăturile exhibitioniste sunt favorizate de tendința de a se 
prezenta ca bărbat, în ciuda sentimentului de nesiguranţă. 
În cazul fetelor şi femeilor, renunţarea la decenta feminină 
sau respingerea veşmintelor feminine pare suficientă pentru 
acest scop. Aceeaşi tendință către putere caracterizează 
narcisismul. În fetişism, linia nebărbătească devine de 
regulă predominantă (preferință pentru lenjerie, bluze, 
sorturi, bijuterii, agrafe etc. în locul partenerei), însă este 
întotdeauna însoțită de tendința masculină de a nu fi 
dominat de parteneră. Iniţial o expresie a 
hermafroditismului ca toate manifestările autoerotice, 
fetişurile pentru mänusi şi pantofi sunt direcționate spre 
ceea ce acoperă şi îşi obțin caracterul feminin masochist 
prin distantare față de rolul masculin. Devine întodeauna 
evidentă evadarea dintr-o presupusă zonă periculoasă. 


Trăsăturile inițial masochiste, ca ipohondriile şi 
sensibilitatea exagerată la durere, tin de caracteristica 
„femininä” de a îndura. Ca orice fenomen psihologic, 
acestora nu le lipsesc şi alți determinanti intämplätori 
pentru a arăta amploarea suferinţei şi pentru a se retrage de 
la îndeplinirea îndatoririlor de viață cu presentimentul unei 
înfrângeri. 


Este întru totul de înțeles faptul că trăsăturile mamei sunt 
folosite de copil pentru a-şi reprezenta liniile feminine, iar 
trăsăturile tatălui pentru a-şi reprezenta liniile masculine. 
(Ca-n poezia lui Goethe: „Am de la tatăl meu statura...”.) 
Protestul viril intensifică dorințele copilului, care încearcă 


apoi să-şi întreacă tatăl în toate aspectele şi intră în conflict 
cu el. Astfel apar acele trăsături secundare care corespund 
dorințelor îndreptate spre mamă (alegoria oedipianä). 


TERAPIA 


Este de datoria educației şi a psihoterapiei să descopere 
această dinamică şi s-o facă să devină conştientă. Astfel, va 
dispărea dezvoltarea excesivă şi deformată a „trăsăturilor 
feminine şi masculine”, iar evaluarea copilărească va face 
loc unei perspective mai mature asupra lumii; în aceeaşi 
manieră, procesele disociative, clivajul conştiinţei şi acea 
double vie vor lua sfârşit. Hipersensibilitatea cedează, iar 
pacientul învaţă să tolereze tensiunea din mediu fără să fie 
perturbat. De la a fi „o jucărie a intunecatelor vältori 
inconştiente, devine stăpânul sau sclavul conştient al 
propriilor sentimente”?!. 


APERCEPTIA ANTITETICĂ SI DOGMATIZARE A22 


Considerăm forța directoare a nevrozei ca având drept scop 
ultim dorința de creştere a stimei de sine. Această forță 


21 Drei Psycho-Analysen von Zahleneinfâllen und obsedienden Zahlen. 


22 Über den nervösen Charakter: Grundzüge einer vergleichenden 
Individual-Psychologie und Psychoterapie. 


încearcă întotdeauna să se manifese cu o intensitate 
specială. Este expresia unei lupte şi a unei dorințe, puternic 
înrădăcinate în natura umană. Acest gând călăuzitor ar 
putea fi numit şi „voință de putere” (Nietzsche). Exprimarea 
şi intensificarea sa ne informează că o anumită forță 
compensatorie este implicată în suprimarea nesigurantei 
general umane. 


Într-o formulare rigidă, care de obicei se ridică la suprafața 
conştiinţei, nevroticul încearcă să găsească un punct fix 
pentru a răsturna lumea. Nu prea contează dacă este mai 
mult sau mai puţin conştient de această forță directoare. In 
oricare dintre cazuri, nici nu cunoaşte mecanismul, nici nu 
poate să descopere de unul singur şi să pună capăt propriei 
aperceptii copilăreşti şi comportamentului său la fel de 
infantil. Aceasta reuşeşte numai prin metoda psihologiei 
individuale, care permite aflarea şi înțelegerea modelului 
infantil prin mijloacele abstractizării, reducerii şi 
simplificării şi prin observarea mişcării psihologice aproape 
lipsit de conținut. 


Se dovedeşte că nevroticul apercepe întotdeauna conform 
modelului unei antiteze şi, de obicei, chiar cunoaşte şi 
admite doar relaţii antitetice. Această orientare primitivă în 
lume, care corespunde categoriilor antitetice ale lui Aristotel 
şi tablei pitagoreice a contrariilor, îşi are originea în 
sentimentul de nesiguranță şi este o simplă stratagemă 
logică. Ceea ce eu am descris ca opoziții polare hermafrodite 
(Der psychische Hermaphroditismus im Leben und in der 
Neurose), iar Lombroso a numit ca bipolar şi Bleuler ca 
ambivalent conduce la acest mod de aperceptie care 
funcționează conform principiului antitezei. 


Nu trebuie să facem eroarea obişnuită de a considera acest 
model ca o esenţă a lucrurilor, ci trebuie să recunoaştem în 
el o metodă de lucru primitivă, un punct de vedere prin care 
se evaluează un lucru, o forță sau o experiență printr-un 
opus considerat potrivit. 


APERCEPTIA ANTITETICĂ 


Individul predispus nevrozei are un mod de aperceptie foarte 
schematizant şi puternic abstractizant. Astfel, grupează şi 
fenomenele interne şi cele externe conform unei scheme 
strict antitetice, cumva similar debitului şi creditului din 
contabilitate, şi nu recunoaşte nuanțe între aceşti poli. 
Această greşeală din gândirea nevrotică, identică 
abstractizării exagerate, este provocată şi de tendința 
nevrotică de apărare. Această tendință necesită traiectorii şi 
idealuri precis definite şi miraje în care nevroticul să creadă 
pentru a alege, a prevedea şi a acționa. 


În acest mod se înstrăinează de realitatea concretă, unde 
este nevoie mai degrabă de plasticitate psihică decât de 
rigiditate — adică unde este nevoie mai degrabă de aplicarea 
abstracțţiilor decât de venerarea şi zeificarea acestora. Până 
la urmă, nu există niciun principiu de viață care să rămână 
valid până la capăt; până şi cele mai corecte soluții la 
probleme afectează cursul vieții atunci când sunt împinse 
prea mult în prim-plan, cum ar fi dacă, de exemplu, cineva 
ar face din curăţenie şi adevăr scopul tuturor strădaniilor. 


În viața pishologică a nevroticului descoperim tendința de a 
stiliza în foarte mare măsură experienţe şi persoane din 
mediu, exact la fel cum putem observa şi în gândirea 
primitivă, în mitologie, legendă, cosmogonie şi teogonie, în 
arta primitivă, în producțiile psihoticilor şi la începuturile 
filosofiei. În acest proces, fenomene care nu au ce căuta 
împreună trebuie, desigur, să fie precis separate de ficțiunea 
abstractizantă. Impulsul de a face aceasta vine din dorința 
omului de a se orienta, care, la rândul ei, provine din 
tendința de apărare. Acest impuls este deseori atât de 
intens, încât presupune o disectie artificială a unităţii, a 
categoriei, până şi a sinelui în două sau mai multe părți 
antitetice. 


Una dintre perechile de opozitii devine adesea din ce in ce 
mai clară: sentiment de inferioritate vs. creştere a stimei de 
sine. A recurge la perechi concrete de opoziții corespunde 
încercărilor primitive ale copilului de a se orienta în lume şi 
de a se apăra. Printre aceste perechi am descoperit cu 
regularitate: (1) sus-jos şi (2) masculin-feminin. În 
înțelegerea pacientului, dar nu întotdeauna şi conform 
sensului general, diversele amintiri, impulsuri şi acţiuni 
sunt astfel întodeauna dispuse într-o clasificare ca inferior = 
jos = feminin vs. puternic = sus = masculin. Această 
clasificare este importantă. Dat fiind că poate fi falsificată şi 
dirijată după voie, permite o distorsiune a imaginii lumii 
prin care nevroticul îşi poate menţine întotdeauna 
perspectiva de a fi fost umilit. Stă în natura lucrurilor ca 
pacientului să-i vină aici în ajutor experienţa inferioritätii lui 
constituționale, dar la fel poate contribui şi intensificarea 
agresivitätii mediului său, permanent iritat de 
comportamentul lui nevrotic. 


Lupta nevroticului pentru siguranță, înseşi apărările sale, 
pot fi înţelese dacă este luat în considerare factorul inițial de 
evaluare antiteticä, şi anume nesiguranța. Siguranţa si 
nesiguranța sunt ambele efectul unei judecăți dihotomice 
care a ajuns dependentă de idealul fictiv al personalității şi 
care furnizează judecăți de valoare subiective şi deformate. 
Sentimentul de a fi în siguranță şi polul său opus, 
sentimentul de nesiguranţă, dispuse conform antitezei 
dintre sentimentul de inferioritate şi idealul personalităţii, 
sunt o pereche fictivă de valori. Acestea sunt un tip de 
construcție psihologică despre care Vaihinger (Filosofia lui 
„ca şi cum”) afirmă următoarele: „realitatea este divizată 
artificial după aceste perechi de valori care au semnificaţie 
şi valoare doar împreună, dar, luate separat, conduc, prin 
această izolare, la lipsă de sens, contradicții şi probleme 
fictive”. 


În analiza psihonevrozelor devine adesea evident faptul că 
aceste antiteze sunt analoage antitezei bărbat-femeie, 
considerată absolut reală. Dinamica nevrozei poate fi aşadar 
privită şi, frecvent, aşa şi este înțeleasă de nevrotic, „ca şi 
cum” pacientul doreşte să se transforme din femeie în 
bărbat sau doreşte să-şi ascundă lipsa masculinitätii. 
Aceste tendințe, în diversa lor deplinătate, oferă imaginea a 
aceea ce eu am numit protest viril. 


FICTIUNEA CĂLĂUZITOARE DOGMATIZATĂ 


Nevroticul îşi poartă permanent cu sine sentimentul de 
nesiguranță. Aşadar, „gândirea analogică” — adică încercarea 


de a rezolva probleme prin analogie cu experiențele 
anterioare - se manifestă la el mai intens si mai distinct 
decât la indivizii normali. Teama lui de nou (misoneism-ul 
lui Lombroso) şi de decizii şi probe, cu care ne confruntăm 
întotdeauna, îşi are originea în insuficienta lui încredere în 
sine. S-a inläntuit atât de mult de liniile directoare, le ia atât 
de literal şi încearcă atât de tare să le împlinească până la 
excluderea oricărei alternative, încât a renunțat la 
abordarea fără prejudecăţi, receptivă, a chestiunilor 
realității. 


Sentimentul de nesiguranță îl împinge pe nevrotic spre un 
ataşament mai puternic față de ficțiuni, linii directoare, 
idealuri şi principii. Aceste principii călăuzitoare sunt 
contemplate şi de persoana normală. Însă pentru aceasta 
sunt figuri de stil (modus dicendi), o convenție pentru a face 
distincția între sus şi jos, stânga şi dreapta, corect şi greşit; 
nu-i lipseşte receptivitatea atunci când se impune luarea 
unei decizii, eliberarea de aceste ficțiuni şi evaluarea 
realității. Nici fenomenele lumii nu sunt pentru el separate 
în antiteze rigide; din contră, luptă permanent pentru 
menținerea gândurilor şi acțiunilor detaşate de liniile 
directoare ireale şi pentru armonizarea lor cu realitatea. 
Faptul că foloseşte totuşi ficțiuni ca mijloace pentru a atinge 
un scop provine din utilitatea ficţiunii pentru modelarea 
poveştilor de viață. 


Nevroticul, totuşi, asemenea copilului dependent, încă izolat 
de lume, şi asemenea omului primitv, se agaţă de ficțiunea 
lui ca de un pai, o ipostaziază - adică îi atribuie arbitrar o 
realitate şi încearcă să o împlinească în lume. Fictiunea este 
nepotrivită pentru aşa ceva; este şi mai nepotrivită atunci 
când, la fel ca în psihoză, este ridicată la statutul de dogmă 


sau este antropomorfizată. „Poartă-te «ca şi cum» ai fi 
pierdut, «ca si cum» ai fi cel mai mare, «ca şi cum» ai fi cel 
mai disprețuit”. Simbolul, ca modus dicendi, ne domină 
vorbirea şi gândirea. Nevroticul îl ia la propriu, iar psihoticul 
încearcă să-l pună în practică. În propriile mele contribuții 
la teoria nevrozelor, acest punct este întotdeauna susținut şi 
accentuat. 


Nevroticul îşi stabileşte zeul, idolul, idealul personalităţii 
sale mai ferm decât individul normal şi se agaţă de linia sa 
directoare şi pierde din vedere realitatea pentru un scop mai 
profund. Persoana normală, pe de altă parte, este oricând 
gata să renunțe la acest ajutor, la această cârjă. În această 
privință, nevroticul este asemenea celui care priveşte spre 
Dumnezeu, i se supune Domnului şi apoi Îi aşteaptă, 
credul, îndrumarea; nevroticul este pironit pe crucea 
propriei ficțiuni. Şi individul normal poate şi chiar îşi 
creează zeitatea şi se simte înălțat. Însă nu va pierde 
niciodată din vedere realitatea şi va ţine întotdeauna seama 
de ea îndată ce acțiunea şi munca se impun. Nevroticul se 
află sub vraja hipnotică a unui plan de viaţă fictiv. 


Urmez bucuros vederile ingenioase ale lui Vaihinger, care 
susține că, din punct de vedere istoric, ideile tind să se 
dezvolte din ficțiuni (constructe ireale, însă utile), ajungând 
ipoteze şi mai apoi dogme. În psihologia individuală, această 
schimbare de intensitate diferențiază într-un mod generic 
gândirea individului normal (ficțiunea ca expedient) de 
gândirea nevroticului (încercarea de a împlini ficțiunea) şi de 
cea a psihoticului (antropomorfism incomplet dar protector 
şi reificare a ficţiunii: dogmatizare). 


Un exemplu al acestei desfăşurări ar fi intensificarea 
precautiei până la anxietate şi, uneori, reificarea anticipării 
unui dezastru până la depresie. Aceşti trei paşi de obținere a 
siguranței pot fi clarificati după cum urmează. Precautie 
(normal, ficțiune): „ca şi cum” s-ar putea să-mi pierd banii, 
„ca şi cum” s-ar putea să ajung jos. Anxietate (nevrotic, 
ipoteză): „ca şi cum” sunt pe cale să-mi pierd banii, „ca şi 
cum” sunt pe cale să ajung jos. Depresie (psihotic, dogmă): 
„ca şi cum” mi-am pierdut banii, „ca şi cum” am ajuns jos. 
Cu alte cuvinte, cu cât este mai puternic sentimentul de 
nesiguranţă, cu atât ficțiunea devine mai accentuată printr- 
o retragere din ce în ce mai acută din realitate, şi cu atât se 
apropie mai mult de dogmă. Pacientul hrăneşte şi preface în 
sinea lui tot ce îl apropie de linia directoare care, în schimb, 
îi oferă siguranţă şi este astfel eficientă, chiar dacă într-un 
cerc restrâns. În acest proces, realitatea se devalorizează în 
grade diferite, iar căile de ajustare la societate se arată din 
ce în ce mai insuficiente. 


O CRITICĂ LA TEORIA LIBIDOULUI A LUI 
FREUD23 


Nu pentru a critica, ci pentru a-mi expune punctul de 
vedere voi separa de contribuţiile rodnice şi valoroase ale lui 
Freud în special trei dintre ideile sale fundamentale pe care 


23 Traducere din Uber den nervösen Charakter: Grundzüge einer 
vergleichenden Individual-Psychologie und Psychotherapie, ed. 1928, pp. 
2-5. 


le consider eronate, din moment ce riscă să blocheze 
progresul înțelegerii nevrozei. 


LIBIDO, SUBORDONARE FAȚĂ DE SCOP, „VOINŢĂ 
DE PUTERE” 


Prima obiectie se referă la înțelegerea libidoului ca forța 
determinantă în nevroză. Tocmai nevroza arată, mai clar 
decât normalitatea, că un scop forțează sentimentul de 
plăcere, modificarea şi intensitatea acestuia către o direcție 
proprie. Astfel, nevroticul se poate lăsa ispitit de obținerea 
plăcerii, să spunem aşa, numai cu partea sănătoasă a 
energiei sale psihice, în timp ce în partea nevrotică operează 
scopuri „superioare”. Dacă „libido” se traduce prin „iubire” 
cu toate înțelesurile sale, atunci, printr-o utilizare şi 
extindere abile ale acestor sensuri, orice eveniment din 
univers poate fi văzut ca „libido” - dar nu şi explicat. Prin 
această extindere, mulți oameni au impresia că orice impuls 
uman este plin de „libido”, în timp ce, în realitate, norocosul 
căutător nu culege decât ce a semănat mai înainte. În cele 
mai recente interpretări ale lui Freud, pare că teoria lui 
despre libido înaintează rapid spre perspectiva noastră 
asupra interesului social şi luptei pentru un ideal al 
personalității („idealul Eului”). Pentru o mai bună înţelegere, 
întâmpinăm cu satisfacție această schimbare. 


Am descoperit că scopul nevrotic este creşterea stimei de 
sine, iar cea mai simplă formulă a acestui scop poate fi 
găsită în protestul viril exagerat. Această formulă, „vreau să 
fiu un bărbat adevărat”, este ficțiunea călăuzitoare 


(aperceptia fundamentală - Jerusalem24) în orice nevroză, 
pentru care se solicită mai multă valoare de realitate decât 
în psihicul normal. Acestei idei călăuzitoare îi sunt 
subordonate libidoul, pulsiunea sexuală şi orice tendință 
spre deviatie, indiferent de originea ei. „Voința de putere” si 
„voința de amägire” ale lui Nietzsche conțin o mare parte a 
concepției noastre, care se intersectează în multe puncte cu 
perspectivele lui Féré?5 şi ale unor autori mai vechi, conform 
cărora senzația de plăcere îşi are rădăcina în sentimentul de 
putere, iar senzația de neplăcere în sentimentul de 
neputinţă. 


ETIOLOGIA SEXUALĂ, O METAFORĂ 


A doua obiectie se referă la viziunea fundamentală a lui 
Freud asupra etiologiei sexuale a nevrozei. Anterior, Pierre 
Janet (1984) ajunsese aproape de această viziune, când a 
pus întrebarea: „Ar trebui, astfel, ca sentimentul sexual să 
fie centrul în jurul căruia sunt construite celelalte sinteze 
psihice?” Utilitatea metaforei sexuale îi face pe multi, mai 
ales pe nevrotici, să creadă că există o identitate între 
etiologia sexuală şi cea nevrotică. Găsim frecvent la mistici — 
de exemplu, la Baader — asemenea exprimări. Şi limbajul, cu 
înclinația sa spre analogie, îi întinde capcane semnificative 


24 Wilhelm Jerusalem (1854-1923), pedagog şi filosof austriac, apropiat 
de pragmatism. 


25 Charles S. Fere (1852-1907), medic francez, student al lui Charcot. 


cercetătorului neavizat. Această utilitate a metaforei sexuale 
nu trebuie să-l inducă în eroare pe psiholog. 


Conţinutul sexual din nevroză îşi are originea în primul 
rând în antiteza concepută ca „masculin-feminin” şi 
reprezintă o modificare de formă a protestului viril. Impulsul 
sexual în fantasmă si în viața nevroticului este direcționat 
spre scopul viril; de fapt, nu este deloc o pulsiune, ci o 
compulsie. Întregul sindrom al nevrozei sexuale este o 
metaforă ce reflectă distanța pacientului față de scopul său 
ultim viril şi fictiv şi încercările sale de a îl depăşi sau de a îl 
perpetua. 


Este ciudat că Freud, un cunoscător al simbolisticii în viață, 
nu a fost capabil să descifreze simbolistica aperceptiei 
sexuale, să recunoască sexualitatea ca jargon, ca modus 
dicendi. 


DORINȚE INFANTILE IMPUSE DE SCOP 


Însă putem înţelege asta atunci când ne uităm la cea de-a 
treia eroare fundamentală, anume presupunerea lui Freud 
că nevroticul este dominat de compulsia dorințelor infantile, 
în special a dorinței incestuoase. Se presupune că aceste 
dorinţe prind viaţă în fiecare noapte (teoria viselor), însă, în 
anumite circumstanțe, şi în realitate. Dar, în realitate, toate 
dorinţele infantile în sine sunt deja dominate de compulsia 
scopului ultim fictiv, au de obicei ele însele caracterul unui 
gând călăuzitor, dar coordonat, şi, din motive ce tin de 


economia gândirii, au mai curând o funcție similară cu cea a 
simbolurilor din matematică, ce ne ajută la calcul. 


O fată bolnavă care, simțindu-se deosebit de nesigură, se 
sprijină de tatăl ei pe toată perioada copilăriei şi care, astfel, 
îşi doreşte să-i fie superioară mamei poate uneori să 
exprime această constelație psihologică drept „parabolă a 
incestului”, ca şi cum ar vrea să fie soția tatălui ei. Însă, 
prin asta, scopul ei ultim este deja dat şi în acțiune: acela de 
a-şi atenua nesiguranța prin a fi împreună cu tatăl. 
Inteligența ei psihomotorie în dezvoltare, memoria ei afectată 
inconştient răspund la toate sentimentele de nesiguranţă cu 
aceeaşi reacție agresivă: atitudinea pregătitoare de a căuta 
refugiu alături de tatăl ei, ca si cum ar fi soția lui. Acolo 
găseşte ea o stimă de sine mai mare, din care şi-a făcut un 
scop şi pe care a împrumutat-o de la idealul viril din 
copilărie, supracomensarea ei pentru sentimentul de 
inferioritate. 


Când curtarea sau căsătoria o sperie, în măsura în care 
acestea amenință să îi scadă şi mai mult stima de sine (în 
măsura în care ea întâmpină dificultăți mai mari decât cu 
tatăl), ea acționează pe un plan simbolic. Promptitudinea ei 
este îndreptată deliberat împotriva destinului feminin şi îi 
permite să caute siguranța acolo unde a găsit-o întotdeauna 
- alături de tată. Se foloseşte de un truc, procedează în 
conformitate cu o ficțiune lipsită de sens, însă poate astfel 
să-şi atingă scopul cu siguranţă, adică poate să evite rolul 
feminin. 


Cu cât este mai intens sentimentul de nesiguranţă, cu atât 
mai tare se agaţă această fată de ficțiunea ei şi încearcă să o 


interpreteze aproape literal. Din moment ce gândirea umană 
tinde spre abstractizare simbolică, uneori pacienta - şi, cu 
oarecare efort, şi analistul — reuşesc să surprindă lupta 
nevrotică pentru siguranță în simbolul unui impuls 
incestuos, pentru a fi superioară, aşa cum este alături de 
tatăl ei. 


În acest proces semnificativ, Freud trebuia să vadă o 
revenire a dorințelor infantile fiindcă a presupus că acestea 
din urmă sunt forţele determinante. În această metodă de 
lucru infantilă, în această aplicare extensivă a ipotezelor de 
lucru cu rol de apărare, prin intermediul cărora trebuie să 
înțelegem ficțiunea nevrotică, în această tendinţă către 
abstractizare şi simbolizare puternice, recunoaştem 
mijloacele adecvate ale nevroticului care doreşte să obțină 
siguranță, o creştere a stimei de sine şi un succes al 
protestului viril. 


Nevroza ne arată ducerea la îndeplinire a intentiilor eronate. 
Originea tuturor gândurilor şi comportamentelor poate fi 
detectată în experienţele din copilărie. Aşadar, în ceea ce 
priveşte „regresia” freudiană, persoana afectată psihologic 
nu se deosebeşte de cea care este sănătoasă. Diferența 
constă doar în faptul că persoana afectată psihologic 
construieşte pe baza unor erori care ajung prea departe şi 
are o atitudine greşită față de viaţă. În sine, regresia este 
forma normală de gândire şi acțiune. 


SEXUALITATEA ÎN CADRUL NEVROZEI26 


ROLUL LIMITAT AL SEXUALITĂŢII 


Pulsiunea sexuală are aproximativ aceeaşi însemnătate în 
viața tuturor. Aşadar, ar fi neîntemeiat să ne întrebăm dacă 
o nevroză este posibilă fără ea. Întrebarea este mai degrabă 
dacă pulsiunea sexuală trebuie considerată ca începutul şi 
sfârşitul a tot, inclusiv ale formării tuturor simptomelor 
nevrotice. Doresc să răspund la asta printr-o scurtă 
descriere nu a pulsiunii sexuale izolate, ci a dezvoltării sale 
în ansamblul tuturor pulsiunilor. 


Din punct de vedere biologic, nu ar fi posibil să susţinem că 
fiecare pulsiune are o componentă sexuală, inclusiv 
pulsiunea de a mânca, pulsiunea de a vedea, pulsiunea de a 
atinge etc. Trebuie să presupunem mai degrabă că evoluția 
organică a condus la moduri de dezvoltare pe care trebuie să 
le privim ca o diferenţiere a potentialitätilor celulei prezente 
de la bun început. Astfel, organul legat de digestie a urmat 
voia şi nevoia asimilării; organele tactile, auditive şi vizuale 
au urmat voia şi necesitatea de a simţi, de a auzi şi de a 
vedea; un organ de procreere a urmat voia şi necesitatea de 
a avea urmaşi. 


26 Traducere din Die Rolle der Sexualität in der Neurose, 1911. 


Protejarea tuturor acestor organe a devenit atât de necesară 
încât a fost abordată din două părți: prin senzația de durere 
şi prin cea de plăcere. Însă acestea nu au fost de ajuns şi, 
astfel, s-a dezvoltat o a treia modalitate de apărare, sub 
forma organului prudentei, a organului gândirii — creierul. 
În laboratorul naturii se pot găsi variaţii ale celor trei 
modalități de apărare. La nivelul unui organ inferior pot 
apărea defecte periferice, precum şi senzaţii intensificate de 
durere şi plăcere. Partea cea mai variabilă, sistemul nervos 
central, se ocupă de compensarea ultimă. 


Afirmația potrivit căreia copilul este un pervers polimorf este 
un hysteron proteron [o inversare a ordinii lucrurilor], este o 
licență poetică. „Constituţia sexuală” poate fi cultivată după 
plac prin experiențe şi educație, mai ales pe baza 
inferioritätilor organice. Până şi caracterul prematur poate fi 
înăbuşit sau susținut. Impulsurile sadice şi masochiste sunt 
pur şi simplu modalități de dezvoltare a relaţiei inofensive 
dintre nevoia de sprijin, prezentă în mod obişnuit, şi 
impulsul spre independenţă, odată ce intervine protestul 
viril cu intensificarea mâniei, furiei şi sfidării. 


În general, dar şi în nevroză, doar organul sexual, şi numai 
acesta, dezvoltă factorul sexual din viața noastră. Aşa cum 
sexualitatea interacționează cu întreaga viață pulsională şi 
cu cauzele acesteia, la fel şi celelalte pulsiuni. Pe la finalul 
primului an de viaţă - înainte ca pulsiunea sexuală să 
ajungă la un nivel notabil — viața psihologică a copilului este 
deja bogat dezvoltată. 


SFIDAREA ŞI VALORIZAREA MASCULINITÄTII 


Freud menţionează punctul de vedere al autorilor mai vechi, 
cărora li s-a adăugat mai târziu pediatrul A. Czerny, potrivit 
căruia copiii care sunt incäpätänati la toaletă devin adesea 
nevrotici. Spre deosebire de alți autori, Freud leagă această 
sfidare de senzațiile de plăcere sexuală pe care le au în 
timpul retentiei fecalelor. Deşi nu am văzut niciun caz 
incontestabil de acest fel, sunt de acord că, în ce priveşte 
copiii care au asemenea senzații atunci când rețin fecalele, 
ei vor prefera exact acest tip de rezistență când încep să fie 
sfidători. Factorul decisiv este sfidarea, iar organul inferior 
determină localizarea şi selecția simptomelor. 


Am observat mult mai frecvent că asemenea copii sfidători 
expulzează fecalele înainte sau după ce au fost dugi la 
toaletă, sau chiar lângă toaletă; la aceşti copii, acelaşi lucru 
este valabil şi în ce priveşte urinarea. Este la fel ca mâncatul 
şi băutul; trebuie doar să temperăm băutul anumitor copii, 
iar „libidoul” lor va creşte la infinit. Trebuie doar să le 
spunem că este important să mănânce regulat, iar libidoul 
lor scade la zero. Putem oare să luăm în serios, 
nemaivorbind din punct de vedere energetic, asemenea 
„cantități libidinale” şi să le folosim pentru comparații? Am 
văzut un băiat de un an şi o lună care de-abia învățase să 
stea în picioare şi să meargă. Dacă îl puneam să stea jos, se 
ridica; dacă îi spuneam „stai jos”, rămânea în picioare şi se 
uita răutăcios. Sora lui de şase ani a spus într-una din 
aceste däti „rămâi în picioare”, iar copilul s-a aşezat. Acestea 
sunt începuturile protestului viril. Sexualitatea, care 
inmugureste între timp, este constant expusă la impactul si 
impulsurile acestuia. 


Şi valorizarea masculinätii începe deosebit de timpuriu. Am 
văzut băieți şi fete de un an care preferau în mod evident 
persoanele de sex masculin. Poate că diferența o face 
sunetul vocii, înfăţişarea încrezătoare, înălțimea, puterea, 
calmul. Am tratat critic această valorizare într-o recenzie la 
articolul „Despre conflictele sufletului infantil” al lui Jung, 
şi, după cum observ în prezent, a avut oarece succes (vezi 
Hitschmann, 1913). Aceasta dă naştere de regulă dorinței de 
a deveni bărbat. 


Am auzit zilele trecute un băiețel de doi ani spunând: 
„Mama proastă, bona proastă, Toni [bucätäreasa] proastă, 
Usi [sora] proastă, bunica proastă!” Când a fost întrebat 
dacă şi bunicul e prost, el a spus: „Bunicul mare”. Toată 
lumea a observat că l-a lăsat deoparte pe tatăl său. Ceea ce 
a fost luat ca un semn de respect. Însă se poate înţelege cu 
uşurinţă că el dorea să-i declare proşti pe toți membrii 
feminini din mediul său şi inteligenți pe sine însuşi şi pe 
membrii masculini. El identifica prost cu feminin, inteligent 
cu masculin. Punând astfel semnul egalității, acest lucru îi 
conferea importanță. 


Am arătat în câteva articole că mai ales copiii care au o 
pronunțată inferioritate organică, care suferă din pricina 
defectelor, care sunt nesiguri şi care se tem cel mai tare de 
umilință şi pedeapsă dezvoltă acea dorință intensă şi acea 
grabă care, în ultimă instanţă, predispun la nevroză. De 
timpuriu, ei evită probarea valorii lor sau se feresc de 
lezarea sensibilităţii lor. Sunt ruşinoşi, roşesc cu uşurinţă, 
se feresc de orice probă a abilității lor şi îşi pierd 
spontaneitatea de timpuriu. Această situație inconfortabilă 
împinge puternic înspre apărări. Vor să fie mängäiati sau 
vor să facă totul singuri şi se tem de orice fel de muncă, sau 


citesc întruna. Ca regulă, sunt precoce. Setea lor de 
cunoaştere este un produs compensatoriu pentru 
nesiguranța lor şi ajung de timpuriu la întrebări despre 
naştere şi diferențe sexuale. Această activitate încordată şi 
continuă de fantasmare trebuie înțeleasă ca un stimul 
pentru pulsiunea sexuală îndată ce a fost dobândită o 
cunoaştere primitivă a proceselor sexuale. Şi aici scopul lor 
este să îşi dovedească masculinitatea. 


Când se ivesc în nevroză fantasme de naştere, gânduri 
despre castrare, gânduri analoage de inferioritate, pierderea 
suflului, teama de a fi călcat etc., acestea nu sunt nici 
dorinţe, nici fantasme refulate, ci temeri exprimate simbolic 
de a sucomba, împotriva cărora nevroticul se străduieşte să 
se apere sau pe care le recheamă în minte ca avertisment. 


FRICA DE DOMINAŢIA FEMININĂ 


Un tip frecvent întâlnit, pe care, totuşi, eu rar l-am luat în 
considerare, este cel al băieților cu mame masculine, cu o 
voință puternică. Aceştia sunt profund inoculați cu o frică 
de tot ce e feminin. În fantasmele lor, femeia masculină — 
adică femeia care vrea să fie deasupra, care vrea să fie 
bărbat - joacă adesea un rol. Altfel, ei au fantasma 
simbolică de penis captivus [vaginism] - adică frica de a nu 
se putea elibera de femeie, împrumutând imaginea de la 
împerecherea câinilor. Ca să fie foarte precauti, ei 
exagerează enorm. Propria lor senzualitate le apare uriaşă, 
femeia devine un demon şi, astfel, neîncrederea lor creşte 
până în punctul in care ei devin inapti sexual. Trebuie să 


pună la încercare cu scrupulozitate şi să spioneze fiecare 
fată (Griselda!).27 


Se ridică din nou întrebarea: este oare autentic ceea ce ne 
arată nevroticul ca libido? Am spune că nu. Interesul lui 
prematur pentru sex este forțat. Compulsia de a se 
masturba îi serveşte sfidării şi apărării împotriva 
demonului-femeie, iar iubirea lui pasională are ca scop doar 
victoria. Subjugarea lui în fața iubirii este un joc care are ca 
scop nesupunerea față de partenerul „potrivit”, iar 
fantasmele lui deviante, chiar şi deviatiile active, servesc 
doar la a-l ţine la distanţă de iubire. Îi servesc, desigur, ca 
substitut, dar numai pentru că îşi doreşte să joace rolul de 
erou şi îi este teamă să nu se lase prins sub roţi dacă 
urmează calea normală. „Problema centrală” a nevrozei, 
fantasma incestului, are de obicei funcția de a alimenta 
credința în propriul libido de neînfrânt şi, astfel, de a evita 
pe cât posibil orice pericol „real”. 


UN CAZ CENTRAT PE SEXUALITATEA CA MIJLOC 
ÎN LUPTA PERSONALĂ28 


27 Griselda, eroina legendară a unei povestiri din Decameronul de 
Boccaccio (1313-1375), este o tärancutä săracă a cărei ascultare si 
smerenie sunt aspru puse la încercare de soțul ei princiar. 


28 Die Rolle der Sexualität in der Neurose. 


Voi prezenta acum un caz care se află încă în tratament. 
Insă structura nevrozei sale este suficient de clară încât să 
pot oferi fragmente ca ilustrări ale afirmațiilor mele. 


Pacientul este un desenator tehnic de 22 de ani care s-a 
plâns de un tremur frecvent al mâinilor în ultimul an şi 
jumătate si de polutii nocturne frecvente. La vârsta de cinci 
ani şi-a pierdut tatăl, care orbise şi care, în ultimii săi trei 
ani de viață, de-abia putea să meargă sau măcar să stea 
fără ajutor. Abia la 17 ani pacientul a aflat că tatăl său 
murise de tuberculoză spinală, o boală presupus a fi 
cauzată de o activitate sexuală excesivă. Pe atunci, pacientul 
se masturba foarte mult şi era acum foarte speriat cu privire 
la viitorul său. 


Pacientul a avut numeroase ocazii de a se teme pentru 
viitorul său. Când era mic, era mai slab şi mai scund decât 
fraţii şi surorile lui şi decât tovarăşii de joacă şi căuta 
întotdeauna protecție din partea mamei, care îl räsfäta vădit 
ca fiind cel mai mic dintre copiii ei. Era întodeauna timid şi 
retras. Cu toate astea, curând a insistat să aibă ultimul 
cuvânt şi să fie primul dintre tovaräsii lui de joacă, aşa că 
nu şi-a mai făcut niciodată prieteni. Curând şi-a dorit să 
ştie totul, în chestiuni sexuale, ca şi la şcoală. Ambitia lui 
era să devină un om mare şi a fost singurul dintre fraţii şi 
surorile sale care s-a dus la liceu. 


Următoarea amintire timpurie reflectă protestul viril al 
copilăriei lui. Stătea întins în iarbă şi a văzut sus, în nori, 
imaginea tatălui său - el, nevolnicul feminin, în poziția 
feminină, cu tatăl deasupra, în poziția bărbatului. 


Până de curând în ultimii ani, avea unele trăsături feminine 
şi, când era mic, era adesea rugat să joace roluri de fată în 
piese de teatru, îmbrăcat ca o fată. Pentru o lungă perioadă 
a împărțit un pat cu sora lui mai mare cu doi ani, unde şi-a 
satisfăcut curiozitatea sexuală. În vise avea câteodată 
fantezii de incest legate de mama şi sora lui. 


Mama sa era foarte moralizatoare şi el a putut să observe 
cum ea îi disciplina aspru pe fraţii săi mai mari atunci când 
aveau aventuri amoroase. În ce priveşte căsătoriile copiilor 
ei, era preocupată în primul rând de chestiuni materiale şi a 
härtuit-o multi ani pe una dintre nurorile ei pentru că era 
săracă. Pe scurt, mama il domina în toate privintele. 


Pacientul nostru avea erectie şi se masturba de când avea 
nouă ani. Mai târziu, avea frecvent erectie când se afla în 
compania fetelor. La vârsta de paisprezece ani a început să 
se masturbeze mai regulat. Asta îl afecta atât de mult încât 
prefera să fie singur. A ajuns să fie convins că libidoul lui 
sexual era enorm şi de-abia putea fi suportat. 


Când a aflat despre boala tatălui său şi a trebuit să 
presupună că tatăl era la fel de înclinat spre senzualitate ca 
şi el, a fost puternic şocat şi a încetat să se mai masturbeze! 
Adesea, se lăsa ispitit să sărute o fată în ciuda fricii lui de a 
avea erectie, dar apoi evita pentru o lungă perioadă orice loc 
unde ar fi putut întâlni fete. 


Era într-adevăr libidoul lui atât de mare cum presupunea? 
Mai ales, era atât de mare încât trebuia să se apere de frica 
de a fi cu fetele? Anumite lucruri ar arăta clar împotrivă. 


Crescuse în condiții rurale, iar, mai târziu, singur la un 
liceu unde putea avea multe ocazii de contacte sexuale. 
Unele fete i-au făcut avansuri îndeajuns. După cum am 
menționat, atunci când a aflat despre boala tatălui său şi 
despre cauza acesteia, a încetat imediat să se masturbeze. 
La scurt timp, a început să întrețină contacte sexuale 
normale, dar nu frecvent, iar gândul la prețul plătit îl 
îndepărta cu uşurinţă de la asta. Pe fetele dornice să-i facă 
pe plac le părăsea după ce le cucerea, de teamă că nu va 
putea să scape de ele mai târziu. Îşi imagina fiecare femeie 
ca pe un demon extrem de senzual, care voia să îl domine şi 
față de care ar fi putut fi slab. Dar a rămas puternic. În 
acelaşi timp, privea femeile de sus, le considera inferioare, 
nu avea încredere în ele şi le atribuia întotdeauna motive 
egoiste. 


În urmă cu doi ani a întâlnit o fată frumoasă, dar săracă, şi 
la început a fost atras de ea. Când se gândeau la căsătorie, 
el a început să sufere de polutii abundente şi, cu 
prostituate, de ejaculare prematură sau impotentä. În acea 
vreme, a început şi să tremure la muncă, astfel încât putea 
să deseneze numai cu mare dificultate şi a început să aibă 
vorbirea ezitantă. Însă aceste simptome apăreau doar după 
un contact sexual sau după polutii în noaptea anterioară. 


Ipoteza cea mai evidentă, aceea că şi-a văzut tatăl 
tremurând şi acum îl imita pentru a se speria singur, nu a 
fost confirmată de pacient. Dar şi-a aminit de un profesor 
bătrân de la liceu care tremura şi avea vorbirea ezitantă. 
Atunci, pacientul nostru a interpretat asta ca semn de 
bătrânețe la oamenii care intretinuserä prea multe contacte 
sexuale în tinerețe. Mai citise şi un pamflet care atribua 
polutiei tremuratul şi vorbirea ezitantă. 


Mai multe informaţii au provenit şi din gândurile lui despre 
iminenta căsătorie. Mama ar fi nemulțumită; rudele bogate 
l-ar privi de sus; fata s-ar căsători cu el doar din motive 
materiale; ea era senzualä şi l-ar atrage în extazul voluptätii 
ei; era şi el, la rându-i, senzual, iar consecințele 
masturbării, polutiilor şi relaţiilor sexuale deja se 
instalaseră. Pe baza acestor aranjamente s-a retras de lângă 
fată, fără să ştie cu adevărat cum să scape de ea definitiv. 
Această ezitare este echivalentul unui „nu” şi, în acelaşi 
timp, îl apără de alte fete. 


El tremură astăzi ca să nu uite de ceea ce o să-l amenințe 
într-o bună zi. Tremură ca să scape de frica lui 
fundamentală de a nu fi din nou în puterea unei femei, aşa 
cum fusese în relația cu mama lui. Tremură ca să evite 
soarta tatălui său sau pe cea a bătrânului profesor. 
Tremură ca să scăpe de femeia-demon, ca şi de propria lui 
senzualitate şi de cea a fetei. Şi tremură ca să satisfacă 
dorința mamei, contrară propriei lui dorințe, de a nu se 
căsători cu această fată şi, astfel, în ultimă analiză, de a-şi 
dovedi din nou dependenţa față de o femeie. 


Acesta e motivul pentru ideea propriei sale senzualitäti 
excesive, ca şi a femeii, pentru erectiile şi polutiile lui 
frecvente. Acestea din urmă se întâmplă în mare pentru că 
le vrea şi are nevoie de ele şi pentru că se gândeşte constat 
la problemele sexuale şi la cum le poate gestiona. 


Întreb din nou: cum ar trebui evaluat libidoul acestui 
nevrotic, când totul a devenit artificial, aranjat, mărit, 
distorsionat, un produs nenatural în slujba unui scop, un 
avantaj şi un handicap în acelaşi timp? 


Visul următor reflectă toate aceste trăsături şi accentuează 
cea mai importantă tendinţă a visului, aceea de apărare. „O 
tânără cu bust generos stă goală pe canapea. Nu ştiu ce 
spune”. Se gândeşte la o prostituată şi îşi pierde mințile 
când vede femeia goală. „Încearcă să mă seducă.” Femeia- 
demon. „Am vrut să intru în joc, dar în ultimul moment mi- 
am dat seama că eram pe cale să am polutie şi m-am ţinut 
la distanţă de ea.” Încercarea de a urma un drum în viață 
fără o femeie. Visul ca întreg este un avertisment împotriva 
polutiilor şi contactelor sexuale ca factori exogeni ai afectării 
măduvei spinării. 


Explicaţia simplă că acea tuberculoză spinală a tatălui a fost 
rezultatul sifilisului nu a avut niciun efect. Numai 
înțelegerea tendințelor lui exagerate de apărare a oprit 
tremorul. 


Şi atunci care este problema centrală a acestei nevroze? 
Fantasma incestului a servit doar scopului de a-i asigura 
credința în fantasma lui criminală, exagerată. Reprimarea 
tendinței sale de a se masturba, care a fost uşor de făcut, a 
fost urmată de o apărare echivalentă sau mai bună, 
polutiile. Numai când s-a aflat în fața căsătoriei, temându-se 
să nu fie din nou dedesubt, ca mai înainte, în loc să fie un 
bărbat, ca tatăl, deasupra, temându-se să nu ajungă sub 
influența unei femei şi, astfel, să fie obligat să-şi recunoască 
inferioritatea în fața tuturor, abia atunci s-a „imbolnăvit”. 


Întâmplător, putea tolera la fel de puţin să fie subordonat 
unui bărbat, fie că era unul dintre colegii săi, pe care îi 
devaloriza permanent şi cu care era constant în relații 
proaste; fie că erau profesori care îi apăreau în visele 


frecvente cu examene; fie că era superiorul său, în fața 
căruia avea în anumite zile acele atacuri de tremurat. 


Cum ajunge, atunci, sexualitatea în nevroză şi ce rol joacă 
acolo? Este trezită de timpuriu şi stimulată când există 
inferioritate şi un puternic protest viril; este văzută şi 
simțită ca enormă, astfel încât pacientul să se poată apăra 
din timp; sau, ca factor, este devalorizată şi eliminată dacă 
asta serveşte tendinței pacientului. În general, impulsurile 
sexuale ale nevroticului sau ale omului civilizat nu pot fi 
considerate ca autentice şi nu se poate conta pe acestea, cu 
atât mai puțin are vreun rost să fie apărate, indiferent cum 
ar fi privite - ca factor fundamental al vieții mentale 
sănătoase sau ca bolnave. Nu sunt niciodată cauze, ci 
întodeauna un material prelucrat şi nişte mijloace în lupta 
personală. 


Adevărata atitudine față de viață poate fi văzută clar deja în 
primele vise şi amintiri ale unei persoane. Aceasta este o 
dovadă că amintirea este construită pentru a servi unui 
plan. 


Primul vis al pacientului nostru, cam de pe când avea cinci 
ani, a fost: „Un taur mă urmăreşte şi vrea să mă împungă”. 
Pacientul crede că a avut acest vis la scurt timp după 
moartea tatălui său, care a fost țintuit la pat o lungă 
perioadă. Când stabilim o conexiune cu fantasma tatălui în 
nori (Dumnezeu?), apare gândul fricii de moarte a băiatului. 
„Reconstructia” (Birstein, 1913) de mai târziu a luat probabil 
în considerare afecțiunea spinală a tatălui şi moartea sa, 
care l-au şocat atât de tare pe pacient. Mai mult decât atât, 
taurul trebuie că a reprezentat masculinitatea pentru 


băiatul crescut la țară, ceea ce îl înfăţişează drept cel 
urmărit într-un rol nebärbätesc - adică feminin. Chiar dacă 
nu dorim să mergem atât de departe cu interpretarea, avem 
impresia unor premoniti întunecate ale copilului. 


Al doilea vis continuă aşteptările negative. Se simțea ca si 
cum ar fi căzut şi ar fi aterizat pe o suprafaţă tare. Visele de 
cădere indică întodeauna o precauţie pesimistă a 
visătorului, precauţie care înfricoşează prin posibilități 
negative, prin „a ajunge dedesubt”. 


Prima lui amintire a fost, crede el, că în prima zi de şcoală s- 
a dus foarte repede în şcoala de fete şi a plâns când a fost 
trimis la şcoala de băieți. Putem lua asta ca o metaforă 
pentru dorința lui de a nu fi bolnav, nefericit, mort, 
„dedesubt”, ca tatăl lui, ci de a căuta viitorul sănătos, 
puternic şi viu, corespunzător unui rol feminin aşa cum l-a 
găsit la mama lui puternică, ea, după spusele tuturor, 
conducându-şi afacerile ca un bărbat. 


Ezitarea, dintr-o lipsă de pregătire, în asumarea rolului său 
masculin cu toate fenomenele implicite, inclusiv cele 
nevrotice, a devenit axa vieţii lui psihologice. Viaţa lui 
sexuală i-a corespuns în mod necesar acesteia. 


CRITICA REFULÄRII2® 


29 Traducere din „Verdrängung” und „männlicher Protest”: ihre Rolle 
und Bedeutung für die neurotische Dynamik, 1911. 


REFULAREA - CIRCULARITATEA CULTURII 


Pot presupune că există o cunoaştere a teoriei „refulării” aşa 
cum a fost ea concepută şi descrisă de Freud. Cauzele 
refulării, totuşi, şi calea de la refulare la nevroză nu sunt, în 
niciun caz, atât de clare pe cât sunt în general considerate 
de şcoala freudiană. Încercările de a le explica au creat un 
număr foarte mare de constructe auxiliare, adesea 
nedemonstrate sau chiar de nedemonstrat, pentru a nu 
vorbi despre acele constructe care, în cel mai evident mod, 
apelează la analogii din fizică sau chimie, cum ar fi „blocaj”, 
„presiune crescută”, „fixatie”, „întoarcere la căile infantile”, 
„proiectii” şi „regresie”. 


Cauzele refulärii sunt concepute prea sumar in articolele 
acestei scoli, ca stereotipuri utilizate dogmatic, dar si ca 
intuitii ale căror fundamente merită întodeauna să fie 
stabilite. In ce priveşte refularea reuşită şi nereusitä, 
această problemă devine şi mai misterioasă dacă îi 
identificăm sursa în „constituția sexuală”. Simpla afirmare a 
refulării arată totuşi o lipsă de insight psihologic. Nici 
cauzele „sublimării” şi „formaţiunii de compromis” nu sunt 
explicate; în schimb, aceeaşi idee este repetată cu alte 
cuvinte. „Refularea organică” apare ca o simplă ieşire de 
urgenţă, arătând că sunt posibile schimbări în modurile de 
operare; de-abia dacă are vreo legătură cu teoria nevrozelor. 
Astfel, sunt luate în considerare următoarele: pulsiuni şi 
complexe de pulsiuni refulate, complexe refulate, fantasme 
refulate, experiențe refulate şi dorințe refulate. 


Şi peste toate astea planează ca un deus ex machina 
formula magică - plăcerea, despre care Nietzsche spune atât 
de bine: „Dar bucuria vrea eternitate — ea vrea adânca grea 
eternitate” (Zarathustra, iii, 15)30. Iar Freud spune: „Omul 
nu poate să renunțe la nicio plăcere pe care a träit-o 
vreodată”. 


Pe baza acestei presupuneri, apar acele forme drastice pe 
care trebuie să le prezinte orice analiză condusă de un 
discipol al lui Freud: băiatul constrâns să sugă la sânul 
mamei; nevroticul care caută iar şi iar bucuria de a fi 
îmbăiat în vin sau în lichid amniotic; până la sferele mai 
pure în care bărbatul în căutarea fetei potrivite n-o va găsi 
niciodată fiindcă îşi caută mama de neînlocuit. 


Această metodă de observaţie a reprezentat un progres 
metodologic important. Însă s-a pretat la reificarea şi 
înghețarea psihicului care, în realitate, este constant activ şi 
preocupat de viitor. Acceptarea conceptului de complex a 
fost un pas mai departe spre prioritizarea perspectivei topice 
în locul celei dinamice. Fireşte, aceasta nu a ajuns suficient 
de departe încât principiul energetic, acest panta rhei [totul 
este în stare de flux], să nu poată apărea ca un gând 
ulterior. 


Aceasta este adevărata întrebare: e refularea factorul 
principal în nevroză, sau, după cum doresc să afirm în 
termeni neutri deocamdată, trebuie mai întâi să avem un 


30 În traducerea lui Ştefan Augustin Doinaş, Friederich Nietzsche, Aşa 
grăit-a Zarathustra, ed. a IV-a, Bucureşti, Humanitas, 2012, p. 275. 


psihic deviant, iritat, la a cărui examinare poate fi găsită şi 
refularea? 


Şi acum insist să luați aminte: refularea are loc sub 
presiunea culturii, sub presiunea „pulsiunilor Eului”, cu 
ajutorul gândurilor impuse de o constituție sexuală 
anormală, de precocitatea sexuală. 


ÎNTREBARE: De unde vine cultura noastră? 


RĂSPUNS: Din refulare. 


EFORTURI ŞI ATITUDINI FAŢĂ DE MEDIU 


Şi cum rămâne cu „pulsiunile Eului”, un concept atât de 
redundant şi de găunos? Nu au acelaşi caracter „libidinal” 
ca pulsiunea sexuală? Pulsiunile Eului nu sunt rigidizate şi 
separate, ci, conform observaţiilor psihologiei individuale, 
reprezintă nişte eforturi şi atitudini față de mediu, dorința 
de a fi important, lupta pentru putere, pentru dominație, 
pentru a fi deasupra. Cu această înțelegere, trebuie să ne 
concentrăm teoretic şi practic asupra a două posibilități: 
dorința de a fi important (a) poate inhiba, refula sau 
modifica anumite pulsiuni, (b) trebuie, în primul rând, să 
aibă un efect de stimulare. 


Pentru noi, factorul constant rezidă în cultură, societate şi 
instituţiile sale. Pulsiunile, a căror satisfacere este de fapt 


considerată un scop, trebuie retrogradate la funcția de 
mijloace de orientare pentru a iniția satisfacţii, de obicei în 
viitorul îndepărtat. Ochiul, urechea, chiar şi pielea au 
dobândit abilitatea ciudată de a ne extinde raza de eficiență 
dincolo de sfera spaţială corporală. Prin presensibilitate3!, 
psihicul nostru ajunge dincolo de prezent — adică, temporar, 
dincolo de limitele satisfactiei pulsionale primare. Aici, 
eforturile mai mari sunt la fel de urgente ca refulările, iar 
aceste relații includ necesitatea unui sistem amplu de 
apărare, din care nevroza este o mică parte. Ceea ce 
înseamnă că nevroza este în primul rând un instrument de 
apărare. 


Aceste eforturi încep din prima zi de pruncie şi modifică 
toate tendinţele fiziologice şi psihologice într-o asemenea 
măsură încât, de exemplu, ce vedem nu reprezintă niciodată 
ceva originar sau primar, ceva care să nu fi fost influențat 
sau schimbat mai târziu. În schimb, adaptarea copilului îi 
orientează şi îi modifică pulsiunile până când se adaptează 
el însuşi într-un fel la mediu. În prima etapă de viață, nu se 
poate vorbi despre un model permanent, nici despre 
identificare atunci când copilul se orientează în funcţie de 
un model, pentru că acesta este adesea singurul mod de 
satisfacție pulsională imediată. 


Dacă luăm în considerare modurile şi ritmurile variate prin 
care pulsiunile au fost satisfăcute peste tot şi în toate 
timpurile, precum şi cât de mult a depins aceasta de 
instituții sociale si de condiții economice, ajungem la o 


31 Adler desemnează prin „presensibilitate” capacitatea Eului de 
cunoaştere anticipatorie (N. trad.). 


concluzie analoagă celei de mai sus, anume că satisfacția 
pulsională si, în consecinţă, calitatea şi forța pulsiunii, sunt 
tot timpul variabile şi, astfel, nu pot fi măsurate. 


Cum spuneam înainte, prin observarea pulsiunii sexuale la 
nevrotici am ajuns la concluzia că tendințele aparent 
libidinale şi sexuale ale nevroticului, ca şi acelea ale 
individului normal, nu permit în niciun fel inferente cu 
privire la forța sau conținutul pulsiunilor lor sexuale. 


ADAPTARE, OBEDIENTÄ SI SFIDARE 


Cum se adaptează copilul la un anumit mediu familial? Să 
ne reamintim cât de divers se exprimă organismul copilului, 
chiar şi în primele luni de viață, când se poate obţine o 
perspectivă de ansamblu. Unii copii nu se opresc din 
mâncat, alții sunt destul de moderați; unii refuză schimbări 
de alimentație, alții vor să mănânce de toate. Acelaşi lucru e 
valabil în ce priveşte văzul, auzul, excretia, îmbăierea şi 
relațiile cu alte persoane din mediu. Totuşi, deja în primele 
zile copilul se simte liniştit dacă îl luăm în braţe. Influențele 
educaționale care netezesc drumul copilului au aici o 
importanță foarte mică. 


Aceste adaptări conţin deja valori afective față de persoane 
din mediu. Copilul este liniştit, se simte în siguranţă, 
iubeşte, e ascultător etc.; sau devine nesigur, timid, sfidător 
şi neascultător. Dacă se intervine devreme prin tactici 
inteligente, rezultă o stare care ar putea fi descrisă drept 


una de veselie lipsită de griji şi de maleabilitate, iar copilul 
de-abia dacă va simţi coercitia implicită în orice educație. Pe 
de altă parte, greşelile în educaţie, mai ales când organele 
sunt insuficient dezvoltate, duc la dezavantaje şi sentimente 
de neplăcere atât de frecvente încât copilul caută să se 
apere. În general, din această situaţie se păstrează două 
mari direcții principale: supunere excesivă sau revoltă si 
tendință spre independență. Obedientä sau sfidare — 
psihicul uman este capabil să opereze în oricare directie®2. 


Aceste tendințe călăuzitoare modifică, schimbă, inhibă sau 
excită fiecare pulsiune într-o asemenea măsură încât orice 
pulsiune evident înnăscută poate fi înțeleasă numai din 
acest punct de vedere. „Ce mi-e slut, ce mi-e frumos”33, 
după cum incantează vrăjitoarele în Macbeth. Amărăciunea 
devine bucurie, durerea se preschimbă în plăcere, viața este 
lepădată, moartea pare dezirabilă - imediat ce sfidarea îşi 
face puternic simțită prezența. Ceea ce iubeşte adversarul va 
fi detestat şi ceea ce resping alții va fi foarte prețuit. Ceea ce 
interzice cultura, ceea ce părinții şi educatorii descurajează, 
exact acel lucru va fi ales drept scopul dorit cu cea mai mare 
înflăcărare. Un obiect sau o persoană vor fi valorizate doar 
dacă, prin aceasta, alții vor suferi. Indivizii sfidători îi vor 
persecuta întotdeauna pe alții, însă se vor considera ei înşişi 
mereu persecutați. Astfel, apare o anumită lăcomie sau 
dorință nechibzuită care are o singură analogie, anume 
lupta sângeroasă a tuturor împotriva tuturor, inflamarea 
invidiei, avaritiei, vanitätii şi ambitiei în societatea noastră 
modernă. 


32 Vezi articolul Trotz und Gehorsam (1910). 


33 În traducerea lui Ion Vinea (W. Shakespeare, Macbeth) (N. trad.). 


La nevrotic, tensiunea interpersonală este prea mare; 
dorința lui pulsională este atât de intensă încât, într-o 
aşteptare neliniştită, aleargă permanent după propriul 
triumf. A rămâne agăţat de vechi tulburări ale copilăriei, ca 
suptul degetului, enurezis, roaderea unghiilor şi bâlbâiala se 
poate explica în acest fel. În cazurile în care aceste tendințe, 
doar aparent libidinale, au fost păstrate definitiv, putem 
vorbi cu încredere de sfidare. 


Acelaşi lucru este valabil pentru ceea ce numim drept 
masturbare timpurie, precocitate sexuală şi contacte 
sexuale premature. Ştiam o fată de 17 ani dintr-o familie 
bună care avea contacte sexuale frecvente începând de la 14 
ani. Chiar şi aşa, era frigidă. De fiecare dată când se certa 
cu mama ei, ceea ce se întâmpla cu regularitate la intervale 
scurte, fata ştia întotdeauna cum să-şi asigure contacte 
sexuale. O altă fată urina în pat după fiecare devalorizare 
din partea mamei, şi îl mânjea cu fecale. 


Evoluţia slabă la şcoală, uitarea, lipsa satisfactiei 
profesionale şi compulsia de a dormi sunt fenomene 
asemănătoare de protest la nevrotic. În lupta împotriva unui 
adversar, acestea sunt păstrate ca fiind valoroase, ca să nu 
spun plăcute. 


O parte a acestui tip de psihic este descrisă de Siegmund în 
Walkiria lui Wagner: „Câţi am cunoscut, oriunde i-aş fi 
găsit, fie că încercam să intru în grațiile unui prieten sau ale 
unui frate, întotdeauna eram proscris. Mă apăsa ghinionul. 
Ce credeam că-i drept alții găseau că-i rău. Orice mi se 
părea rău altora le plăcea. Intram în conflict oriunde eram. 


Eram întâmpinat cu mânie oriunde m-aş fi dus. Când 
tânjeam după extaz, stârneam doar durere”. 


Astfel se dezvoltă caracterul nevroticului pe care l-am 
descris în cel mai explicit mod cu putință în lucrările mele 
despre dispoziția nevrotică (1909; 1928). 


LUPTA NEVROTICĂ PENTRU ÎNSEMNĂTATE SI 
DOUĂ EXPUNERI DE CAZ 


De unde vin această näzuintä pentru însemnătate, plăcerea 
pentru ce este pervertit, această sfidătoare cramponare de 
erori şi aceste măsuri de apărare împotriva a prea mult şi a 
prea puţin, pentru acestea din urmă pacientul apelând la 
devalorizare de sine, doar ca să se afirme mai târziu sau în 
altă parte? (Vezi reflectiile mele despre pseudomasochism 
„Tratamentul psihic al nevralgiei de trigemen”, 1910. 


După cum ştiţi, am găsit ca fiind responsabile pentru acest 
proces două nuclee ale dezvoltării psihice, pe care le voi 
discuta aici doar pe scurt. Unul se bazează pe emergenta 
unui sentiment amplificat de inferioritate, pe care l-am 
remarcat întodeauna în legătură cu inferioritatea organică. 
Celălalt este un indiciu mai mult sau mai puţin distinct al 
unei temeri mai vechi de a juca un rol feminin. Ambele 
sprijină nevoia de revoltă şi atitudinea de sfidare într-o 
asemenea măsură încât se vor dezvolta întotdeauna 
trăsături nevrotice, indiferent dacă individul în cauză este 


considerat sănătos, este tratat de nevroză sau îşi creează o 
reputație ca geniu sau nelegiuit. 


De aici înainte, sentimentele sunt falsificate. Nu mai avem 
de-a face cu relații simple, naturale, ci cu a alerga şi a pune 
mâna pe presupuse triumfuri care par că aşteaptă 
ispititoare în viitor şi care se leagă iminent de o atitudine 
bolnavă. Nevroticul trăieşte şi gândeşte mult mai departe în 
viitor decât individul normal şi se sustrage de obicei de la 
orice probă din prezent. Foarte frecvent, trăsăturile de 
caracter ale nevroticului sunt ascunse. Asta explică de ce, 
când le-am descris, erau considerate ca fiind rare, ciudätenii 
ale excentricului. 


Ce spune nevroticul despre aceste trăsături ale sale? Unii 
sunt conştienţi de ele, chiar dacă nu le recunosc măsura 
sau consecințele. Multi le-au cunoscut odată, iar apoi le-au 
uitat din ambiţie şi vanitate. Apoi, ei s-au apărat de acest 
egoism nedemn printr-un fel de acțiune opusă. Vedem in 
asemenea cazuri pulsiuni egoiste de un soi nedemn - de 
exemplu, avaritie, răzbunare, malitiozitate, cruzime — 
înlocuite de altele, cu un conţinut etic. Astfel, „patima de a fi 
important” trebuie să se afle în interior, trebuie să fi preluat 
conducerea! 


Cazul 1. Un bun exemplu al unei asemenea refulări 
pulsionale este cazul de bâlbâială din raportul pe care l-am 
prezentat într-o prelegere în fața Societăţii de Filosofie din 
Viena (vezi Die Theorie der Organminderwertigkeit und ihre 
Bedeutung fiir Philosophie und Psychologie, 1908). 


Bâlbâiala este o tulburare constituită, sub fiecare aspect, de 
mecanismul protestului viril. Pacientul a dus o donație de 
două sute de coroane în scopuri caritabile în districtul şapte 
din Viena. Ar fi trebuit să ajungă la timp la un restaurant 
distins din centru şi era deja foarte înfometat. Totuşi, a 
mers pe jos tot drumul, aşa cum era, indispus şi obosit. 
Voia să economisească banii de transport, după cum a 
reieşit în timpul analizei. Aşa cum e cazul în toate nevrozele, 
voia să aibă totul, toţi banii, toate femeile, toate sufletele si 
încerca întruna să-i devalorizeze pe ceilalți. 


Acorda o atenție avidă modului în care îl evaluau ceilalți. 
Putea să ducă o viață ascetică dacă asta i-ar fi adus 
recunoaştere; putea să fie excesiv de studios când se punea 
problema să-i întreacă pe alţii; putea fi caritabil dacă 
oamenii l-ar fi văzut; dar era zgârcit în chestiuni meschine 
când credea că nu-l observă nimeni. Când cineva avea o 
realizare, el era într-o dispoziție proastă; când cineva era 
apreciat, el ataca. Era încontinuu în conflict cu tatăl său şi 
nu se temea să amenințe cu sinuciderea când dorea să-şi 
impună voința. Bâlbâiala lui era îndreptată împotriva tatălui 
său, împiedica toate planurile tatălui şi îi asigura 
pacientului nostru o mai mare libertate de mişcare. În 
acelaşi timp, se apăra de căsătorie. Rupea fiecare relație pe 
care o avea cu câte o fată, cu explicația că, atâta timp cât se 
bâlbâia, nu putea să se căsătorească. Acest exemplu al unei 
„lungi serii de iubiri”, după cum îl numeşte Freud (care se 
referă în mod eronat la complexul oedipian), s-a întâmplat în 
realitate fiindcă pacientul dorea toate femeile, ca Don Juan, 
şi se temea de două lucruri de care voia să se apere: (1) de 
faptul că ar putea fi dominat de o femeie, de a-i fi supus şi 
de a trebui să renunțe la altele; (2) de faptul că, dat fiind 
egoismul lui (de care era conştient, totuşi, numai în 


sentimentele, nu şi în gândurile sale), ar putea fi un soț si 
un tată rău şi, astfel, ca pedeapsă, ar putea fi amăgit de 
soția si de copiii lui. 


Dezvăluirea acestor trăsături de protest este în general 
prima parte a analizei şi este urmată de obicei de o 
îmbunătăţire, dar de regulă şi de o rezistență puternică, 
manifestată în încercările de devalorizare a terapeutului. 


Cazul 2. Un alt pacient al meu a venit din Ungaria să fie 
tratat pentru că, după cum s-a dovedit în analiză, nu putea 
suporta faptul că sora lui, pe care eu am vindecat-o, vorbea 
pozitiv despre mine. Veţi spune că era îndrăgostit de sora lui. 
Corect! Dar numai când ea îşi exprima aprecierea pentru un 
bărbat. La început, pacientul a fost politicos, aproape umil şi 
modest şi a fost plin de integritate şi onestitate. Când i-am 
arătat dorința lui de răzbunare, malitiozitatea, nesinceritatea 
şi invidia, a fost mult timp furios, dar până la urmă a 
recunoscut totul. Însă a susținut şi că acum va trebui să 
rămână cu mine până când se va însănătoşi, chiar dacă asta 
ar dura câțiva ani. Când am răspuns că va rămâne atâta 
timp cât consider eu, a rămas o vreme pe gânduri. Apoi m-a 
întrebat zâmbind: „S-a sinucis cineva aflat încă în analiză cu 
dumneavoastră?” Am răspuns: „Încă nu, dar sunt pregătit să 
se întâmple oricând”. „Să-l faci să lase arma din mână” — 
adică să faci mijloacele patologice ale nevroticului să pară 
ineficiente — este scopul oricărei tactici psihoterapeutice. 


Acest pacient suferea, printre alte lucruri, şi de insomnie. 
Mi-a cerut insistent să discutăm acest simptom, spunând că 
ar fi mulțumit dacă ar putea măcar să-şi recupereze 
somnul. Explicaţia s-a desfăşurat lin şi el şi-a recăpătat în 


întregime somnul. Dar nu mi-a spus despre asta până nu a 
trecut ceva timp. 


Şi-a refulat atunci pacientul trăsăturile de caracter? 
Nicidecum. Întregul său protest viril a devenit evident, însă 
într-un mod pe care îl simțea ca nefiind foarte agresiv, nici 
în interior, nici în exterior. Dar Freud descrie în termeni 
similari rezultatul refulării nereuşite. Urmele pulsiunilor 
refulate pot fi întotdeauna recunoscute clar în nevroză, o 
cunoaştere la care însuşi Freud a contribuit. Acestea pot fi 
văzute nu numai în fantasmele nevroticului şi în visele lui, 
ci mai ales prin analiza psihologică, care ne invätä să 
recunoaştem dizarmoniile mari şi mici şi incongruentele din 
viața pacientului şi ne permite rezolvarea lor. 


DINAMICA SENTIMENTULUI DE INFERIORITATE 
ŞI A PROTESTULUI VIRIL. DECLANŞAREA 
NEVROZEI 


Desigur, această cercetare este mai degrabă incompletă 
dacă doar am dezvăluit caracterul nevrotic. Dar este 
importantă mai ales fiindcă această cunoaştere este un 
avertisment pentru pacient. Din experiența mea, cea mai 
dificilă parte a tratamentului conduce atunci de regulă la 
cele două resorturi de dezvoltare psihică ale nevroticului, la 
sursele nevrozei: sentimentul de inferioritate şi protestul 
viril. 


Dar să trecem acum la principala întrebare: Prin ce se 
îmbolnăveşte nevroticul? Când devine nevroza lui 
manifestă? Freud a dat mai puţină atenţie acestui punct. 
Însă ştim că el presupune cauza ca aflându-se într-un 
incident prin care refularea este întărită şi vechiul conflict 
psihologic este reînnoit. Cu siguranţă, asta nu e limpede. 
Poate că discuția de față va ajuta la rezolvarea problemei. 


Potrivit experienței mele, individul predispus la nevroză, 
care de fapt suferă întodeauna, reacționează la orice 
sentiment de discreditare sau chiar la bănuirea acestuia 
printr-o criză acută sau cronică. Asta marchează momentul 
declanşării nevrozei. Noile refulări pulsionale sunt doar 
fenomene întâmplătoare care se formează sub presiunea 
accentuată a protestului viril, a nevoii intense pentru 
însemnătate şi a tendinţelor de apărare. 


UN CAZ DE SEXUALITATE - CONTINUARE 34 


FRICA DE SUPERIORITATEA FEMININĂ 


Doresc să demonstrez cele de mai sus prin primul caz 
menționat. Pacientul nostru şi-a amintit că a început să 


34 Traducere din „Verdrängung” und „männlicher Protest”: ihre Rolle 
und Bedeutung für die neurotische Dynamik, ed. din 1928, pp. 106- 
109. 


tremure pentru prima dată în timp ce cânta la vioară într- 
un moment în care ar fi trebuit să-i promită lui Albertine, 
fata pe care aparent o iubea atât de mult, că o va lua în 
căsătorie. Din pricina tremuratului a încetat să cânte la 
vioară. Acum aflăm următoarele: Albertine era o excelentă 
pianistă, iar el se gândea adesea că, de-ar putea măcar să 
cânte mai bine, i-ar plăcea să o acompanieze la vioară. lar 
dacă ar fi luat-o de nevastă, poate că ar fi avut loc un 
concert în care soția lui l-ar fi depăşit cu siguranță. Aceasta 
a fost frica lui dintotdeauna: o soție care să-i fie superioară. 


Nu am întâlnit niciodată un nevrotic care, măcar în secret, 
să nu se teamă de asta. Din literatură doresc să mentionez 
doar cazul lui Ganghofer, prezentat de Alexander Witt 
(1911), apoi un caz destul de asemănător din memoriile lui 
Stendhal. În ambele cazuri, găsim amintiri din copilărie 
despre o femeie păşind peste un copil. Fantasme cu femei 
uriaşe, walkirii, femei care leagă sau bat băieți, care 
câteodată fac asta în pseudomasochism; basme despre 
vrăjitoare, nimfe, femei cu organe genitale masculine, cu o 
coadă de peşte sau basme asemănătoare amintirilor din 
copilărie ale lui Leonardo da Vinci sunt frecvente şi îşi 
găsesc echivalentul şi perechile asemănătoare în la fel de 
frecventele fantasme de naştere, gânduri de castrare şi 
dorințe de a juca rolul unei fete. Acestea din urmă apar 
adesea într-o formă foarte blândă în întrebarea: „Oare ce 
simte o fată?” 


Pacientul nostru avea amintiri din copilărie asemănătoare, 
anume că o servitoare era deasupra lui. Aceasta înseamnă: 
„Femeia este mai puternică decât bărbatul!” Amintirile 
timpurii din copilărie, cum ar fi fantasmele de alegere 
vocationalä, conţin întotdeauna perspectiva efectivă de viață 


a persoanei, indiferent dacă amintirile sunt autentice, 
fantasmate sau reconstruite (Birstein, 1913). (Vezi şi Adler, 
„Individualpsychologische Ergebnisse bezüglich 
Schlafstörungen”, 1913). 


Aceastä amintire timpurie a pacientului nostru nu a fost 
refulată sau uitată, ci aparent complet deconectatä de 
starea lui psihică prezentă sau trecută si, astfel, golitä de 
întreaga ei importanţă. Să fi fost un factor cauzal? Nimeni 
nu poate susține asta. Din trecutul lui îndepărtat apar 
amintiri despre o mamă plină de energie care, ca văduvă, îşi 
administra întinsa proprietate, se descurca fără un soț şi 
despre care oamenii spuneau că este ca un bărbat. Această 
mamă care l-a räsfätat, care l-a şi pedepsit, îi era cu 
siguranță superioară. 


Ulterior, când s-a trezit dorința intensă ca el, copil nevolnic 
cu o constituție feminină, care urina în pat şi care era 
adesea ridiculizat şi pedepsit pentru asta, să devină bărbat, 
şi când şi-a exprimat protestul viril în gânduri, în vise şi în 
urinarea sfidătoare în pat, asemenea amintiri i-au venit în 
ajutor, precum cea în care juca adesea roluri în haine 
feminine şi cea în care, în prima sa zi de şcoală, a mers 
împreună cu sora lui mai mare la şcoala de fete şi a refuzat 
cu lacrimi în ochi să meargă la cea de băieți. Şi, totuşi, au 
fost întâmplări agravante care l-au dus mai departe în 
protestul viril. Părul pubian i-a crescut târziu, iar penisul 
părea mai scurt decât al celor de aceeaşi vârstă. Şi-a stabilit 
un scop cu atât mai înalt, dorea să realizeze lucruri 
extraordinare, dorea să fie primul din şcoală şi de la birou, 
până când a găsit-o pe Albertine, de a cărei superioritate se 
temea. 


TENDINTA DE DEVALORIZARE 


Pacientul nostru a devalorizat toate fetele şi femeile, inclusiv 
pe mama sa, în modul obişnuit, din cauza fricii. Ele nu erau 
inteligente, nu erau independente şi erau frivole. Cum 
spune Hamlet: „Topäiti, umblati în buiestru, pociti cuvintele, 
dați felurite porecle făpturilor Domnului şi vă prefaceti 
poftele în nevinovăție. Pleacă. Nu mai vreau să aud nimic. 
M-ati innebunit”5. Pacientul nostru susținea in plus că 
femeile miros urât. 


Componenta olfactivă. Întâmplător, Freud a atribuit in 
repetate rânduri o însemnătate specială „componentei 
olfactive” ca o componentă libidinală; dar pare din ce în ce 
mai mult o masinatie nevrotică. O pacientă de 54 de ani care 
a devenit grav nevrotică de frica naşterii unui copil a avut 
spre sfârşitul tratamentului următorul vis deloc ambiguu: 
„Despachetez ouă şi toate put. Spun: ptiu, cum put”. În ziua 
următoare soțul ei trebuia să sosească. Ea deja devalorizase 
toate autoritățile medicale din Germania şi Austria. 


O actriță nevrotică, vorbind despre aventurile amoroase, a 
spus: „Nu mi-e deloc teamă de asemenea aventuri. Sunt, de 
fapt, complet amorală. Există o singură problemă: am 
descoperit că toți bărbaţii miros urât, iar asta îmi violează 


35 În traducerea lui Petru Dumitriu (W. Shakespeare, Hamlet, Editura de 
stat pentru literatură şi artă, Bucureşti, 1955, p. 103). (N. trad.) 


simțul estetic”. Vom înţelege: cu o asemenea atitudine, 
cineva îşi permite cu uşurinţă să fie amoral fără să 
întâmpine vreun pericol. (Pentru mai multe astfel de cazuri, 
vezi „Contribuţie la teoria rezistenţei în tratament”, 1911). 
Nevroticii bărbaţi fac la fel; este răzbunarea lor pe femei. 


Europeni şi chinezi, americani şi negri, evrei şi arieni îşi fac 
reproşuri unul altuia pentru mirosul lor. Un băiat de patru 
ani spunea de fiecare dată când trecea pe lângă bucătărie: 
„pute”. Bucătăreasa era duşmanul lui. Dorim să denumim 
acest fenomen drept tendinţă de devalorizare, o tendință 
care-şi găseşte analogia în fabula cu vulpea şi strugurii acri. 


Relaţii sexuale. De unde provine tendința de devalorizare? 
Provine din frica de o lezare a propriei sensibilitäti. Este, de 
asemenea, o tendință de apărare, inițiată de nevoia intensă 
pentru însemnătate şi este, psihologic, de acelaşi ordin cu 
dorința de a fi deasupra, de a sărbători triumful sexual, de a 
zbura sau de a sta pe o scară, de a fi în capul scărilor sau pe 
frontonul unei case (Constructorul Solnes al lui Ibsen). Se 
observă destul de des la nevrotic că tendinţele de a 
devaloriza o femeie şi de a întreține relaţii sexuale cu ea merg 
împreună. Sentimentele nevroticului exprimă limpede: „doresc 
să devalorizez femeia prin contact sexual”. Apoi este probabil 
să o părăsească şi să se îndrepte spre altele. Am numit asta 
caracteristica Don Juan a nevroticului. Ea corespunde acelei 
„serii de condiţii erotice” despre care vorbeşte Freud, şi pe 
care el o interpretează la nivelul fantasmărilor36. 


36 Cf. S. Freud „Despre un anumit tip de alegere a obiectului la bărbat” 
(1910) (n. red.). 


Devalorizarea femeilor, a mamei ca şi a tuturor celorlalte 
femei, îi determină pe multi nevrotici să caute refugiu în 
compania prostituatelor (conform Adler, 

„Observaţii...”, 1913), unde se scutesc de deranjul 
devalorizării şi, în afară de asta, îşi văd rudele spumegând 
de furie. Băiatul înțelege sau bănuieşte că a fi deasupra este 
masculin. De obicei mama este femeia de care încearcă să ia 
distanță. Doreste să facă pe bărbatul față de ea, să o 
devalorizeze şi să se înalțe pe sine. Ar putea chiar să o 
insulte, să o bată sau să o ridiculizeze, să devină nesupus şi 
nedisciplinat față de ea, să facă pe şeful cu ea etc. 


COMPLEX OEDIPIAN SAU PROTEST VIRIL? 


Dacă şi cât de mult libidoul joacă un rol aici este cu totul 
nesemnificativ. Protestul viril al nevroticului poate şi să se 
întoarcă împotriva altor fete şi femei, de obicei pe calea unde 
întâlnesc cea mai slabă rezistență, spre servitoare şi 
guvernante. Mai târziu, băiatul se obişnuieşte cu 
masturbarea şi polutiile, îmbinând şi aceste tendințe de 
apărare împotriva femeii-demon. 


Acest lucru a fost valabil şi pentru pacientul nostru. Când 
nu-şi putea atinge scopul cu mama lui - anume, să fie 
stăpân -, se îndrepta spre servitoarea cu care, de la şase la 
şapte ani, a avut mai mult succes. O vede goală şi îi bagă 
mână sub fuste. Până în prezent, această formă de 
agresiune a fost principala lui activitate sexuală. Putea 
întreține relații sexuale numai cu prostituate - până când a 
trebuit să-şi demonstreze că nu se putea căsători. Atunci au 


început polutiile si impotenta şi frica de sexualitatea lui 
enormă, împreună cu presupusele pericole de paralizie şi 
tremurat la bătrâneţe. Mai clar spus: tremuratul şi bâlbâitul 
s-au instalat, precum polutia şi impotenta, fiindcă îl puteau 
apăra de căsătorie. 


Probabil că ar fi rupt relația cu Albertine la timp şi ar fi fost 
scutit de nevroză dacă n-ar fi apărut pe scenă o terță 
persoană. Asta a fost prea mult pentru mândria lui. Acum 
nu putea să cedeze, şi totuşi nu dorea să se înstăpânească. 
Luptele lui „libidinale”, dorința de a o poseda pe Albertine îi 
ocupau cu totul conştiinţa. Însă inconştientul a spus un 
„nu” hotărât şi l-a împiedicat de la a-i face curte, provocând 
simptome care se împotriveau căsătoriei. Destul de 
asemănător este gândul lui conştient: „Mă pot căsători 
numai dacă am o slujbă bună”. Dar, în acelaşi timp, s-au 
dezvoltat simptome ce au făcut imposibilă o promovare. 


Ce anume a „refulat” pacientul nostru? Poate pulsiunea 
sexuală, libidoul? De acesta este atât de conştient încât se 
gândeşte permanent cum să se protejeze de el. O fantasmă? 
Fantasma lui este, pe scurt, că o femeie e deasupra lui, e 
mai puternică. Am avut nevoie de toată pregătirea mea 
pentru a-i demonstra legătura dintre aceasta şi fantasme 
asemănătoare, pe de o parte, şi nevroză, pe de altă parte. 
Însă apoi reiese că această fantasmă este ea însăşi doar un 
avertisment avansat de pacient pentru a câştiga el însuşi 
importanță, chiar pe căi inselätoare. 


Şi-a refulat oare nevoile libidinale intense față de mamă - 
adică suferă el de un complex oedipian? Am văzut multi 
pacienți care au ajuns să-şi cunoască foarte bine complexul 


oedipian fără să simtă vreo ameliorare. Odată ce cineva vede 
protestul viril în complexul oedipian, nu mai este îndreptățit 
să vorbească despre un complex de fantasme şi dorinţe. Va 
ajunge apoi să înțeleagă că aparentul „complex oedipian” 
este doar o mică parte a dinamicii nevrotice copleşitoare, o 
etapă a protestului viril care, nesemnificativ în sine, devine 
totuşi instructiv in context. Este o situație care trebuie 
înțeleasă simbolic şi care conferă o înțelegere mai 
importantă caracterologiei nevroticului, aşa cum fac şi alte 
situații. 


PARTEA A II-A 


SEXUALITATEA ŞI INDIVIDUL 


SEXUALITATEA 


DEZVOLTAREA FUNCŢIEI SEXUALE37 


37 Traducere din The Sexual Function, 1945. 


Date fiind interpretările actuale, confuze, neverificabile şi 
derutante ale funcției sexuale, trebuie să începem cu datele 
fiziologice şi psihologice fundamentale. Acestea nu oferă 
niciun motiv pentru acceptarea perspectivelor atât de 
neverosimile cum ar fi un libido sexual omnipotent care 
domină mintea şi psihicul uman. O teorie atât de deformată 
ca aceea a lui Freud şi, cu unele variatiuni, ca aceea a lui 
Jung, găseşte acceptare din cauza (a) noutätii, (b) multelor 
probleme ale unui număr mare de persoane cu tendințe 
nevrotice, (c) sentimentului recunoscut sau ascuns al 
existenței unor dorinţe nesatisfăcute la persoanele pentru 
care îndeplinirea dorințelor este principala problemă a vieții. 


Omenirea - indivizi şi grupuri - şi-a dorit întotdeauna să 
găsească o putere universală în spatele tuturor fenomenelor 
şi experiențelor vieții. Psihologia individuală, într-un sens 
mult mai larg şi mai profund, acceptă în schimb faptul vieţii 
în sine, cu aspectele ei explicabile şi inexplicabile. Unul 
dintre primele astfel de aspecte este că toate aspiraţiile, 
gândurile, sentimentele, caracteristicile, manifestările şi 
simptomele tind spre o soluție satisfăcătoare pentru 
îndatoririle sociale. 


Numărul mare de eşecuri în dragoste şi în căsătorie este la 
fel ca toate celelalte eşecuri cauzate de lipsa pregătirii. Noi, 
când ne îndrăgostim, nu doar recunoaştem un obiect 
sexual. Dragostea şi căsătoria sunt îndatorirea a două ființe 
umane egale ce formează o uniune care poate fi înfăptuită 
adecvat doar dacă aceste persoane sunt pregătite pentru a 
se preocupa de un interes social. 


Psihologia individuală respinge perspectiva conform căreia 
dorinţele individuale sau rezultatele proaste ale refulării lor 
sunt principalele probleme ale vieții. O asemenea concepţie 
trădează natura centrată pe sine a unei persoane, după cum 
se vede adesea la copiii räsfätati. E la fel de neconstructiv să 
ne agätäm de moştenirea strămoşilor noştri, care, într-un 
anumit fel, nu au ajuns la nivelul actual, încă insuficient, al 
interesului social. Aceşti autori probabil îşi întorc privirea 
spre ereditate şi spre strămoşi fiindcă se complac în vreo 
posesiune moştenită în loc să facă efortul de a folosi această 
posesiune pentru noi contribuții la bunăstarea omenirii, 
pentru o creştere a interesului social. 


ADAPTAREA SOCIALĂ A FUNCŢIILOR 


După cum putem vedea până acum, o ființă umană este 
umană, şi e pe drept numită aşa, fiindcă posedă ereditar 
toate potentialitätile necesare pentru a se ajusta la 
problemele sociale. Însă pentru a face față trebuie să se 
dezvolte fizic şi mental cât de mult posibil. Întrebarea 
principală care apare acum este: pentru ce? Pentru ce scop 
trebuie individul să se străduiască şi să îşi dezvolte 
potentialitätile umane moştenite? Indivizii şi omenirea ca 
întreg îşi folosesc potentialitätile, daruri ale strămoşilor 
noştri, pentru a spori aceste daruri într-o lume schimbată 
de ființele umane în beneficiul întregii familii umane. Asta s- 
a întâmplat, desigur, numai în măsura în care a permis 
nivelul de interes social. În plus, trebuie să înţelegem că 
toate problemele vieții pot fi rezolvate adecvat numai printr- 
un nivel suficient de interes social. 


Toate funcțiile umane - aduse pe lume de copiii nou-născuţi 
ca potentialitäti ce urmează să fie dezvoltate într-un mediu 
social — trebuie adaptate solicitărilor lumii externe. A mânca, 
a privi, a auzi, a scoate sunete şi a se mişca devin din ce în 
ce mai adaptate realizării acestui scop. 


Toate funcțiile umane sunt la începutul vieţii într-o stare de 
confuzie şi automatism şi sunt doar uşor direcționate spre 
interacțiunea cu ceilalți şi cu mediul. Treptat, forța creativă 
a copilului acceptă provocarea lumii exterioare, absoarbe 
experiențe şi reacționează la acestea într-un mod pe care el 
îl socoteşte reuşit în vederea participării la viața socială 
înconjurătoare. Modul lui de a mânca devine adecvat; modul 
lui de a privi, de a auzi, de a atinge şi de a se mişca arată 
disponibilitatea lui de a coopera mai mult sau mai puțin. 
Gândirea şi vorbirea lui conțin din ce în ce mai multe valori 
comune şi din ce în ce mai mult bun simț. Funcţiile lui 
excretorii sunt, sau ar trebui să fie, în acord cu forma 
socială a mediului. Suptul degetului, roaderea unghiilor etc., 
fiind acţiuni nesociale şi focare de infecții, vor înceta dacă 
regulile sociale ale jocului din mediul său sunt acceptate de 
copil. Dacă acestea nu încetează, motivul este întotdeauna 
că nu a fost găsită calea spre cultura socială şi copilul luptă 
pentru un scop personal de superioritate. 


FAZA SEXUALĂ PRIMARĂ 


Funcţia sexuală este cu siguranță moştenită şi, la început, 
îşi face simțită prezenţa printr-un nivel mai înalt al senzatiei 
de gâdilare. Dezvoltându-se alături de celelalte, duce, prin 


impulsuri automate, la turgescentä, erectii şi sentimente 
insotitoare. Atingerea şi senzațiile plăcute de gâdilare care 
rezultă duc la o repetare timpurie a actului, cu atât mai 
mult dacă, în general, copilului îi place să facă lucrurile în 
felul lui şi tinde mai degrabă spre îndeplinirea dorințelor 
decât spre cooperare, cum este cazul copilului räsfätat. 


În acest mod, cooperarea adecvată este întârziată până la un 
moment mult mai îndepărtat, iar copilul este obligat să 
rămână la faza primară a funcției sexuale. Până ajunge la 
vârsta potrivită pentru ca funcția sexuală să devină o 
îndatorire pentru două persoane de sexe diferite - faza 
socială, secundară, a funcției sexuale -, este disponibil doar 
autoerotismul în numeroasele sale forme. 


În faza primară, cursul obişnuit este masturbarea. 
Sentimentul social al omenirii a fost şi va fi întotdeauna 
opus acesteia pentru că, în gândirea şi în cunoaşterea sa 
ascunsă, omenirea doreşte dezvoltarea fazei secundare. Dar 
există o discrepantä între dezvoltarea treptată a fazei 
secundare şi opoziția puternică față de ideea de a-i lăsa pe 
copii s-o îndeplinească, din cauza pericolelor implicate şi a 
necesității de a o permite doar băieților şi fetelor maturi fizic 
şi mental. Pentru copiii mai mici, asta generează o problemă 
de nerezolvat. Nu numai părinții, profesorii, cărțile si 
remarcele periculoase şi stupide duc la intensificarea 
conflictului în mintea copilului, ci şi interesul său social, 
câştigat în primii trei ani, contracarează autoerotismul. 
Medicii şi clericii sunt din ce în ce mai convinşi că faza 
primară nu poate fi complet evitată, că este o dezvoltare 
naturală care nu trebuie tratată cu severitate şi că nu e ceva 
care să-i facă rău copilului din punct de vedere fizic sau 
mental. 


În timpul acestei faze primare se poate observa forța 
interesului social. Remuşcarea şi diversiunile sunt comune 
şi acceptate de bunăvoie. De asemenea, frecvența scade. Dar 
copilul räsfätat şi lacom, nefiind capabil să reziste vreunei 
ispite, este într-o stare mai rea şi foloseşte adesea 
autoerotismul pentru alte scopuri — pentru a abuza de 
atenția părinţilor, pentru a atrage alți copii sau ca un alibi 
pentru eşecuri la şcoală sau în viața de mai târziu. 


VERSIUNI ALE AUTOEROTISMULUI 


Mai târziu, în momentele de suferință, copiii apelează 
adesea la alte versiuni de masturbare, cum ar fi să se 
complacă în fantezii erotice, să recurgă la imagini erotice şi 
la alte mijloace de incitare, şi, uneori, la un alt copil. 
Aceasta deschide calea asa-numitei homosexualitäti, care 
este doar una dintre numeroasele versiuni ale masturbării, 
prezentă adesea la adulții egoisti si vanitosi care se agaţă de 
faza primară, autoerotică a funcției sexuale. 


Problema aşa-numitei dezvoltări naturale a sexualității nu 
este atât de simplă pe cât ne învață, de exemplu, 
psihanaliza; fiindcă oricare am presupune că ar fi 
dezvoltarea normală, naturală, a sexualității, aceasta nu 
poate avea loc atunci când circumstanţele externe hotărăsc 
că e necesar un alt curs de dezvoltare. Să nu uităm că nicio 
abatere infantilă nu este considerată atât de gravă şi nu este 
pedepsită atât de sever ca dezvoltarea spre normalitatea 
sexuală. Cu siguranță, când copiii se poartă în vreun mod 
sexual copilăresc, nenatural, nu li se arată o atitudine 


binevoitoare, şi de obicei sunt pedepsiți. Dar groaza va fi de 
neînchipuit când un copil se comportă în modul sexual 
normal. Astfel, ceea ce vedem la copii iar şi iar trebuie 
considerat ca fiind influențat de circumstanţe externe. Nu 
am şti ce cale ar urma dezvoltarea sexualității dacă nu am 
pune, şi dacă nu ar trebui să punem, obstacole în calea 
acesteia. 


Anumite tipuri de copii care prezintă o stimulare sexuală 
când sunt supăraţi sau speriați (după cum alții reacționează 
prin palpitatii sau probleme intestinale sau de vezică 
urinară) se complac în reverii şi vise sadice sau masochiste. 
Mai târziu, funcţia sexuală a acestui tip poate eşua complet 
prin dezvoltarea deviatiei către sadism sau masochism. 


Toate celelalte deviații — fetişismul, sodomia, necrofilia etc. — 
sunt versiuni ale fazei sexuale primare. Acestea probabil 
trădează de fiecare dată concepția greşită şi stilul de viață 
proprii unui copil räsfätat sau neglijat care nu s-a dezvoltat 
până la un nivel al interesului social suficient pentru 
cooperarea deplină cu ceilalți. Asta este valabil şi la 
persoane care sunt promiscue, care se masturbează sau 
care frecventează exclusiv prostituate. 


Simptomele nevrotice ale disfunctiei sexuale — impotentä, 
frigiditate sau vaginism şi ejaculare precoce - trădează de 
asemenea faza primară a sexualității. Această fază nu a fost 
depăşită din cauza lipsei interesului social. 


FAZA SEXUALĂ SECUNDARĂ 


Dragostea ca îndatorire a două persoane egale de sexe 
diferite implică atracţie fizică şi mentală, exclusivitate şi o 
cedare totală şi definitivă. Soluția potrivită a acestei 
îndatoriri pentru două persoane reprezintă binecuvântarea 
persoanelor interesate (adaptate social), care şi-au 
demonstrat atitudinea potrivită având prieteni, fiind 
pregătiți pentru o muncă utilă şi arătând devotament 
reciproc. 


EXPRIMAREA STILULUI DE VIATÄ38 


Mulţi doctori şi psihologi cred că dezvoltarea sexualităţii este 
baza dezvoltării întregii rațiuni şi a psihicului, ca şi a 
dezvoltării fizice. În opinia mea, nu este adevărat. 
Dimpotrivă, întreaga formă şi dezvoltare a sexualității 
depind de personalitate — de stilul de viață si de prototip®®. 


Dar, în copilărie, lucrurile sunt complicate de relațiile 
psihologice cu părinții. Este curios cum proasta educaţie 
sexuală rezultă din conflictul psihologic dintre copil şi 
părinte. Un copil agresiv, în special în perioada adolescenței, 
poate abuza de sexualitate cu intenţia deliberată de a-şi răni 


38 Subcapitol preluat din A. Adler, Înțelegerea vieții, Editura Trei, 
Bucureşti, 2013, pp. 147, 149-151 (N. trad.). 


39 Prin „prototip” Adler desemnează precursorul rudimentar al stilului de 
viață adult. (N. red.) 


părinții. Se cunosc cazuri de băieți şi fete care au avut relații 
sexuale chiar după o ceartă cu părinţii. Copiii folosesc 
aceste modalități pentru a se răzbuna pe părinți, mai ales 
când văd că părinții sunt sensibili la acest subiect. 


În educarea adecvată a instinctelor sexuale, acestea ar 
trebui folosite într-un scop util, prin care să se exprime 
întregul nostru caracter. Dacă scopul este corect ales, nici 
sexualitatea, nici vreun alt aspect al vieţii nu vor fi 
supradimensionate. (...) Într-un stil de viață normal, sexul 
îşi va găsi expresia potrivită. Ceea ce nu înseamnă că putem 
învinge nevrozele, care sunt simptomele unui stil de viață 
dezechilibrat, doar prin exprimarea sexuală liberă, 
neîngrădită. Credința, atât de larg răspândită, că un libido 
refulat este cauza nevrozei, este neadevărată. Mai curând 
este invers: nevroticii nu-şi găsesc o exprimare sexuală 
adecvată. 


Putem întâlni persoane care au fost sfătuite să-şi dea frâu 
liber instinctelor sexuale şi care au urmat acest sfat, doar 
pentru a-şi inräutäti astfel starea. Motivul pentru care 
lucrurile funcționează în acest fel este că asemenea oameni 
nu reuşesc să-şi integreze viața sexuală cu un scop util din 
punct de vedere social, singurul factor care le poate 
ameliora nevroza. Singură, exprimarea instinctului sexual 
nu vindecă nevroza, deoarece nevroza este o boală a stilului 
de viaţă şi poate fi vindecată doar prin gestionarea adecvată 
a stilului de viață. 


ATITUDINEA FEMEII FAŢĂ DE SEXUALITATE40,41 


Nu există o bază solidă pentru a studia atitudinea femeii 
față de sexualitate. Conform tendințelor actuale din 
cercetarea ştiinţifică, ar trebui să studiem compoziția 
sângelui, să ajungem la concluzii pe baza glandelor 
endocrine şi să presupunem că parametrii fizici adecvati ar 
duce la un comportament sexual ideal. 


Dar pe baza cărui ideal judecăm? Depinde oare scopul 
dezvoltării sexuale a femeii numai de adecvarea glandelor ei 
sexuale? Cum judecăm binele sau răul? Avem în vedere cea 
mai mare fericire, cele mai multe progenituri sau totala 
satisfacere a pulsiunilor? Solicităm o valorizare egală a celor 
două sexe sau subordonarea unuia față de celălalt? Pe cât 
de multe întrebări, pe cât de multe scopuri ale dezvoltării 
femeilor, pe atât de multe solicitări pentru diverse forme 
sexuale de viață! Literatura despre această chestiune, atât 
de umană, este extrem de bogată. 


Mai revelatoare decât lucrările ştiinţifice, urmate de un 
potop de absurditäti pseudostiintifice, sunt operele poeților, 


40 Traducere din Psychische Einstellung der Frau zum Sexualleben, 
1926. 


41 Referințe generale: G. Heymans (1910), Otto Weininger (2002), 
Vaerting (1923), J.S. Mill (2013), Schirmacher (1905), Ellen Key (1911), 
Paul Möbius (1903), Johann Bachofen (1861), Bernhard Aschner (1924), 
Wilhelm Liepmann (1922), Hugo Sellheim (1924), Helene Deutsch 
(1925). 


romancierilor, pictorilor si sculptorilor. Vedem că, începând 
cu Biblia şi miturile şi basmele, până la nuvelele moderne, 
piesele de teatru şi poezia lirică despre bărbați şi femei, 
chestiunea erotică este abordată şi elaborată. Însă, din 
moment ce arta, precum ştiinţa, a fost până acum aproape 
exclusiv opera bărbaților, aceasta reflectă în primul rând 
cunoaşterea sufletului feminin de către bărbat. Adesea, 
rămân nerezolvate probleme importante, amintindu-ne de 
confesiunea amatorilor de jocuri de cuvinte din trecut şi din 
prezent, conform cărora „femeia este o veşnică enigmă”. 


Perspectiva masculină ce predomină între aceste opinii este 
cu siguranță un rău, reducând adesea femeia la un obiect 
pentru pulsiunile masculine sau feminine. A fi frumoasă şi a 
face copii este adesea considerată a fi îndatorirea femeii. Mai 
mult, sunt atât de evidenţiate defecte frapante în ce priveşte 
caracterul, libertatea intelectuală, lupta pentru îndeplinirea 
unui obiectiv şi aptitudinea pentru viața vocationalä si 
publică, încât existența femeii s-ar justifica aproape exclusiv 
prin dragoste şi prin îngrijirea progeniturilor. Acest 
raționament le influențează puternic pe femei. Ele îl acceptă 
de obicei şi par să se supună rolului atribuit lor de către 
bărbaţi. Cu revoltă exagerată, George Sand înfierează acest 
sistem prin cuvintele: „Virtutea femeilor - iată o bună 
invenție a bărbaților!” 


Aceasta sugerează că, pe lângă bazele fizice, şi alți factori 
afectează atitudinea sexuală a femeii şi care modifică mult 
mai mult cursul erotismului. Printre aceştia se numără 
atitudinea culturală, ponderea relativă a femeilor, precum şi 
considerabila influenţă a bărbatului, datorată prerogativelor 
curtării active, bazei lui economice mai sigure şi instrucției 
şi pregătirii lui mai bune. După cum putem vedea, educația 


fetelor pentru rolul de femeie ţine totdeauna seama de aceşti 
factori şi încearcă o adaptare la aceştia. O atitudine față de 
sexualitate bazată exclusiv pe fizic, o sexualitate izolată de 
orice alți factori, poate fi găsită, dacă se găseşte vreodată, 
doar printre femeile slabe de înger. În orice alte cazuri, 
fiecare formă de sexualitate este întemeiată pe o atitudine 
preconcepută față de chestiunea dragostei. 


PERSPECTIVA INDIVIDUALĂ 


Un lucru e sigur: sexualitatea feminină nu este, în niciun 
caz, uniformă, şi depinde de diverşi factori. Cu siguranță, 
poate fi observată o anumită uniformitate asemănătoare 
modelor în timpuri şi locuri diferite, la popoare diferite şi în 
epoci diferite. Însă în ciuda oricărei aparente de 
uniformitate, — „Tot ah-ul ei şi orice vaiet se lecuieşte dintr- 
un singur punct, degrabă” (cum spune Diavolul in Faust)* — 
este, totuşi, evident că fiecare caz individual este destul de 
distinct; de exemplu, pornind de la dorința generală de a 
găsi un soț, nu se poate trage automat concluzia că există o 
disponibilitate sexuală chiar dacă aceasta este dezirabilă şi 
necesară la nivel social. Restrângerea cercului de activitate 
socială a femeii, tradiția, mândria personală şi diversele 
rațiuni economice impun alegerea unui partener în aceeaşi 
măsură în care determină şi natura impulsurilor sexuale. În 
ciuda bazei lor organice, impulsurile sexuale sunt orientate 
şi pot fi modificate conform modului de viață al femeii si 


42 În traducerea lui Lucian Blaga (J.W. Goethe, Faust, Partea I, scena IV) 
(N. trad.). 


potrivit adevăratelor ei scopuri ultime, putând fi angajate în 
direcțiile cele mai diverse. Reminiscentele din copilăria 
timpurie ale pulsiunii sexuale sunt modelate de cultură şi 
sunt, ca toate celelalte pulsiuni, îmblânzite sau stimulate de 
experiențe înțelese într-un mod invidual, care nu sunt 
limitate la sfera sexualității. Când întreaga educaţie a unei 
fete o face să adopte o atitudine categoric pasivă față de 
viață, şi comportamentul ei erotic va fi pasiv. 


Numai la nivel individual putem identifica toate aceste 
influenţe care au afectat exprimarea sexuală a unei femei. În 
ce priveşte formele psihologice de exprimare, cum ar 
atitudinea unei femei față de sexualitate, nu ne putem 
aştepta la o reală cauzalitate. Toate trăirile şi impulsurile 
organice, precum şi toate experienţele trec prin filtrul 
personalității şi sunt înțelese dintr-o perspectivă 
individuală. Din punctul de vedere al unui tip ideal, fiecare 
utilizare a factorilor menționați mai sus, fiecare 
autoevaluare şi fiecare efect al acesteia sunt dezvoltate într- 
o manieră mai mult sau mai puţin greşită. O femeie va 
resimti şi va evalua apropierea, curtarea, constituția 
interioară şi exterioară a unui partener conform cu scopul 
modului său de viață. 


Toate trăsăturile aşa-numite „feminine” depind extrem de 
mult de echilibrul social de forte dintre bărbați şi femei, îşi 
au originea şi pot fi modelate sau distruse de acesta. Până şi 
trăsăturile aparent înnăscute, cum ar fi aşteptarea unui 
pretendent, pasivitatea, rezerva, modestia feminină, 
caracterul matern şi monogamia, sunt supuse mult mai 
mult decât se crede tendinței vremurilor şi sunt direcționate 
de scopul ultim [al individului]. Indiciile unui anume 
exhibitionism, de obicei justificate de modă, trebuie să fie 


evaluate ca neutre, în timp ce formele mai explicite ale 
acestuia dezvăluie probabil un caracter mai activ. 


În legătură cu acestea şi cu devalorizarea partenerului, se 
descoperă adesea o supraestimare fetişistă a unor probleme 
neimportante. Aceasta limitează adesea alegerea 
partenerului la fel de drastic precum o poate face şi o 
imagine ideală a acestuia. Pe fondul ambelor solicitări, 
precum şi al altora, orice tentativă de împlinire ar putea 
eşua. Frecvent, sunt doar pretexte puțin înțelese pentru a 
exclude orice alegere. Altfel, alegerea partenerului, 
corespunzând întotdeauna unei autolimitări a pulsiunii 
sexuale şi a suprastructurii sale, ar putea avea cele mai 
diverse motive. Impresiile din copilăria timpurie, imaginea 
tatălui, un frate sau propriile rude au adesea o contribuție 
semnificativă. Alegerea partenerului, atâta timp cât e liberă, 
va corespunde întotdeauna întru totul particularitätilor, 
defectelor şi avantajelor atitudinii personale. Un sentiment 
nemijlocit de putere, cum rar poate fi găsit, va determina 
preferința pentru bărbați asemănători. Fetele care caută in 
secret superioritatea se simt adesea atrase de nevolnici sau 
infirmi sau aleg un partener inferior ca statut. În mod 
asemănător, alegerea cuiva aflat la îndemână sau a unei 
rude indică un sentiment de slăbiciune, la fel ca preferința 
pentru bărbați mult mai în vârstă sau mult mai tineri. 
Frecvent, o tendință maternă este întărită într-o manieră 
dintre cele mai neproductive, cu scopul de a salva sau de a 
ridica un partener căzut şi în încercarea de a suprima 
obisnuintele unei sexualitäti normale. 


FACTORI FAVORABILI ŞI NEVAFORABILI 


Erotismul nu este niciodată doar o pulsiune sexuală 
animalică, nu este niciodată, cum credea Schopenhauer, 
doar o momeală folosită de natură în scopul reproducerii 
rasei umane. Este mai degrabă o parte înalt specializată a 
sentimentului social uman ce reflectă întreaga personalitate 
şi, astfel, şi nivelul conectării la viața socială şi pregătirea 
pentru o viață în doi. 


Dezvoltarea capacităţii de a iubi este susținută de anumite 
condiții, şi amenințată de altele. Condiţiile din copilărie sunt 
decisive, la fel ca decizia timpurie a fetei cu privire la viitorul 
ei rol ca femeie. 


Încrederea în propriile forte, o perspectivă optimistă asupra 
viitorului, capacitatea de a intra în contact cu oamenii, 
înclinația de a împărtăşi bucuriile, un sentiment necritic de 
apartenenţă la sexul feminin şi respectul pentru rolul 
feminin sunt întotdeauna elemente favorabile. 


Ignorarea propriului rol feminin sau ezitarea în a asuma 
acest rol pe parcursul câtorva ani din copilărie, ataşamentul 
puternic pentru o singură persoană din familie, 
sentimentele generale de slăbiciune şi inferioritate, creşterea 
fără iubire, lipsa încrederii în sine şi în ceilalți, urätenia, dar 
şi frumusețea si, mai ales, disprețul față de feminitate pot, 
în orice circumstanţe, să tulbure pregătirea pentru dragoste. 


DEZVOLTAREA NEVAFORABILĂ 


Situaţia fetei în copilărie este de cea mai mare importanţă. 
Nepotrivirea conjugală a părinţilor, grosolănia, alcoolismul şi 
nechibzuinta tatălui sau infidelitatea deschisă le fac pe fiice 
să se teamă pentru tot restul vieţii lor că ar putea să aibă 
soarta sărmanelor şi profund umilitelor mame. Chiar dacă 
au cea mai bună constituţie sexuală, atitudinea lor față de 
bărbați va fi întotdeauna impoväratä de neîncredere, 
scrupule si inhibitii. Scopul lor ultim va fi de a evita 
degradarea pe care o bănuiesc drept o certitudine a rolului 
feminin, iar asta le va constrânge să excludă acel rol. 
Aceasta aduce în întreaga lor viață şi în atitudinea față de 
bărbaţi un sistem de apărări sub forma inhibitiilor, 
simptomelor nervoase si deviatiilor sexuale. 


În conformitate cu cele spuse mai sus, perspectiva lor 
asupra lumii, rațiunea lor, obiceiurile şi strunirea pulsiunii 
sexuale - de fapt, întregul lor parcurs de viață - sunt 
împinse într-o direcţie departe de bărbați. În funcţie de 
personalitate, care începe să se dezvolte în primii ani ai 
copilăriei, de experiențele şi de perspectiva mai mult sau 
mai puţin greşită, scopul natural, ultim, al erotismului se 
transformă într-un scop de substituție. Acest scop de 
substituție (Adler, 1928) se află întotdeauna în sfera 
chestiunilor secundare (deviații sexuale de toate tipurile si 
accentuarea unor detalii sexuale) sau satisface numai o 
parte a sexualităţii (frigiditate), impune frica de bărbaţi, 
indiferența, aversiunea sau o tendință masculină şi duce la 
un rol masculin în viața sexuală, precum şi în întregul 
modus vivendi al femeii. 


Asemenea îndepărtărtări parțiale sau totale de la rolul 
feminin au exprimări specifice. Descoperim frecvent 
aversiunea față de ideea de a avea copii şi de a-i îngriji; însă 
se poate şi ca, în cazurile mai puțin grave, copilul să devină 
scopul ultim exclusiv, spre deosebire de soţ. În cele mai 
multe cazuri, simptomele nervoase de toate tipurile 
împiedică o dezvoltare armonioasă a erotismului. Inclinatia 
spre prostituție şi tendințele poligame exagerate sunt, la 
rândul lor, manifestări ale aversiunii față de rolul feminin. 
Şi vaginismul este o expresie elocventă a acestei respingeri. 


Toate aceste manifestări care îndepărtează femeile de la 
rolul feminin au în comun nemulțumirea fetelor față de 
poziția lor socială din respectiva cultură. Aceasta este 
alimentată de preponderența reală sau aparentă a bărbaţilor 
şi de atitudinile rebele ce decurg de aici, aceste atitudini ale 
femeilor putând varia de la revolta fätisä până la invariabilă 
supunere. Dorința intensă de a schimba această situație 
determină apariția tuturor idealurilor de emancipare şi de 
preluare a puterii de către femei şi degenerează în viața 
personală într-o sută de forme ale „protestului viril”. Kant, 
în a sa Antropologie (2013), indică spre aceeaşi trăire. Şi 
Herder, în colecția sa de versiuni ale Cântecului Miresei din 
toate timpurile şi de la toate popoarele, a găsit în general 
numai cântece triste. 


De asemenea, prejudecata frecventă legată de inferioritatea 
femeilor şi excluderea aproape completă a femeilor de la cele 
mai mari realizări din ştiinţă şi artă - cauzată în parte de 
pregătirea inadecvată, în parte de dezvoltarea masculină a 
formelor artistice de expresie — stârneşte în general 
amărăciune şi deznădejde timpurie, în timp ce femeile ajung 
adesea pe cele mai înalte culmi numai în dans şi actorie. Nu 


e de mirare că nemulțumirea față de rolul feminin duce 
frecvent la o imitare a bărbaţilor - în vestimentaţie, în 
dorinţe şi fantezii, în conduita de viață şi în erotism. Nu e de 
mirare că, potrivit estimărilor medicilor cu experienţă, 
aproximativ 70 la sută dintre femei sunt frigide, în ciuda 
unei constituții sexuale perfecte. 


Alături de toate aceste motive împotriva dezvoltării libere a 
sexualității în direcția unei forme de expresie socială, 
culturală, şi de obicei inseparabilă de acestea, există o 
pregătire inadecvată sau slabă pentru dragoste, ceea ce 
constituie un obstacol serios în calea armoniei sexuale. 
Predominanta neîncrederii reciproce, egoismul exagerat, 
dorința intensă de a-şi depăşi partenerul şi teama de a-i fi 
inferioară împiedică devotamentul spontan şi otrăvesc 
relația de dragoste. Fetele care nu sunt foarte drägute se 
tem de o răceală rapidă din partea soțului, în timp ce 
femeile frumoase se simt oprimate, crezându-se doar obiecte 
sexuale, şi se simt insultate în demnitatea lor umană. Acest 
fapt este adesea agravat de obiceiurile de burlac ale 
partenerului, de neîndemânarea în contactele sexuale sau 
de o înțelegere greşită a sexualității masculine. Ciudäteniile, 
brutalitatea sau lezarea sensibilităţii psihice în timpul 
primelor relații pot duce la o suferință permanentă. 
Limitările geloase ale libertății de mişcare la începutul 
căsătoriei şi provocarea sarcinii împotriva acordului sau 
împotriva dorinței soției pot avea acelaşi efect. Experiențele 
înfricoşătoare din copilărie şi prejudecățile cu privire la 
suferința şi pericolele de a fi femeie sporesc şi mai mult 
sentimentul de inferioritate. 


TULBURĂRILE SEXUALE 


Dezvoltarea pulsiunii sexuale împinge individul, în cursul 
trezirii impulsurilor, înspre acțiuni autoerotice de 
masturbare. Astfel, mai devreme sau mai târziu, prin 
seducţie sau singur, parțial inhibat şi parțial încurajat de 
mediu şi de cultură, copilul va da de satisfactiile 
masturbatorii. Inofensive în sine, acestea ar putea să 
provoace o pregătire întru autoerotism care să împiedice 
dezvoltarea erotismului normal şi a efectelor sale şi care să 
întărească semnificativ argumentele contra acestuia, fiindcă, 
precum o valvă tot timpul pregătită, pot reduce oricând 
tensiunea sexuală. 


Această perspectivă este în opoziție puternică față de cea a 
„somaticienilor”. Pentru noi, dificultăţile şi erorile culturale, 
îndrumarea slabă şi pregătirea inadecvată sunt în prim- 
plan, în timp ce aceia care pun accentul pe constituție fie 
atribuie o importanță minoră acestor factori, fie îi consideră 
reacţii la deficienţe hormonale. Împotriva acestui fapt, noi 
subliniem următoarele: 


1. Până şi cel mai bine dotat organism poate să funcționeze 
prost din cauza erorilor. 


2. În anumite privinţe, inferioritatea organelor, inclusiv a 
glandelor endocrine, apare ca fiind suficient luată în 
considerare în perspectiva noastră, chiar dacă întotdeauna 
în cadrul unui context mai important decât cel pur organic. 
Acest context constă în relaţia de inferioritate față de 
solicitările unei anumite culturi şi în modul cum 


influențează stima de sine, conducând la o autoevaluare 
nefavorabilă. 


3. Educaţia fizică şi psihologică pornită din atitudinea 
sexuală antisocială a femeii determină şi apariţia altor 
evaluări şi interese şi, în al doilea rând, schimbă 
întotdeauna şi baza organică a funcției sexuale. Din acest 
neajuns apar şi alte dificultăți. Stimulii din lumea exterioară 
care încurajează funcţia sunt respinşi, impulsurile pornind 
de la organ sunt oprite sau amânate, iar organul este 
dezactivat artificial şi poate fi afectat în continuare şi de 
schimbarea forțată a modului de viață. De exemplu, în 
„greva foamei” (anorexia nervosa) a fetelor, care probabil este 
inițiată întodeauna de „protestul viril” de respingere a 
rolului feminin, substanțele produse de glandele sexuale şi 
de alte glande endocrine se reduc pe parcursul emacierii 
extreme. Dar chiar şi înainte de asta sexul este exclus 
psihologic, în sensul că aparatul psihic este întru totul 
ocupat de interesele hrănirii şi evacuării. 


Dragostea lesbiană, persistenta fanteziilor sexuale, 
masturbarea şi polutiile sunt semne ale protestului viril si 
dezvăluie o teamă de bărbați şi de a fi respinse de ei. Visele 
homosexuale nu sunt o dovadă a homosexualității, după 
cum se presupune în general şi în mod dăunător, ci semne 
ale unei educatii într-o direcție greşită. Dorința de 
poligamie, flirtul exagerat, pofta de a se autocompromite, 
fantasmele de a fi o femeie întreținută şi hărţuirea verbală 
exagerată şi repulsivă a unui bărbat, toate indică, dincolo de 
ele însele, spre încercarea de a exclude căsătoria. Adulterul 
este întotdeauna un semn de revoltă împotriva soțului, un 


act de răzbunare întotdeauna deghizat prin erotismul 
stârnit intenţionat. 


Prima menstruatie dă adesea semnalul pentru declanşarea 
luptei împotriva rolului feminin atunci când există o 
educație inadecvată. Adesea, rezistența se reaprinde de 
fiecare dată. Dureri fără cauze organice par provocate de 
contractii aleatorii, de încetinirea secretiilor hemoragice şi 
par să pornească din nemulțumire şi din respingerea 
evenimentului. Această perspectivă este susținută de faptul 
că, după căsătorie, când există o reconciliere cu bătaie 
lungă cu rolul feminin, adesea durerea dispare. Opinia larg 
răspândită că menstruatia implică impuritate şi boală, 
frecvent susținută şi de medici, diminuează încrederea în 
sine a femeilor şi provoacă adesea puternice trăiri depresive. 
Senzatiile sexuale amplificate (poate şi pentru că nu sunt 
periculoase atunci) sunt frecvente în această perioadă. 


Apropierea menopauzei şi menopauza în sine sunt perioade 
extrem de dificile pentru femeile care văd în tinerețe şi 
frumuseţe aproape singura valoare a femeii. Îşi pierd ultima 
rămăşiţă de încredere în propria valoare. Deprimate şi 
disperate, ele încearcă adesea să recâştige un sentiment de 
însemnătate sporindu-şi solicitările față de mediu. Altele se 
aruncă în conflicte distructive prin erotismul lor, care nu 
dispare în acea perioadă, ci este peste tot respins, ridiculizat 
şi neluat în serios. 


CONCLUZIE 


O atitudine greşită față de viață subminează bărbații şi 
femeile. Deşi noi luăm pe deplin în considerare bazele 
organice ale erotismului, trebuie să afirmăm că atitudinea 
individuală este decisivă pentru orientarea erotică şi 
neajunsurile erotice. 


Dacă ar trebui să denumim condiţiile pentru atitudinea 
sănătoasă a femeii față de viața sexuală, care nu sunt de 
obicei îndeajuns întrunite, acestea ar fi: 


1. Lămurirea timpurie cu privire la caracterul definitiv al 
rolului sexual şi reconcilierea cu acesta. 


2. Educaţia pentru disponibilitatea de a iubi în conformitate 
cu interesul social. 


3. Respectul pentru rolul feminin. 


4. Afirmarea vieţii şi a societății umane. 


ATITUDINEA PSIHOSEXUALĂ A BĂRBATULUI43,44 


43 Traducere din Psychosexuelle Haltung des Mannes, 1926. 


44 Referinţe generale: Wilhelm Fliess (1906), Tandler si Gross (1913), 
Otto Weininger (2002), Magnus Hirschfeld (f.a.), Robert Müller (1907), 
Havelock Ellis (1912), Herman Rohleder (1913), Sigmund Freud (1905), 
Alfred Adler (1928). 


Atitudinea psihosexualä a bărbatului coincide în esență cu 
cea a femeilor. Ne raportăm întotdeauna la un tip ideal de 
bărbat pe care ni-l imaginăm şi sesizăm apoi diferențele față 
de acesta în termeni de adecvare la coabitarea dintre oameni 
şi dintre bărbat şi femeie. De asemenea, evaluarea noastră 
asupra specificității unui bărbat depinde categoric de aceste 
presupozitii. 


Diferența dintre sexe este că bărbatului cultura noastră, in 
mod tacit sau deschis, îi acordă privilegii ale vieții amoroase 
pe care caută să le interzică femeii. Sfera mai largă de 
activitate a bărbatului în viața amoroasă este determinată în 
primul rând de sfera lui mai largă de activitate în viață în 
general, dar îi este mult uşurată şi prin neîmpovărarea cu 
purtarea unei sarcini drept consecință a sexualității. 
Această situaţie vine din rolul său activ în curtare şi din 
tradiţie, care reprezintă o forță enormă. Într-o anumită 
concordanță cu aceasta se află şi moralitatea de stăpân a 
bărbaţilor pentru care moravurile sexuale comun acceptate 
nu impun limite atât de puternice pe cât impun femeilor. 


DEZVOLTAREA TIMPURIE 


Impulsul sexual masculin se manifestă, cu niveluri variate 
de intensitate, de obicei mult înainte de pubertate şi o poate 
apuca în diverse direcţii greşite în timpul copilăriei, 
pubertätii sau mai târziu. Astfel, atitudinea unui bărbat față 
de problemele vieţii îi va influenţa întotdeauna şi dezvoltarea 


sexuală. Asta este cu atât mai simplu de înțeles din moment 
ce nu există o cantitate fixă a pulsiunii sexuale, iar 
expresiile acesteia pot fi amplificate sau diminuate prin 
diverse influențe. 


Aceste influenţe şi direcția psihologică se manifestă foarte 
clar deja din copilărie. Pregătirea pentru sexualitate constă, 
în primul rând, în întărirea unui rol adecvat de băiat, într-o 
înțelegere din ce în ce mai mare a problemei sexuale şi în 
stabilirea curajoasă a unui scop în direcția dragostei şi 
căsătoriei. Cultura noastră şi instituţiile sale preiau o parte 
din eforturi de la aceia care sunt responsabili pentru 
creşterea copilului. Diverse vestimentatii, diverse jocuri si 
diverse metode educative încearcă direcționarea corectă a 
cursului dezvoltării. Viața înconjurătoare, analogiile cu 
animalele, măsurile educative şi, de obicei, dezvăluirile din 
partea anturajului sporesc cunoaşterea secretului sexual; 
lectura, teatrul, filmele şi, adesea, şi seductia întregesc 
aceste dezvăluiri. Mai mult, din moment ce un băiat dă la 
tot pasul în viață de informaţii despre dragoste şi căsătorie, 
din moment ce toate metodele educative au în vedere şi o 
viitoare soluție socială pentru problema dragostei şi 
căsătoriei, şi din moment ce pulsiunea sexuală crescândă 
caută o astfel de soluţie, imaginea lumii viitoare pe care şi-o 
formează băiatul se dezvoltă în acest sens. 


De obicei, atitudinea unui băiat față de celălalt sex este la 
început una de ostilitate şi superioritate. Aversiunea 
furioasă împotriva vestimentatiei feminine, ca să nu mai 
vorbim de reacția față de insinuarea de a fi fată, trebuie să 
fie adesea înţelese ca fiind un semn exagerat al căutării 
propriului rol sexual. De asemenea, în ultimii ani ai 
copilăriei, iese la iveală de obicei sentimentul de 


superioritate, chiar şi în educaţia mixtă, iar egalitatea le este 
interzisă fetelor, de parcă băiatul ar fi obligat să le trateze de 
sus pe fete. „Băiatul se smulge cu mândrie de lângă fată”, 
scrie Schiller. În miezul acestui gest decisiv găsim adesea 
caracteristici de afecțiune şi de îndrăgostire. Frecvent, deja 
la patru, cinci sau şase ani, apar tendinţele prietenoase — 
sau cele ale unei naturi critice şi räutäcioase. Inclinatia de a 
tachina şi de a ataca nu este deloc rară. 


Pulsiunea sexuală poate prilejui masturbarea chiar din 
primii ani. Descoperim uneori la copiii mici masturbarea 
reciprocă, la care s-a ajuns prin seducţie sau, mai ales in 
mahala, descoperim relații sexuale normale. Este, de 
asemenea, demn de luat în seamă faptul că, pentru băieţi, 
este mult mai simplu pe parcursul dezvoltării lor să ajungă, 
prin masturbare reciprocă, la homosexualitate, decât să 
ajungă la comportamentul sexual normal. 


PUBERTATEA 


Al paisprecezecelea an de viață aduce de obicei la băieți 
tendința decisivă înspre masturbare, de care se eliberează 
mai devreme sau mai târziu. La pubertate, pulsiunea 
sexuală ţinută în frâu se eliberează prin polutii mai mult 
sau mai puţin frecvente. Oboseala şi aspectul nesănătos din 
timpul acestei perioade sunt provocate aproape întotdeauna 
de frica de boală sau de unele tulburări în dezvoltare. 
Masturbarea şi polutiile acestei perioade pot fi complet 
depăşite. Dacă se mențin pe parcursul mai multor ani, 
trebuie înțelese ca încercări de a exclude femeile. 


În timpul pubertätii şi la scurt timp după aceea, se formează 
de obicei imaginea fetei ideale, care este probabil să prezinte 
trăsăturile unei persoane apropiate. Această imagine ideală 
este adesea supusă unei schimbări mai târziu, după cum, 
frecvent, şi alte idealuri se dizolvă. Adesea, există o teamă de 
a păta prin gânduri senzuale această imagine sau fata care 
o întruchipează. În acelaşi timp, pot apărea imagini 
fantasmatice dintre cele mai extravagante. Masturbarea 
reprezintă frecvent tentatia de a transpune dorința senzualä 
în realitate. 


Alături de această puritate a sentimentului, poate fi 
descoperită dorința de senzualitate brută sau implicarea în 
relaţii sexuale în care există o minimă rezistenţă, de obicei 
cu prostituate sau servitoare. Ambele sunt căi la îndemână 
ce permit ocolirea drumului spre dragoste şi căsătorie, 
uneori permanent. Tinerii bărbaţi sunt adesea împinşi spre 
ambele căi greşite de către educatori pregătiți şi nepregätiti. 
Abandonarea acestor căi va fi posibilă doar pentru aceia 
care nu susțin necesitatea absolută a relațiilor sexuale 
timpurii, dar nici nu se tem să ofere drepturi depline unei 
iubiri adevărate în care ambii parteneri sunt pregătiți să se 
susțină unul pe altul. 


Tradițiile şi obiceiurile societăţii, întrunirile, dansurile si 
proiectele la care iau parte ambele sexe promovează şi 
încurajează preferința pentru fete, care este de acum 
dezvoltată. Pregătirea pentru uniune este un proces 
continuu, neîntrerupt. În gânduri, pe stradă, la teatru, în 
reprezentările plastice există o stimulare constantă care 
susține câştigul de cauză al tendinței spre dragoste şi 
căsătorie. Căsătoria este, desigur, legată într-o mare măsură 
de problemele economice şi vocationale. Până la acel 


moment, există o perioadă relativ lungă în care mult prea 
multi tineri alunecă spre o viață sexuală dezorganizată sau 
spre boli venerice. 


CĂSĂTORIA 


Când se căsătoreşte, un bărbat nu se confruntă numai cu 
solicitările categorice ale căsătoriei, ci aduce aproape 
întotdeauna în căsnicie şi cerințele lui individuale, care de 
multe ori nu au ce căuta acolo şi tulbură relația. Noua 
situație va fi o provocare pentru educația primită cu referire 
la căsnicie. Pregătirea lui va reflecta întotdeauna filosofia sa 
de viață şi atitudinea lui față de femei. Alegerea unei 
partenere a fost deja călăuzită de condiţiile ideale pe care 
trebuie să le îndeplinească femeia şi căsnicia. 


Dacă bărbatul a fost mulțumit de mama şi de sora lui, sau 
dacă se putea afirma împotriva lor, în funcție de aceasta, 
fata aleasă de el va fi, mental şi fizic, asemănătoare acestora 
sau diferită de ele. Dacă el este un bărbat care tânjeşte după 
căldură, se va asocia cu fete de la care se aşteaptă să-l 
răsfeţe. Dacă găseşte plăcere în a câştiga o competiție, va 
căuta fete care i se par puternice; altfel, le va prefera pe 
acelea care, prin natura, statura şi forța lor, i se par uşor de 
condus. Fireşte, asta va duce la multe greşeli, în primul 
rând fiindcă nicio fată nu va tolera o subjugare permanentă. 


Dacă un bărbat este adecvat pregătit pentru căsnicie, 
viitorul curs al căsătoriei şi al atitudinii lui sexuale va 


depinde în întregime de parteneră. Dacă şi ea se pricepe să 
instaureze armonie, cei doi vor fi imaginea sexualității 
armonioase până la sfârşitul vieții lor. Acesta e mai degrabă 
un caz rar, dovadă a educației inadecvate pentru căsătorie a 
copiilor noştri. Strâns legat de sexualitate, în asemenea 
cazuri se va dezvolta sentimentul camaraderiei 
necondiționate, astfel încât nu se pune problema certurilor 
dezagreabile sau acestea sunt depăşite cu uşurinţă. În astfel 
de căsătorii va fi destul loc şi pentru noua generaţie, care va 
fi acceptată în aceeaşi camaraderie. Problema sexuală îşi va 
găsi o soluție împărtăşită, nu va fi resimţită ca poruncă a 
celuilalt şi niciunul dintre parteneri nu se va simți tratat ca 
un obiect. Apartenența sexuală nu va fi tulburată de nimic 
până când nu se stinge încet în ultimii ani, adesea după 
vârsta de şaizeci de ani. Contactele sexuale nu vor avea 
niciun neajuns şi nici nu vor cauza indispozitii, oboseală 
sau tristeţe. 


Lucrurile stau diferit în ceea ce îi priveşte pe cei care sunt 
inadecvat educați. În noua situaţie ce urmează pubertätii, 
perioadă a sexualității posibile şi chiar dorite, pregătirea lor 
inadecvată va fi resimţită dureros în toate circumstanțele, 
fără ca ei înşişi să poată găsi vreo explicație. Un sentiment 
de nesiguranţă sau o încredere în sine inadecvată îl 
determină pe bărbat să identifice în sexualitate şi, astfel, în 
femeie şi în devotamentul față de ea, amenințări mai mari 
sau mici față de propria sferă de însemnătate. Acestor 
indivizi le lipseşte sinceritatea, o condiție esențială pentru 
un erotism sănătos. În comportament vor manifesta ocoluri 
şi deviații, dintre care cele mai puternice sunt 
homosexualitatea şi autoerotismul. În mod asemănător, 
toate celelalte deplasări ale rolului sexual, cum ar fi 
fetişismul, sadismul, masochismul şi gesturile perverse, ne 


dezvăluie vechea nesiguranță şi tentativa de a pune 
satisfacerea particulară a dorințelor în locul satisfactiilor 
oferite de societate pentru ca, astfel, să fie evitată testarea 
propriei valori. Alegerea prostituatelor şi preferința pentru 
ataşamentele ce se destrămă uşor, fără consecințe, 
dezvăluie aceeaşi slăbiciune. Dacă înțelegem corect această 
dinamică, putem identifica fără dificultate într-un Don Juan 
şi în cazurile de poligamie lipsa curajului ce-i caracterizează 
pe aceia care nu doresc să ducă nimic la bun sfârşit şi care 
aspiră la succese facile. Sexualitatea înseamnă „unitate 
duală” (Zweisamkeit - Nietzsche), adică presupune doi 
parteneri egali. Nu există niciun loc în dragoste pentru lupta 
unuia dintre parteneri de a se afirma în detrimentul 
celuilalt, de a-şi satisface vanitatea. Ar fi un abuz, o 
grosolănie; aceasta dinamitează structura erotismului 
fiindcă nu ia în considerare legile dragostei. 


CONCLUZIE 


Ajungem astfel la concluzia că tipul şi nivelul 
comportamentului sexual la bărbat, ca şi la femeie, sunt 
derivate din personalitatea lui, îi reflectă în general 
activitatea şi sunt un rezultat al pregătirii şi formării lui în 
măsura în care organele sale genitale sunt relativ 
funcționale. 


EDUCAȚIA SEXUALĂ SI PUBERTATEA 


EDUCAȚIA SEXUALĂ45 


Recent, subiectul educaţiei sexuale a fost înspăimântător de 
exagerat. Multi oameni sunt, ca să zicem aşa, innebuniti pe 
această temă. Vor asta la orice vârstă şi supralicitează 
pericolele ignoranței sexuale. Dar, dacă ne uităm înapoi in 
propriul nostru trecut şi la cel al altora, nu găsim dificultăți 
şi pericole atât de mari pe cât îşi imaginează ei. 


Diferenţa biologică. Unui copil ar trebui să i se spună la 
vârsta de doi ani că este băiat sau fată. Ar trebui şi să i se 
explice atunci că sexul nu poate fi niciodată schimbat şi că 
băieţii cresc şi ajung bărbați, iar fetele cresc şi ajung femei. 
Dacă se procedează aşa, atunci lipsa altor cunoştinţe nu este 
atât de periculoasă. Dacă îi este explicat limpede copilului că 
o fată nu va fi crescută ca un băiat şi nici un băiat ca o fată, 
atunci rolul sexual va fi fixat în minte, iar copilul mai mult ca 
sigur se va dezvolta şi se va pregăti într-un mod normal 
pentru rolul său. Dacă, totuşi, copilul crede că printr-un 
anumit truc poate să-şi schimbe sexul, atunci vor apărea 
necazuri. 


Vor apărea necazuri şi dacă părinții îşi exprimă permanent 
dorinţa de a schimba sexul copilului. În Fântâna 
singurătăţii (Radcliffe Hall), descoperim o prezentare literară 
excelentă a acestei situații. Prea adesea le place părinţilor să 
crească o fată ca pe un băiat sau viceversa. Ei îşi 
fotografiază copiii îmbrăcați în hainele sexului opus. Se 


45 Tradus din Kindererziehung, 1930. 


întâmplă uneori şi ca o fată să arate ca un băiat, iar oamenii 
să înceapă să i se adreseze greşit, ca şi cum ar aparține 
celuilalt sex. Asta ar putea să stârnească o mare confuzie, 
care poate prea bine să fie evitată. 


Valoarea egală a sexelor. Trebuie evitată orice discuţie despre 
sexe care tinde să devalorizeze sexul feminin şi să-i considere 
pe băieți ca fiind superiori. Copiii ar trebui făcuţi să înțeleagă 
faptul că ambele sexe au o valoare egală. Asta este important 
nu numai pentru a preveni un complex de inferioritate în 
rândul membrilor sexului devalorizat, ci şi pentru a preveni 
efectele negative în rândul copiilor de sex masculin. Dacă 
băieţii nu ar fi învățați să creadă că ei sunt sexul superior, nu 
le-ar privi pe fete ca simple obiecte ale dorinței. Iar dacă şi-ar 
cunoaşte viitoarele îndatoriri, nici nu ar privi relația dintre 
sexe într-o lumină nefavorabilă. 


Cu alte cuvinte, adevărata problemă a educaţiei sexuale nu 
este numai să li se explice copiilor fiziologia relaţiilor 
sexuale; implică şi o pregătire potrivită a întregii atitudini 
față de dragoste şi căsătorie. Asta are o strânsă legătură cu 
problema interesului social. Dacă o persoană nu este 
interesată social, chestiunea sexului va fi pentru ea o glumă 
şi va privi lucrurile exclusiv din punctul de vedere al 
autogratificării. Desigur, asta se întâmplă mult prea des, şi 
este o reflectare a defectelor culturii noastre. Femeile au de 
suferit fiindcă, în cultura noastră, este mult mai simplu 
pentru un bărbat să joace rolul principal. Însă şi bărbatul 
suferă, fiindcă prin această superioritate fictivă (falsificată) 
pierde legătura cu valorile fundamentale. 


Faza fizică. În ce priveşte faza fizică a educaţiei sexuale, nu 
este necesar ca această educaţie să fie primită de copii foarte 
devreme în viață. Se poate aştepta până când copilul devine 
curios, până când doreşte să afle anumite lucruri. Mama şi 
tatăl interesaţi de copilul lor vor şti şi când este potrivit să 
preia ei inițiativa dacă acesta este prea timid pentru a pune 
întrebări. Dacă el simte că tatăl sau mama sunt camarazi, va 
pune întrebări, iar apoi răspunsurile trebuie oferite într-o 
manieră adecvată înțelegerii sale. Trebuie evitate 
răspunsurile care stimulează pulsiunea sexuală. 


În legătură cu asta poate fi adăugat că nu este întotdeauna 
cazul să fim alarmati de o manifestare aparent prematură a 
instinctului sexual. Dezvoltarea sexuală începe foarte 
devreme - de fapt, în primele săptămâni de viață. Este întru 
totul sigur că nou-născutul simte plăceri erogene şi încearcă 
uneori să stimuleze artificial zonele erogene. Nu trebuie să 
ne speriem dacă observăm semnele începutului unei 
anumite necuviinte, dar ar trebui să facem tot ce ne stă în 
putință pentru a opri aceste obiceiuri fără a părea că le 
acordăm prea mare importanţă. Dacă un copil vede că ne 
îngrijorează asemenea probleme, îşi va continua obiceiurile 
în mod deliberat pentru a atrage atenția. Asemenea acțiuni 
sunt cele care ne fac să ne gândim că este victima pulsiunii 
sexuale, când, de fapt, el exploatează un obicei ca pe un 
mijloc de a cere atenţie. În general, copiii mici încearcă să 
atragă atenţia jucându-se cu organele genitale fiindcă ştiu 
că părinții se tem de acest obicei. Funcționează cam aceeaşi 
psihologie ca atunci când copiii se prefac bolnavi pentru că 
au observat că sunt mai räsfätati şi mai apreciați când sunt 
bolnavi. 


Dacă sunt evitate toate formele de stimulare prematură, nu 
este cazul să ne facem griji. Trebuie doar să vorbim la 
momentul potrivit în câteva cuvinte simple, să nu-l agasăm 
niciodată pe copil şi să oferim întotdeauna răspunsuri într-o 
manieră adevărată şi simplă. Mai presus de toate, nu 
trebuie să mintim niciodată un copil dacă vrem să-i păstrăm 
încrederea. Dacă un copil are încredere în părinte, el nu va 
lua în seamă explicaţiile pe care le aude de la cei de aceeaşi 
vârstă — poate 90 la sută dintre oameni îşi obțin cunoaşterea 
sexuală de la cei de aceeaşi vârstă - şi va crede ceea ce 
spune părintele. Asemenea cooperare, asemenea 
camaraderie, e mult mai importantă decât diversele 
subterfugii folosite din convingerea că ajută în această 
situaţie. 


Rezumat. Aceste constatări rezumă cele mai importante 
aspecte în problema educaţiei sexuale. Vedem aici, la fel ca în 
toate celelalte faze ale educaţiei, importanța predominantă a 
simțului cooperării şi prieteniei din familie. Prin această 
cooperare şi printr-o cunoaştere timpurie a rolului sexual şi a 
egalităţii dintre bărbat şi femeie, copilul este bine pregătit 
pentru a-şi continua activitatea într-o manieră sănătoasă. 


FENOMENELE PUBERTĂȚII46,+7 


46 Traducere după Pubertätserscheinungen, 1926. 


47 Referințe generale: Charlotte Bühler (1923), G. Stanley Hall (1918), 
Eduard Spranger (1925), Otto Tumlirz (1924), Alfred Adler (2011). 


Pubertatea este atât de surprinzătoare datorită proceselor de 
maturizare atât fizice, cât şi psihice. Acestea încep şi se 
termină la fete oarecum mai devreme decât la băieți. 
Maturizarea fizică implică toate organele şi are loc chiar 
dacă glandele sexuale au fost deteriorate sau distruse, 
numai că atunci caracterele sexuale secundare se dezvoltă 
inadecvat. Maturizarea psihică poate fi împiedicată temporar 
sau permanent prin educaţia necorespunzătoare sau 
inadecvată. 


Aspectul dual al pubertätü. Poeţii, cercetătorii şi bunul-simt au 
Jost impresionați în primul rând de două forme de expresie ce 
permit un punct de vedere dual. Pe de o parte, observăm o 
capacitate crescută, care indică o sporire calitativă şi 
cantitativă a aptitudinilor. Acestea includ integrarea socială şi 
profesională, abilitatea gândirii abstracte, tendința de a-şi 
căuta jumătatea, impulsul de uniune socială şi sexuală, 
descoperirea sau consolidarea sinelului, formarea unui plan 
de viață şi pătrunderea în domenii profesionale. De 
asemenea, sunt observate şi tendința spre idealism, 
dezvoltarea unei filosofii de viață, cucerirea lumii interioare, 
idealizarea şi spiritualizarea sexualității şi asumarea unei 
atitudini față de valorile de viață. Toate aceste manifestări se 
remarcă limpede când criteriile copilăriei îi sunt aplicate 
tânărului sau tinerei între treisprezece şi douăzeci şi unu de 
ani. 


Pe de altă parte, dacă se aplică acestei perioade criteriile 
adultului, neajunsurile acesteia devin mai izbitoare. 
Ciudätenie şi neindemänare, cauzate de o familiaritate 
inadecvată cu organele de mişcare, care au devenit acum 
mai mari şi mai puternice; timiditate şi ruşine ocazionale în 
situaţii neobişnuite; sfidare şi comportament critic şi 


sceptic; adesea, şi o aspirație exagerată către însemnătate; 
extaz, fascinatie, exuberantä şi îmbătare cu fraze şi 
sloganuri, ca şi cum prin acestea cineva ar reuşi să rezolve 
misterele vieţii; o atitudine depreciativă față de valorile 
acceptate anterior; opoziţie şi rezistență din principiu 
împotriva constrângerii, direcționate şi împotriva valorilor 
culturale - toate caracterizează această fază. Aceasta 
include, de asemenea, deviații şi excese de toate felurile, 
care izbucnesc (în mod deschis ori tacit) ca protest şi revoltă 
împotriva sentimentului de inferioritate din copilărie. 


Astfel, la pubertate, viața pare că se separă de cea a restului 
societăţii, adesea atât de drastic încât mulți oameni 
consideră că tinerețea urmează relativ firesc propria sa lege 
şi are propriul său mod de viață. În ultimii zece ani au 
devenit predominante organizațiile de tineri bărbaţi, mai 
ales pe teritoriul Germaniei. Acestea dețin, cu siguranţă, 
valoarea pozitivă a tovărăşiei. Dar includ şi o anumită 
ostilitate față de cultură, care câteodată devine evidentă în 
izolare, într-o atitudine beligerantă față de „pärinti” şi în 
fuga de sexul feminin. 


Continuitatea cu copilăria. Observatia nepărtinitoare nu va 
descoperi vreo forță cu totul nouă în timpul acestei perioade a 
pubertăţii. Toate fenomenele sale pot fi recunoscute cu 
uşurinţă ca stadii avansate de dezvoltare ce fuseseră 
pregătite din copilărie. Perioada pubertätü, cu apropierea sa 
de linia întâi a vieţii, cu maturizarea organelor şi complexul 
său de solicitări sexuale fizice şi psihice mai mari, întâmpină 
aşteptările viitorului ca într-un experiment. Copilul în curs de 
dezvoltare îşi asumă acele atitudini față de viață şi față de 
cerințele ei prezente şi viitoare care sunt în concordanță cu 
pregătirea sa anterioară. În chestiunea socială şi în 


chestiunea relației cu seamănul său, a celei între eu şi tu, vor 
apărea trăsături tovărăşeşti, prieteneşti specifice unei 
concepții împărtăşite despre lume - sau opusele acestora, in 
funcţie de dezvoltarea sentimentului social în copilărie. 


În ce priveşte alegerea profesională, se observă mişcări de 
apropiere sau de fugă, ambele în grade variate, determinate 
de intensitatea credinţei în propriile forțe. Evaluarea şi 
perspectivele din anii anteriori asupra sexualității şi 
scopului sexual devin mult mai clare în mişcările tânărului 
şi tinerei din timpul acestei etape de o mai mare 
independenţă şi libertate şi de o mai mare toleranţă din 
partea adulților. Toate acestea şi alte probleme ale pubertätii 
sunt rezolvate aşa cum au fost abordate cu mult timp în 
urmă, arătând interesul social dezvoltat până acum al unei 
persoane, aspiraţia sa către însemnătate şi sentimentele de 
inferioritate. 


Maturizarea inadecvată. Pregătirile inadecvate din copilărie 
constau în cea mai mare parte în educarea incompletă pentru 
viață, fie în domeniul social, profesional sau sexual, şi în 
neglijarea dezvoltării unui caracter autonom şi încrezător în 
sine. Viaţa în cultura noastră necesită şcolarizare şi o 
atitudine optimistă, fermă, altfel conflictele şi contradicţiile 
sunt de neevitat, acestea apărând deja în copilărie, la şcoală, 
în familie şi în relaţiile de camaraderie. Efectul lor este nociv, 
în special pentru indivizii dependenţi, din cauza sensibilităţii 
şi indeciziei mai mari care îi împing constant spre o aşa-zisă 
rezistență mai mică. Astfel, la pubertate, aproape de prima 
linie a vieții, unde trebuie luate decizii, sunt observate 
frecvent deviații secrete sau deschise de la căile impuse 
cultural, sensul acestora fiind direcționat evident spre 
evitarea unei probe. 


Odată ce sunt înțelese clocotele dezagreabile ale pubertätii 
ca încercări de compensare provocate de sentimentul unei 
slăbiciuni, atunci o mare parte din ceea ce a fost considerat 
ca fenomenul şi efectul pubertätii se transformă în 
rezultatul unei maturizări progresive, dar inadecvate. Din 
moment ce copiii sunt aproape întotdeauna inadecvat 
pregătiți, proba perioadei de pubertate stârneşte conflicte. 
Adolescentii sunt aproape întotdeauna descurajati, iar 
principala vină o poartă lipsa curajului unor mari segmente 
de populaţie, educaţia întru laşitate, räsfätul sau lipsa 
iubirii şi povara aşteptărilor mult prea mari de la viitor. În 
consecință, există o tendinţă larg răspândită pentru 
subterfugii, pretexte şi evitări ale solicitărilor presante. 


Merită o atenţie specială încercările frecvente de a găsi 
justificări pentru fuga de probleme sociale, profesionale şi de 
dragoste printr-o escaladare a conflictelor. Nu din tărie, ci 
din slăbiciune se ajunge adesea la moduri de viață care sunt 
imitații ce ar trebui să creeze iluzia puterii. Frecvent, 
izbucneste în familie o ceartă fără rost; lupte inutile 
împotriva autorităţilor reale sau imaginate implică toate 
puterile disponibile; ura, aversiunea şi lipsa de interes 
pentru propria activitate profesională apar mai ales din frica 
de eşec; iar capacitatea normală de dragoste este perturbată 
în mod artificial printr-o pregătire continuă în direcția unei 
perversiuni ce pare să garanteze mai sigur propria 
superioritate. Un cult al eului supradimensionat reprezintă 
o înăbuşire tulburătoare a interesului social, duce la izolare 
nocivă şi este întotdeauna legat de o hipersensibilitate şi de 
o ambiție nemăsurată, care crează iar şi iar conflicte şi 
adâncesc izolarea. 


În această situație critică, apar numeroase simptome ca 
semne ale unei mişcări de retragere, cum ar fi nevroza 
obsesională, isteria, neurastenia, nevrozele de anxietate şi, 
ca o imagine a unei căderi nervoase totale, dementia 
praecox. În cazul tinerilor mai activi, calea către ce este 
inacceptabil şi către infracțiune este, ca şi prostituţia, o 
expresie a descurajării cu privire la rolul normal. 


Cifra sinuciderilor începe să crească în timpul pubertätii, 
când tendința spre soluții disperate, dar răzbunătoare, la 
conflicte devine cu uşurinţă un atu pentru acest tip de 
individ. 


Partea pozitivă. Alături de aceste fenomene supărătoare ale 
pubertätü se găsesc întotdeauna şi valori superioare. Se 
observă o dezvoltare continuă a tuturor capacităților şi 
abilităților posibile. Independenţa, faptul de a fi demn de 
încredere şi sentimentul de solidaritate devin mai accentuate. 
Pregătirile şi deprinderile îndelung exersate se manifestă şi 
ca interese sporite, iar dobândirea permanentă de noi 
competenţe şi continua lor dezvoltare îi dau vieţii persoanei 
mai mature o direcție mai clară în ceea ce priveşte activitatea 
şi vocația. Deşi aptitudini evidente pentru artă şi ştiinţă 
dispar adesea în această perioadă, în alte cazuri abilitatea 
creativă ajunge la o originalitate surprinzătoare. Modurile de 
viață insusite anterior se conturează mai clar cu tot mai multă 
forță în lupta lor pentru independență. Idealurile călăuzitoare, 
de obicei încă în legătură cu ceea ce a fost văzut, auzit sau 
citit, indică spre sensul vieţii de mai târziu ce se dezvoltă în 
acest moment. 


DRAGOSTEA ŞI CĂSĂTORIA 


DRAGOSTEA CA SARCINĂ (ÎNDATORIRE) A 
VIETII48 


Pentru a înțelege complet o persoană, trebuie să o 
cunoaştem şi în relațiile sale de dragoste. Trebuie să putem 
spune dacă, în chestiunile dragostei, se poartă corect sau 
incorect; şi de ce într-o situaţie ar fi adecvată, iar în altă 
situaţie ar fi inadecvată. În chip firesc, apare următoarea 
problemă: ce putem face pentru a preveni erorile în relațiile 
de dragoste? Dacă avem convingerea că fericirea oamenilor 
va depinde în cea mai mare parte de soluţia la problema 
dragostei şi căsătoriei, vom considera că acestea sunt 
întrebările cele mai importante. 


Cei mai multi oameni aduc încă de la început în discuție o 
anumită dificultate. Ei spun că oamenii nu sunt 
asemănători între ei şi că două persoane ar fi fost poate mai 
fericite dacă fiecare ar fi găsit un partener diferit. Dată fiind 
această posibilitate, dacă o luăm în considerare, nu aflăm 
decât că persoanele respective au făcut o alegere greşită. 


48 Traducere din Liebesbeziehungen und deren Störungen, 1926, pp. 3- 
9. 


Dar nu ştim dacă naufragiul în problema dragostei este 
cauzat de alegerea eronată sau dacă el sau ea ar fi eşuat în 
această problemă în orice caz, din motive mai profunde. 
Înțelegerea sufletului uman şi a forțelor ce-l pun în mişcare 
poate adesea să ne ferească de eşecuri. 


CELE TREI SARCINI (ÎNDATORIRI) ALE VIEŢII 


Problema relaţiilor de dragoste este o parte din problema 
vieţii umane. Înțelegerea acesteia este posibilă numai dacă 
avem în vedere coerenţa cu toate celelalte probleme ale 
vieții. Viața ridică trei mari complexe de îndatoriri (sarcini), 
de soluționarea cărora depind viitorul nostru, fericirea 
noastră. 


Îndatorirea socială. Prima îndatorire a vieţii este cea socială 
în sensul cel mai larg. Viaţa solicită din partea tuturor un 
anumit comportament şi o disponibilitate sporită pentru 
contactele sociale cu semenii noştri, un anumit comportament 
în familie şi conturarea propriei atitudini sociale. Pentru 
soarta unei persoane contează ce tip de ordine socială îşi 
stabileşte ca scop călăuzitor, în ce măsură se gândeşte în 
acțiunile sale la propria bunăstare şi în ce măsură se 
gândeşte la bunăstarea celorlalți. Alegerea lui interioară este 
adesea dificil de separat de deciziile lui vizibile din exterior; 
adesea, nu poate decide deloc în chestiuni de atitudine 
socială, iar punctul lui de vedere trebuie înțeles frecvent într- 
un alt mod decât după aparente. Asta seamănă cu atitudinea 
politică a unei persoane. Oamenii sunt rareori mulțumiți de 
partidul lor politic şi foarte frecvent s-ar dori repartizați într-un 


alt partid. Ceea ce contează întotdeauna este comportamentul 
unei persoane față de comunitatea umană, faţă de semenii 
säi în sensul cel mai larg, nu ceea ce ea sau ceilalți cred 
despre asta. 


Profesia. A doua îndatorire de viață este cea a profesiei — 
adică maniera în care o persoană doreşte să-şi pună 
abilitățile în slujba societăţii. Soluţia acestei probleme 
dezvăluie în cel mai clar mod esența unei persoane. De 
exemplu, când un tânăr găseşte orice profesie ca fiind 
detestabilă, îl vom considera provizoriu drept un seamăn 
inadecvat, fiindcă fie nu este încă suficient de matur pentru 
societate, fie s-ar putea să nu se maturizeze niciodată de unul 
singur. În majoritatea covärsitoare a cazurilor, alegerea 
profesională se bazează pe legături inconştiente. Acestea 
sunt inconştiente în sensul că, la momentul alegerii, nimeni 
nu consideră că el a făcut un pas spre beneficiul societății, că 
şi-a ales un loc în diviziunea generală a muncii. Desigur, 
contează de asemenea şi ce face în profesia lui. Cineva ar 
putea să ajungă la o alegere profesională, dar să eşueze în 
acea profesie sau să recunoască după un timp că ar fi trebuit 
de fapt să devină altceva. Schimbarea frecventă a profesiei 
duce la concluzia că persoana ar prefera de fapt să nu aibă 
nicio profesie sau poate că se crede prea bună pentru orice 
profesie — de fapt, nu îndeajuns de bună - şi doar se preface. 


Dragostea şi căsătoria. A treia îndatorire a vieţii, pe care 
fiecare persoană trebuie să o rezolve, este problema dragostei 
şi căsătoriei, căreia dorim să-i oferim aici o atenţie specială. 
Copilul, pe măsură ce creşte, ajunge treptat la această 
problemă. Întregul lui mediu este plin de relaţii de dragoste şi 
căsătorie. Fără umbră de îndoială, copilul încearcă, încă din 
primii ani de viaţă, să ia atitudine şi să-şi găsească drumul în 


această problemă. Ceea ce auzim despre asta în cuvinte nu 
este decisiv fiindcă, imediat ce copilul se apropie de 
problemele dragostei, îl copleşeşte adesea o enormă 
timiditate. Unii copii arată destul de clar că nu pot să 
vorbească despre acest subiect. Alţii le sunt foarte devotați 
părinților, însă nu sunt capabili să fie afectuoşi faţă de 
aceştia. Un băiat de patru ani răspundea cu palme peste față 
la sărutările oferite fiindcă sentimentul unui impuls afectuos îi 
era straniu, îi părea înfricoşător — am putea spune chiar 
umilitor. 


De asemenea, privind retrospectiv propria viață, observăm 
că fiecare impuls afectuos este însoțit de un fel de sentiment 
de ruşine şi de impresia că prin asta am putea deveni mai 
slabi sau ne-am putea pierde din valoare. Ceea ce este foarte 
impresionant şi necesită o explicaţie. Cultura noastră fiind 
orientată în general spre un ideal masculin, creştem într-o 
stare de spirit în care impulsul afectuos este o ruşine. În 
mod asemănător, la şcoală, în literatură şi în orice mediu, 
copiii sunt pregătiți încontinuu să vadă în dragoste un fel de 
lipsă de masculinitate. Uneori ei exprimă asta destul de clar, 
iar unii ajung până acolo încât se poate spune că evită 
emoțiile. 


RAŢIUNEA VIEŢII SOCIALE 


Primele impulsuri de afecțiune ale copilului apar foarte 
devreme. Pe măsură ce se dezvoltă, se poate observa cu 
uşurinţă că toate sunt impulsuri ale sentimentului social. 
Acesta este evident înnăscut, din moment ce apare cu 


regularitate. După nivelul de dezvoltare al acestuia putem 
evalua atitudinea față de viață a unui individ. 


Însuşi conceptul de „ființă umană” include întreaga noastră 
înțelegere a sentimentului social. Nu ne putem imagina că o 
ființă umană ar putea fi numită astfel după ce l-a pierdut. În 
mod asemănător, nu găsim nicăieri pe parcursul istoriei 
ființe umane trăind în izolare. Au trăit întotdeauna in 
grupuri dacă nu au fost separate una de alta în mod 
artificial sau prin nebunie. Darwin a demonstrat că 
animalele cu o poziție mai puţin favorabilă în natură trăiesc 
în grupuri. Vitalitatea lor devine eficientă prin formarea de 
grupuri, urmând inconştient un principiu de 
autoconservare. Aceia care au trăit singuri, din a căror 
dezvoltare vitregită a lipsit sentimentul social, au pierit, 
victime ale selecției naturale. Principiul selecției naturale 
este primejdios şi pentru om din moment ce, în confruntare 
cu natura, echipamentul lui fizic este cel mai vitregit dintre 
toate. 


Condiţia inferioritätii şi inadecvării rasei umane determină 
dezvoltarea la întreaga rasă şi la fiecare individ a unui 
impuls şi a unei constrângeri constante ce ne mână înainte, 
până când este atinsă o stare de linişte aproximativă şi pare 
asigurat un oarecare nivel de existență. 


Ne aflăm încă pe acest drum, iar astăzi cea mai mare 
consolare pentru om este poate înțelegerea că starea noastră 
prezentă este doar un punct de tranziție, o etapă trecătoare 
a dezvoltării umane. Acela care se conformează condiţiilor 
actuale şi respectă rațiunea lucrurilor va trece în mod 
normal cu bine prin această etapă în ce priveşte toate 


problemele vieţii, în timp ce aceia care se împotrivesc acestei 
rațiuni vor întâlni în mod normal un destin nemilos. În 
sensul cel mai profund, sentimentul cel mai adecvat logicii 
coabitării umane este sentimentul social. 


Întreaga dezvoltare a copilului necesită integrarea lui într- 
un mediu în care este prezent sentimentul social. Viața si 
sănătatea lui sunt asigurate doar dacă sunt în preajmă 
persoane care să-l susțină. Un vițel de-abia născut, de 
exemplu, poate să distingă foarte devreme plantele 
otrăvitoare de celelalte. Omul de-abia născut, totuşi, dată 
fiind inferioritatea organismului său, depinde de 
sentimentul social al adultului. Pentru o lungă perioadă, 
copilul trebuie să fie îngrijit, învăţat şi pregătit până când 
poate să-şi poarte singur de grijă. 


Dacă luăm în considerare abilitățile de care suntem deosebit 
de mândri, care ne asigură întâietatea printre alte creaturi — 
cum sunt rațiunea, logica, limbajul, înțelegerea şi preferința 
noastră pentru tot ce este frumos şi bun - putem vedea că, 
singură, ființa umană nu le-ar fi putut crea niciodată. 
Acestea, ca să spunem aşa, se nasc doar din sufletul 
grupului. Aşadar, au apărut noi nevoi care nu l-ar fi putut 
împovăra niciodată pe individul singur - şi sunt satisfăcute. 
Unei ființe umane singure, fără aderentä la o comunitate, 
rațiunea conştientă şi discursivă nu i-ar fi de niciun folos. 
Omul nu ar avea nevoie să vorbească, nu ar conta dacă ar fi 
bun sau rău. Fără o relație cu o comunitate umană sau cu 
un seamăn, aceste concepte şi-ar pierde întreaga 
semnificație, ca în cazul animalelor singure. Toate calitățile 
umane, toate realizările minţii umane, pot fi concepute 
numai prin apartenența reciprocă a oamenilor. 


DRAGOSTEA, PARTE A SENTIMENTULUI SOCIAL 


Coeziunea oamenilor este impusă nu numai de nevoile 
presante ale zilei, ci şi de organizarea noastră sexuală. 
Diviziunea umanităţii în două sexe, departe de a da naştere 
unei separări, înseamnă o eternă atracţie a unuia înspre 
celălalt. Aceasta creează sentimentul de a fi legați unul de 
altul pentru că prin venele fiecăruia curge acelaşi sânge, 
pentru că fiecare este carne din carnea celuilalt. 


La diverse popoare, legile căsătoriei pot fi înțelese doar din 
perspectiva dragostei ca legătură comună a întregului grup. 
Căsătoria şi relaţiile sexuale între membrii aceleiaşi familii 
au fost interzise fiindcă asta ar fi dus la o izolare a familiilor. 
Poezia, religiile, poruncile sfinte sunt direcționate împotriva 
incestului şi au scopul de a-l eradica. Deşi cercetătorii s-au 
tot chinuit să înțeleagă motivele aversiunii naturale a 
membrilor unei familii unii față de alţii, noi o înțelegem 
destul de simplu pe baza sentimentului social ce se dezvoltă 
în fiecare copil şi elimină toate posibilitățile care ar putea 
duce la o izolare a omului. 


Acum putem înțelege că dragostea, în sensul ei esenţial de 
relaţie între sexe, este întotdeauna legată de sentimentul 
social şi nu poate fi separată de acesta. Dragostea, ca relaţie 
a doi oameni, ca parte a sentimentului social, are propriile 
legi şi este o componentă necesară a conservării societății 
umane. Nu se poate imagina o societate fără aceasta. Cel ce 
acceptă comunitatea acceptă, în mod necesar, şi dragostea. 


Cel ce are sentimentul comunităţii trebuie să fie în favoarea 
căsătoriei sau a unei forme de dragoste cu o valoare egală 
sau mai mare. Pe de altă parte, o persoană al cărei 
sentiment social este înăbuşit, care nu a ajuns la o 
dezvoltare liberă a naturii sale în cadrul umanității, va 
manifesta şi o formă ciudată a relaţiilor de dragoste. 


Acum putem trage câteva concluzii ce vor facilita o 
perspectivă de ansamblu asupra acestei mari sfere a 
relațiilor de dragoste şi vor face rapid lumină asupra ei. O 
persoană a cărei dezvoltare socială este afectată, care nu are 
prieteni, care nu a ajuns un tovarăş de încredere pentru 
ceilalți, a cărei perspectivă asupra lumii contrazice 
sentimentul social şi care poate nici nu a rezolvat cu bine 
problema profesională - adică cineva mai mult sau mai 
puţin pierdut pentru comunitate, acestei persoane îi este dat 
să întâmpine dificultăți în relaţiile sale de dragoste. 
Asemenea persoane vor izbuti cu greu să rezolve problema 
erotică. Vor urma căi ciudate, vor crea dificultăți şi, acolo 
unde chiar întâmpină dificultăţi, se vor agăța de ele ca de o 
scuză protectoare. 


TULBURĂRI ALE RELAȚIILOR DE DRAGOSTE+9 


Să privim mai atent dificultăţile pe care le creează oamenii 
în relaţiile lor de dragoste şi, astfel, să obținem o cunoaştere 


49 Traducere din Liebesbeziehungen und deren Störungen (1926), pp. 9- 
18. 


mai profundă a întregii probleme. În relațiile de dragoste ale 
unei persoane este implicată întreaga ei personalitate 
(întregul ei „stil de viață”). Putem înțelege personalitatea 
acesteia din relațiile de dragoste şi putem, de asemenea, să 
bănuim aspiraţiile sexuale specifice din înțelegerea 
personalității sale ca întreg. 


DORINȚA DE PUTERE ASUPRA PARTENERULUI 


Când dragostea celuilalt te obligă. Găsim adesea în relaţiile 
sexuale presupunerea eronată că, pentru celălalt, dragostea 
este o obligație. Dacă privim în jur şi dacă ne observăm pe noi 
înşine, vedem că foarte frecvent comitem eroarea să credem 
că persoana iubită, prin simplul fapt de a fi iubită, ne este 
obligată. Această eroare pare să fie întrucâtva inclusă în 
întregul nostru mod de a privi lucrurile. Ea îşi are originea în 
copilărie şi în relaţiile cu familia, unde, într-adevăr, dragostea 
este aproape echivalentă cu obligarea celuilalt. La adult, este 
o rämäsitä din copilărie. Excesele ce rezultă sunt concentrate 
în jurul gândului: „Fiindcă te iubesc, trebuie să faci asta şi 
asta”. Prin urmare, este adesea adus un ton mult mai aspru 
în relațiile persoanelor care işi sunt cu adevărat devotate una 
alteia. Nevoia de putere a celui care, pe baza intensității 
dragostei lui, vrea să-l atragă pe celălalt în aranjamentul său 
impune ca paşii, exprimările, realizările etc. celuilalt să se 
desfăşoare conform dorințelor lui, fiindcă „el iubeşte acea 
persoană”. Asta se poate transforma cu uşurinţă în tiranie. O 
urmă a acesteia se găseşte poate în fiecare relaţie de 
dragoste. 


Astfel, vedem că acelaşi factor răzbate prin viața amoroasă a 
omului şi că, de altfel, duce întotdeauna şi la perturbări ale 
tovărăşiei: lupta pentru putere şi superioritate personală. 


Într-o comunitate umană, trebuie respectată libertatea 
individualitätii personale într-atât încât să-i fie lăsată 
celeilalte persoane libera alegere. Cel care luptă pentru 
superioritate personală nu poate întreține legătura cu o 
comunitate. Nu doreşte să-şi găsească locul în întreg, ci 
doreşte subordonarea celorlalți. Prin urmare, fireşte că 
tulbură armonia în viață, în societate, printre semenii săi. 
Din moment ce, prin natura sa, nimeni nu doreşte să fie 
permanent pus la jug, acele persoane care luptă până şi în 
relaţiile lor de dragoste pentru putere asupra celuilalt 
întâmpină în mod obligatoriu dificultăți masive. Dacă îşi 
menţin înclinația spre ingämfare şi superioritate în viața lor 
sexuală, ei trebuie să caute un partener care pare că se 
supune sau trebuie să se lupte cu unul ce caută 
superioritatea sau victoria la rândul lui sau ca răspuns la 
această situație. În cazul supunerii, dragostea se transformă 
în sclavie; în al doilea caz, va avea loc o luptă pentru putere 
continuă, reciproc distructivă, prin care nu se va ajunge 
niciodată la vreo armonie. 


Alegerea unui partener subordonat. Modurile de a face asta 
sunt foarte variate. Unele persoane tin atât de mult să-şi 
impună ambiția şi puterea, încât nu caută decât un partener 
care nu prezintă niciun pericol de superioritate, care pare 
întotdeauna că se supune de unul singur. În niciun caz, 
acestea nu sunt mereu numai persoane fără valoare şi cu o 
mare ambiţie. În cultura noastră, a fi posedat de această 
poftă pentru putere este o trăsătură în general predominantă 


ce cauzează un rău incomensurabil pentru dezvoltarea 
umanității. 


În această lumină putem înțelege fenomenul ciudat, relativ 
frecvent, că, pentru alegerea lor amoroasă, oamenii coboară 
într-un mediu social aflat mult mai jos şi nepotrivit. De 
exemplu, o cercetare a vieții amoroase a lui Goethe ar arăta 
că acest bărbat ambițios era extrem de nesigur în relațiile 
lui amoroase. Confruntat cu cea mai nobilă problemă a 
umanității, şi-a surprins semenii căsătorindu-se cu 
bucătăreasa lui. Subliniind egalitatea valorii tuturor 
oamenilor, cum facem noi, desigur că nu suntem indignati 
cu privire la asta. Însă considerăm o asemenea acţiune ca 
încălcând normele şi dorim să o înțelegem din perspectiva 
individuală prin examinarea intenţiei sale ultime. 


Potrivit normelor noastre, e de aşteptat ca îndrăgostirea să 
se nască între persoane care sunt, social şi prin educația şi 
pregătirea lor pentru viață, cele mai potrivite una pentru 
cealaltă. Pretendentii ale căror alegeri deviază de la 
aşteptările generale sunt în cea mai mare parte persoane 
care se raportează la problema dragostei cu o ezitare 
extremă şi cu prejudecăţi, care se tem de partenerul lor 
sexual şi, astfel, caută un partener despre care presupun că 
are mai puțină putere şi forță. Este, desigur, posibil ca 
cineva să devieze de la normă dintr-un sentiment de forță. 
Însă de cele mai multe ori se întâmplă din cauza slăbiciunii. 


O asemenea alegere le pare unora dintre aceşti indivizi 
precauti o soluţie extrem de fericită, neintelegänd că intenția 
lor ultimă este să-şi ascundă motivele mai profunde prin 
dragoste şi sexualitate şi fiind convinşi că numai Cupidon 


are de-a face cu asta. Dar, ca regulă, o astfel de relaţie ia o 
întorsătură neplăcută şi are multe dezavantaje - nu că 
partenerul „superior” intelectual sau social ar fi dezamăgit 
sau că ar apărea dificultăți de natură socială când 
partenerul „inferior” nu ar îndeplini anumite cerințe ale 
familiei şi ale vieţii sociale. Aceştia şi alți factori externi ar 
putea fi eliminaţi şi depăşiţi, dacă intenţia ultimă a 
partenerului „superior” ar putea fi realizată. Dar, în mod 
ciudat, partenerul „inferior” este cel care nu tolerează vreme 
îndelungată să-şi vadă exploatată slăbiciunea. Chiar dacă 
nu înțelege ce se întâmplă, el nu poate totuşi să scape de 
sentimentul că se abuzează de neajunsurile lui. Din acest 
sentiment recurge la un fel de răzbunare; va încerca să 
demonstreze că nu este cu nimic mai prejos decât celălalt. 


Sunt multe cazuri evidente de acest tip. Frecvent, o fată 
tânără, rafinată, deosebit de inteligentă se aruncă în brațele 
unei persoane insignifiante, adesea imorale, uneori poate cu 
ideea de a salva din ghearele alcoolismului, jocurilor de 
noroc sau indolentei un bărbat pe care pare că îl iubeşte. 
Niciodată până acum nu au fost salvați asemenea oameni 
prin dragoste. Această acţiune eşuează aproape cu 
regularitate. În toate circumstanţele, partenerul „inferior” se 
simte oprimat de plasarea sa într-o poziție inferioară. Nu se 
lasă iubit şi salvat fiindcă forțele determinante ale atitudinii 
sale de viață sunt destul de diferite şi nu pot fi recunoscute 
de inteligența obişnuită, de common sense50. Poate că a 
renunțat cu mult timp în urmă la speranţa de a reuşi 
vreodată ceva şi, în fiecare situaţie în care cineva îi cere 
ceva, el vede un nou pericol ca presupusa lui inferioritate să 
iasă la iveală. 


50 Bun-simt (n.trad.). 


De asemenea, multe persoane sunt interesate doar de 
parteneri cu deficienţe fizice sau cu mult mai în vârstă. 
Aceste cazuri ne atrag atenţia pe bună dreptate şi necesită o 
explicație. Găsim uneori o explicaţie firească ce se arată 
într-o situație specifică. Dar chiar şi atunci, această 
înclinație corespunde întotdeauna unui stil de viață de a 
urma calea minimei rezistențe. 


Dorința de prădător. Alte persoane se îndrăgostesc aproape 
exclusiv de parteneri care sunt deja implicați într-o relație. 
Acest fapt ciudat poate să dezvăluie diverse intenții. Ar putea 
să însemne „Nu” cu privire la cerinţele dragostei, lupta de a 
atinge imposibilul sau un ideal de nerealizat. Dar ar putea şi 
să însemne „dorința de a lua ceva de la altcineva”, o 
trăsătură transferată în sexualitate de la stilul de viaţă. 


Biografiile persoanelor celebre arată că, în cultura noastră 
complexă, oamenii cresc având o dorință extraordinară să 
fure, să ia de la altcineva. Näzuinta pentru o femeie 
căsătorită duce întotdeauna şi la alte acțiuni - în speţă, la 
confiscarea obiectului dragostei - cu toate că aceasta este 
frecvent deghizată în forma cea mai nobilă. Se pare că 
Richard Wagner făcea parte din acest tip. Aproape toate 
creațiile sale lirice conțin înțelesul, implicatia, că eroul 
doreşte o femeie care aparține deja altuia. Şi propria viață a 
lui Wagner prezintă această caracteristică. 


EVITAREA CĂSĂTORIEI 


Mulţi oameni nu sunt destul de maturi pentru societate, văd 
în dragoste şi căsătorie o zonă periculoasă şi îşi exprimă 
perspectivele imature în diferite moduri care sunt, la 
suprafață, adesea neinteligibile. Cu privire la aceste 
chestiuni, care îi sâcâie permanent, vorbesc folosind 
generalitäti care, în unele contexte, ar putea să fie adevărate 
şi nu ar fi neapărat amăgiri. De exemplu, când cineva, care 
este de altfel şi timid, crede că el nu se căsătoreşte „fiindcă 
viața este atât de grea în ziua de azi”, fiecare cuvânt este 
destul de adevărat. Dar este la fel de adevărat şi pentru cei 
care se căsătoresc. Asemenea adevăruri sunt exprimate 
numai de cei care ar fi spus „Nu” şi fără aceste adevăruri. În 
acel caz, ar fi apelat la un alt „adevăr”. Ar fi o lipsă de 
diplomație să susțină o intenţie preconceputä cu un 
argument prost când argumente bune se găsesc peste tot. În 
mod alarmant, mulți oameni încearcă să scape de 
soluționarea problemelor vieţii, iar asta se vede şi în 
dimensiunea sexuală. 


Dragostea neîmpărtăşită. Acesta este cazul în cele mai multe 
ipostaze ale dragostei în mod repetat neimpärtäsite. Este un 
mijloc pentru îndeplinirea, cu pretextul unei justificări, a 
scopului de viață de a întoarce spatele vieţii şi lumii. În 
asemenea cazuri, o dragoste nefericită nu poate fi îndeajuns 
de nefericită pentru a-şi îndeplini scopul. Loveste persoane 
care au tendința de a fugi de problemele vieții, în special de 
cele ale dragostei, tendință care uneori primeşte o bine-venită 
întărire printr-un truc, o manevră. Aceasta nu este 
întotdeauna inventată în întregime, ci este ataşată unei relații 
concrete de viață. Atunci nu pare o manevră, ci este 
asemănătoare rezultatului evident al unei experiențe. 


Noi putem, de asemenea, şi să „facem” inaccesibilă o 
persoană. Adesea, pretendentul are de la început impresia 
că nu va fi bine primit, însă face din asta o ocazie pentru 
sporirea eforturilor. Crede că nu poate trăi fără persoana 
iubită şi îi face curte, deşi orice observator obiectiv ar 
considera improbabil ca dragostea sa să fie vreodată 
împărtăşită. El îşi spune asta şi lui însuşi. Frecvent, o astfel 
de curtare îmbracă o formă potrivită să stârnească 
rezistența - de exemplu, va fi extrem de vehementă sau va 
avea loc înainte de a fi oferite orice garanții pentru traiul 
împreună. Asemenea curtări sunt îndreptate spre dragostea 
neîmpărtăşită. Un număr surprinzător de mare de persoane 
se abat către acest scop. 


Unii oameni s-au îndrăgostit nebuneste chiar şi fără să ştie 
dacă acea persoană, aşa cum o văd ei, chiar există. Asta 
exprimă clar intenţia lor ultimă de a nu avea nimic de-a face 
cu dragostea şi căsătoria. Îndrăgostirea lor are toate şansele 
să nu se împlinească niciodată. 


Am putea să ne gândim din exterior că un astfel de 
comportament nu ar face parte din natura umană. Dar o 
asemenea persoană este întru totul un „escapist”, iar 
dragostea neîmpărtăşită îi oferă o ascunzătoare excelentă. 
Când îşi poartă dragostea neîmpărtăşită cinci sau zece ani, 
el este, în tot acest timp, în siguranţă față de toate celelalte 
soluții ale acestei probleme. Desigur, a suferit, a plătit prețul 
pentru îndeplinirea intenţiei sale. Însă scopul lui - care i-a 
rămas lui însuşi inconştient şi pe care nu l-a înțeles — de a 
sta departe de soluția pentru problema dragostei şi 
căsătoriei, a fost astfel atins cu o bună justificare şi o 
conştiinţă impäcatä. Un astfel de scop şi o astfel de soluţie 
nu sunt compatibile cu ce se întâmplă pe acest pământ şi 


cu rațiunea coabitării umane. Sunt de fapt cea mai 
profundă tragedie, mai degrabă decât o soluţie. Numai prin 
înțelegerea supremă, cea mai profundă, este posibilă 
intervenția corectivă. 


Idealurile superioare. Pentru escapist, este recomandată în 
mod special o anumită strategie, testată frecvent. Când el 
creează o nouă idee, un ideal special, când compară cu acest 
ideal toate persoanele ale căror vieți se intersectează cu a lui, 
consecința este că nimeni nu se va arăta potrivit; toți deviază 
de la ideal. Când el îi refuză şi îi elimină, acțiunea sa pare 
rezonabilă şi bine fondată. Dar când cercetăm un caz 
individual, vedem că o persoană care alege atât de rezonabil, 
chiar şi fără idealul ei, este dispusă de la început să spună 
„Nu”. Idealul conține scopuri dezirabile de sinceritate, 
onestitate, curaj etc. Dar aceste concepte pot fi extinse şi 
întinse după voie până când depăşesc orice măsură 
omenească. Astfel, ajungem la dragostea față de ceva pe care 
l-am „fäcut” în prealabil de neatins. 


Această manevră are diferite posibilități de a se concretiza. 
Putem iubi o persoană care a fost prezentă odată pentru 
scurt timp, a făcut impresie, a dispărut, iar acum nu mai 
poate fi găsită. Ar trebui să fie căutată peste tot prin lume 
pentru a o găsi. La început, ne impresionează o dragoste 
atât de afectuoasä si de devotată. Totuşi, condiția pentru 
împlinirea unei asemenea iubiri pe pământ este 
supraumană şi ne stârneşte suspiciuni. 


FRICA SI LIPSA DE REŢINERE 


În general, sentimentul de nesiguranță determină multe 
forme de sexualitate. Sunt bărbați tineri cărora le plac doar 
femeile mai în vârstă (după cum a fost menționat mai 
devreme), oarecum din convingerea eronată că, în acest caz, 
traiul împreună ar fi mai puţin dificil. Ei îşi dezvăluie 
sentimentul de slăbiciune şi printr-o anumită nevoie de 
îngrijire maternă. Sunt de obicei persoane räsfätate care 
doresc foarte tare să se sprijine pe cineva, şi care „încă au 
nevoie de o doică”. Au tot timpul suficiente apărări împotriva 
celuilalt sex şi sunt extrem de neliniştite când sunt 
confruntate cu acesta. 


În cultura noastră, sunt alarmant de multe astfel de 
persoane nesigure, profund marcate de această etapă a 
dezvoltării noastre - teama de dragoste şi căsătorie. Este o 
trăsătură generală a epocii. Societatea noastră e plină de 
escapişti. Printr-o atitudine nefericită şi eronată, ei sunt tot 
timpul parcă puşi pe fugă, tot timpul urmăriți şi persecutați. 
Unii bărbaţi se izolează şi se ascund. Unele fete nici măcar 
nu îndrăznesc să iasă pe stradă, fiind convinse că toți 
bărbaţii le curtează şi că ele vor fi întotdeauna doar obiect 
de atacuri. Aceasta este pură vanitate, în măsură să strice 
întru totul viața unei persoane. 


Experiențele şi cunoaşterea pot fi bine folosite sau rău 
folosite. Printre folosintele rele se află inversarea exagerată a 
unei erori, care va fi tot o eroare. Contrariul caracterului 
reținut şi taciturn este caracterul deschis şi, astfel, găsim 
oameni care comit erori prin faptul de a fi deschişi. Ei se 
oferă întotdeauna pe ei înşişi celorlalți. Deşi este foarte 
drăguţ ca cineva să-şi mărturisească dragostea deschis, 


suntem ferm convinşi că, în cultura noastră complexă, 
aceasta este o greşeală gravă. Motivul este că nu există 
nimeni care să tolereze pur şi simplu această ofertă, iar cel 
ce a făcut-o cu atâta iutealä nu numai că va trebui să 
suporte durerea regretului şi povara inhibitiilor rezultante, 
dar îl va tulbura şi pe partener în dezvoltarea spontană a 
impulsurilor sale de dragoste. În general, din cauza 
predominării abuzului de dragoste şi a tensiunii şi luptei 
existente între sexe, partenerul nu va fi niciodată destul de 
sigur dacă oferta este autentică şi adevărată sau dacă nu 
cumva intenții rele sunt ascunse în spatele ei. Nu există 
reguli fixe — trebuie să luăm în considerare particularitätile 
partenerului şi să urmăm condiţiile date în cultura noastră. 
Astăzi, pare mai degrabă recomandabil ca înclinațiile să fie 
întrucâtva reținute. 


CONDIȚIA SPECIALĂ A ARTISTULUI’! 


Dragostea joacă un rol special în viața artiştilor — dragostea 
împlinită în aceeaşi măsură precum, mai adesea, dragostea 
neîmplinită. Dragostea neîmpărtăşită este astăzi atât de 
generală încât aproape toată lumea a fost la un moment dat 
victima acesteia şi a greutăților ei. Printre persoanele care se 
raportează la viață cu o anumită sensibilitate, artistul joacă 
un rol proeminent. El se remarcă prin însuşi faptul de a 
căuta în arta sa o viață „în afară de viață”, el nu lucrează în 
realitatea concretă, ci caută o lume de substitut şi este 


51 Traducere din Liebesbeziehungen und deren Störungen (1926), pp. 
18-21. 


aproape scârbit de realitate. Totuşi, devine artist doar atunci 
când îşi modelează creațiile astfel încât acestea ajung în 
lumea reală. O creaţie devine o operă de artă numai dacă 
are cea mai generală valoare, în sensul că artistul găseşte în 
ea calea înapoi către realitate şi către comunitate. 


În devierea de la viața reală, o persoană este înclinată să 
resimtă instituția dragostei şi căsătoriei, cu un accent 
aparte pe realitatea vieţii, ca fiind ostilă şi tulburătoare. 
Multi artişti iau în sens literal legăturile de viață ca legături, 
cătuşe sau obstacole. Le dezvoltă chiar dincolo de limite în 
imaginaţia lor. Odată ce ajung să le simtă ca obstacole 
nesfârşite, abia dacă le pot depăşi. Se găsesc, în relațiile lor 
de dragoste, în fața unei îndatoriri insolubile, iar asta arată 
nu numai acțiunile unui îndrăgostit, ci, în acelaşi timp şi 
într-o măsură mult mai mare, acțiunile unei persoane care 
fuge din calea dragostei. Asta se exprimă în gândurile şi 
creațiile lor, care oglindesc problemele umane într-o formă 
mai intensă. Partenerul de celălalt sex este resimţit ca fiind 
întrucâtva copleşitor şi sfera dragostei capătă curând un 
aspect primejdios. 


Acest gând se găseşte aproape literal în expresiile poeților si 
scriitorilor. Toti oamenii problematici au această tendință 
pentru că ei sunt cu toţii extrem de ambitiosi şi sensibili si 
resimt orice piedică în calea puterii lor drept o insultă sau 
un pericol grav. 


Arta este astăzi o artă predominant masculină. Conţine 
tradițiile masculine, prezintă predominant problemele 
masculine şi ridică femeia la rangul unei prezențe magice 
sau înfricoşătoare, aşa cum şi este în ochii multor bărbați. 


Femeile nu pot ţine pasul cu idealul masculin al epocii. Ele 
găsesc dificilă practicarea artei nu pentru că nu ar fi 
capabile, ci pentru că nu pot servi idealul masculin 
exagerat. 


Referindu-se la femeia ca pericol, poetul Baudelaire spune: 
„Nu am reuşit niciodată să mă gândesc la o femeie frumoasă 
fără să am, în acelaşi timp, sentimentul unei imense 
primejdii”. 


O persoană care a intrat în această presupusă „zonă de 
pericol” va prezenta o serie de mişcări defensive şi de 
apărare. Scriitorul german Friedrich Hebbel, când era tânăr, 
într-o scrisoare către prietenul său, îşi descrie sentimentele 
cam după cum urmează: „Bineînţeles, locuiesc din nou 
peste drum de cea mai frumoasă fată din oraş şi sunt 
îndrăgostit până peste urechi. Însă sper că şi aici antidotul 
se va găsi curând alături de otravă... Şi dacă astăzi l-as 
vedea din nou pe iubitul ei intrându-i pe fereastră, aş 
termina-o cu ea.” Din prima frază ne-am fi putut aştepta de 
fapt la o altă încheiere. 


Femeia ca pericol este un neobosit ideal călăuzitor în artă; 
de exemplu, picturile lui Felicien Rops reprezintă femeia ca 
pericol, ca teroare sau măcar ca putere enormă. În prefața la 
O Mie si Una de Nopti, autorul, deosebit de înspăimântat, 
arată priceperea şi viclenia unei femei care, printr-o 
incredibilă inventivitate, şi-a salvat viața amenințată de un 
bărbat. 


De asemenea, într-una din cele mai vechi forme de artă, în 
Biblie, a cărei atmosferă deosebită pune stăpânire pe toată 
lumea încă din fragedă pruncie, răzbate gândul neîncetat că 
femeia reprezintă primejdia. Astfel, copilul va creşte cu 
ruşine, dezechilibru şi reținere față de feminitate. Şi Iliada 
lui Homer conturează cu mare precizie necazul provocat de 
o femeie. În toate operele poetice, în toate operele de artă 
răsună problema zilei: femeia ca pericol. Dramaturgul 
austriac Franz Grillparzer spune despre el însuşi: „M-am 
salvat de dragoste prin artă”. 


Modul în care dragostea neîmpărtăşită va ajunge la un 
deznodământ pentru o anumită persoană depinde de 
întreaga ei atitudine față de viață, de linia sa de viață. Dacă 
în fața dificultăţilor, cineva îşi pierde curajul şi îşi încetează 
activitatea, naufragiul în dragoste poate să însemne 
naufragiul în viață. Dar atunci asta nu este o consecință în 
sine a dragostei neîmpărtăşite. Cineva care urmează planul 
de a fi stimulat de dificultăți se va replia după o dragoste 
neîmpărtăşită şi va ajunge la mari realizări. O persoană 
curajoasă va trage o altă concluzie decât o persoană 
înfrântă. Psihologia populară arată frecvent spre marile 
realizări de după o dragoste neimpärtäsitä şi o recomandă 
uneori ca pe un leac. Însă ştim şi de oameni care au realizat 
lucuri mari fără dragoste neimpärtäsitä. Nucleul adevărului 
este că artiştii sunt deosebit de acaparati şi captivati de 
problema iubirii. 


În această privință, viața lui Goethe este deosebit de 
lămuritoare. Ela văzut întotdeauna un pericol în femeie şi a 
fugit întotdeauna din calea ei şi a dragostei. Linia directoare 
din Faust este eterna căutare a unei soluții la problema 
dragostei. Cu propriile sale tensiuni, impulsuri şi aspirații, 


Goethe şi-a creat lumea, nemulțumit de datele vieţii, şi a 
invocat dinaintea privirii noastre preocupările general 
umane. Este măreţia artei lui că rezonează toate strunele 
dinăuntrul nostru când el face să sune cântecul veşnic nou 
al tensiunii dintre sexe. Prinşi în această tensiune, oamenii 
se tem că devotamentul este sinonim cu pierderea 
personalităţii, cu supunerea sau sclavia. 


Aici trebuie menţionat şi filosoful german Friedrich 
Schleiermacher care, într-un eseu minunat, încearcă să 
demonstreze că dragostea nu este o treabă atât de simplă şi 
că ar fi naiv să credem că un bărbat, atunci când ajunge 
adult, ar şti deja ceva despre dragoste. De fapt, oricine ar 
trebui să treacă printr-o anumită pregătire, printr-o şcoală 
pregătitoare mai simplă. Acest idealist pur, care este 
profund venerat de cei mai credincioşi oameni, este convins 
şi că în dragoste oamenii nu se găsesc unul pe altul cu 
uşurinţă. 


ÎNTÂMPINAREA DIFICULTÄTILOR52 


În conferințele mele din seria „Înțelegerea naturii umane”, la 
care participă regulat cam cinci sute de persoane, întrebările 
care-mi sunt adresate privesc în mare dragostea - semn că 
oamenii îşi găsesc calea în această chestiune cu mai puțină 
uşurinţă decât, să spunem, în aceea privitoare la profesie. 


52 Traducere din Liebesbeziehungen und deren Störungen, pp. 21-23. 


De ce sunt atât de puţine relații fericite de dragoste? Pentru 
că nu suntem încă adevăratele ființe umane, pentru că 
suntem încă insuficient de maturi pentru dragoste, 
nereuşind să devenim nişte adevărați tovarăşi de viață. 
Luptăm din răsputeri împotriva dragostei pentru că ne 
temem. Gândiţi-vă la opoziția față de educaţia mixtă, care 
nu doreşte decât ca sexele să-şi piardă de timpuriu 
tidimidatea şi teama şi să aibă ocazia de a se cunoaşte mai 
bine. 


Nu există o regulă fixă pentru întâmpinarea dificultăților în 
relațiile de dragoste. Particularitätile erotismului unei 
persoane sunt încununarea întregii sale personalități, care 
trebuie înțeleasă după fiecare caz individual. Pentru a 
schimba erotismul greşit al unei persoane, trebuie să-i 
înțelegem toate manifestările în coerenţa lor şi să-i 
schimbăm personalitatea şi relațiile acesteia cu lumea 
înconjurătoare. Linia de mişcare a unei persoane, care se va 
manifesta şi în dragoste, ar putea s-o împingă să caute o 
dragoste neimpärtäsitä şi să persevereze în ea sau ar putea 
s-o facă să privească o asemenea experiență cu o mai mare 
uşurinţă şi asta s-o facă să avanseze. Dacă o persoană plină 
de ambiţie personală nu poate să tolereze vreun fel de 
negare, asta ar putea să indice riscul sinuciderii. Aceasta 
este o eroare care poate fi explicată prin contextul privit ca 
întreg. În societatea noastră, care solicită subordonare, 
sinuciderea creează ocazia unei situații foarte tragice — 
crează legătura între evadarea din viață şi răzbunarea 
împotriva societăţii şi împotriva anumitor persoane. 


Dragostea este cultivată şi relaţiile de dragoste sunt 
infrumusetate şi rafinate prin cultivarea şi dezvoltarea 
sentimentului social atotcuprinzător. Relaţiile de dragoste 


nu se formează instantaneu, ci arată o pregătire 
îndelungată. Legătura erotică este întotdeauna prezentă 
între ființele umane, dar trebuie îndeplinite anumite cerințe 
pentru a o face simțită şi văzută ca dragoste. 


Începutul impulsurilor de dragoste se află departe, în acele 
zile îndepărtate ale copilăriei în care nu erau încă erotice, nu 
aveau încă o nuanţă sexuală - zilele în care torentul larg al 
sentimentului social avea încă forma ataşamentului şi 
afecțiunii. Era vizibilă doar acea relație general umană care, 
asemenea celei dintre mamă şi copil, leagă imediat ființele 
umane. Nu era încă formată legătura durabilă între indivizi 
separați, aflată în slujba eternității şi a conservării omenirii, 
pe care o numim dragoste. Este o legătură şi o continuare în 
acelaşi timp. Nu se pot modela aceste relații după voie, ci, 
mai degrabă, trebuie să le lăsăm să se dezvolte. 


Cunoaşterea acestor chestiuni nu a ajuns încă la maturitate 
fiindcă omul este capabil de autoamăgire cu privire la 
procesele propriului suflet. Ambele sexe sunt prinse cu 
uşurinţă în vârtejul „politicilor de prestigiu”. Apoi sunt 
forțate să joace un rol căruia niciunul nu-i poate face față, 
care duce la tulburarea inocentei si spontaneitätii vieţii lor 
şi care îi îndoapă cu prejudecăţi din faţa cărora trebuie, 
fireşte, să dispară orice urmă de adevărată bucurie şi 
fericire. 


O persoană care a absorbit aceste gânduri desigur că nu va 
cutreiera pământul fără de greşeală, însă măcar va rămâne 
conştient de calea cea bună şi va fi capabil, în loc să-şi 
înmulțească erorile, să le scadă constant. 


ÎNŢELEGEREA ÎNDATORIRII DE A NE CĂSĂTORIS3 


Într-un anumit land al Germaniei există obiceiul străvechi 
de a proba dacă partenerii logoditi sunt gata să trăiască 
împreună în căsătorie. Înainte de nuntă, mireasa şi mirele 
sunt aduşi într-o poiană unde se află un trunchi de copac. 
Aici le este înmânat un fierăstrău cu două capete şi sunt 
puşi să taie copacul. Asta este o probă pentru măsura în 
care sunt dispuşi să coopereze. Este o sarcină pentru doi 
oameni. Dacă nu există încredere între ei, vor mänui 
fierăstrăul în contratimp şi nu vor rezolva nimic. Dacă unul 
dintre ei doreşte să preia conducerea şi să facă totul singur, 
atunci, chiar dacă celălalt cedează, sarcina va dura de două 
ori mai mult. Ambii trebuie să aibă inițiativă, însă 
inițiativele lor trebuie să se combine. Aceşti săteni germani 
şi-au dat seama că principala premisă a căsătoriei este 
cooperarea. 


COOPERAREA PENTRU BUNĂSTAREA GENERALĂ 


Dacă mi s-ar cere să spun ce înseamnă dragostea şi 
căsătoria, aş oferi următoarea definiție, oricât ar fi de 
incompletă: 


53 Traducere din What life should mean to you, 1931, pp. 263-268. 


„Dragostea, cu a sa împlinere, căsătoria, este devotamentul 
cel mai intim față de un partener de sex opus, manifestat 
prin atracție fizică, prin camaraderie şi prin decizia de a 
avea copii. Poate fi demonstrat cu uşurinţă că dragostea şi 
căsătoria sunt o fatetä a cooperării - nu doar o cooperare 
pentru bunăstarea a două persoane, ci şi o cooperare pentru 
bunăstarea umanității.” 


Acest punct de vedere, că dragostea şi căsătoria reprezintă o 
cooperare pentru bunăstarea umanităţii, face lumină 
asupra fiecărui aspect al problemei. Chiar şi atracţia fizică, 
cea mai importantă dintre toate aspiraţiile umane, a fost o 
dezvoltare necesară în cel mai înalt grad pentru umanitate. 
După cum am explicat adesea, omenirea, suferind din cauza 
organelor imperfecte, nu a fost prea bine echipată pentru 
viața de pe suprafața acestei biete planete, Pământ. 
Principalul mod de a conserva viața umană era înmulțirea; 
de aici, fertilitatea noastră şi aspirația continuă către 
atractivitatea fizică. 


În chiar zilele noastre, găsim destule dificultăți şi disensiuni 
în abordarea problemelor referitoare la dragoste. Cuplurile 
căsătorite se confruntă cu aceste dificultăți, părinţii sunt 
preocupați de ele, întreaga societate este implicată în ele. 
Aşadar, dacă încercăm să ajungem la concluzia potrivită, 
abordarea noastră trebuie să fie relativ lipsită de 
prejudecăți. Trebuie să uităm ce am învățat şi să încercăm 
să investigäm, cât de departe putem, fără să lăsăm alte 
considerații să interfereze cu o discuție completă şi liberă. 


Nu vreau să spun că putem să evaluăm problema dragostei 
şi căsătoriei ca şi cum ar fi o problemă în întregime izolată. 


O ființă umană nu poate niciodată să fie pe de-a-ntregul 
liberă în acest mod: nu poate să ajungă niciodată la soluții 
pentru problemele sale doar urmând linia propriilor idei. 
Fiecare ființă umană este constrânsă de anumite legături; 
dezvoltarea ei se desfăşoară într-un anumit cadru, iar 
deciziile sale trebuie să se conformeze acestui cadru. Există 
trei legături principale, date de faptul că trăim într-un loc 
specific din univers şi trebuie să ne dezvoltăm în limitele şi 
posibilitățile pe care ni le impun circumstanțele noastre; de 
faptul că trăim printre alții asemănători nouă, față de care 
trebuie să învăţăm să ne adaptăm; şi de faptul că suntem 
împărțiți în două sexe, iar viitorul rasei noastre depinde de 
relațiile dintre aceste două sexe. 


Dacă un individ este interesat de semenii săi şi de 
bunăstarea omenirii, tot ce face va fi ghidat de interesele 
semenilor săi. El încearcă să rezolve problema dragostei şi 
căsătoriei ca şi cum la mijloc ar fi bunăstarea celorlalți. În 
plus, el nici nu trebuie să fie conştient că încearcă să o 
rezolve în acest mod. Dacă îl întrebi, probabil nu ar fi 
capabil să ofere o expunere ştiinţifică a scopurilor sale. Însă 
el căută în mod spontan bunăstarea şi îmbunătăţirea 
umanităţii, iar interesele lui sunt vizibile în toate activitățile 
sale. 


Există şi ființe umane care nu sunt atât de preocupate de 
bunăstarea umanităţii. În loc să-şi asume ca perspectivă 
fundamentală de viață întrebările „Ce le pot aduce eu 
semenilor mei?”, „Cum pot să mă potrivesc ca parte în 
intreg?”, ei întreabă mai degrabă „La ce foloseşte viata?”, „Ce 
obțin eu din asta?”, „Ce-mi iese mie din asta?”, „Oare ceilalți 
mă preţuiesc îndeajuns?”, „Sunt eu apreciat cum se 
cuvine?”. Dacă această atitudine se află în spatele modului 


în care un individ abordează viața, el încearcă să rezolve în 
acelaşi fel şi problema dragostei şi căsătoriei. El întreabă 
întotdeauna: „Ce obţin eu din asta?”. 


Dragostea nu este pur şi simplu o îndatorire naturală, cum 
cred unii psihologi. Sexul este o pulsiune sau un instinct; 
însă chestiunea dragostei şi căsătoriei nu este pur şi simplu 
despre cum să satisfacem această pulsiune. Oriunde privim, 
vedem că pulsiunile şi instinctele noastre sunt dezvoltate, 
cultivate, rafinate. Ne-am refulat unele dintre dorințe şi 
înclinații. În numele semenilor noştri, am învățat cum să nu 
ne enervăm unii pe alții. Am învățat cum să ne îmbrăcăm şi 
cum să fim curati. Nici măcar foamea noastră nu are o 
manifestare pur naturală; am cultivat gusturi şi maniere de 
a mânca. Pulsiunile noastre au fost, toate, adaptate culturii 
noastre comune; toate acestea reflectă eforturile pe care am 
învățat să le facem pentru bunăstarea umanităţii şi pentru 
viaţa noastră în comun. 


Dacă aplicăm această înţelegere la problema dragostei şi 
căsătoriei, vom vedea, şi aici, că interesul întregului, 
interesul pentru umanitate, trebuie să fie întotdeauna 
implicat. Acest interes primează. Nu are rost să purcedem la 
discutarea aspectelor dragostei şi căsătoriei sau la 
propunerea de ajutoare, schimbări, noi reglementări sau noi 
instituții până nu asumăm faptul că problema poate fi 
rezolvată numai în întreaga ei coeziune, numai considerând 
bunăstarea umană ca întreg. Poate ne vom perfecționa; 
poate vom găsi răspunsuri mai elaborate la această 
problemă. Dacă se va întâmpla asta, vor apărea răspunsuri 
mai bune pentru că iau mai mult în considerare faptul că 
trăim împărțiți în două sexe, pe suprafaţa acestui pământ, 
unde viața în comun este necesară. În măsura în care 


răspunsurile noastre iau deja în considerare aceste condiții, 
adevărul din ele va dăinui pentru totdeauna. 


ÎNDATORIRI PENTRU DOI PARTENERI EGALI 


Dacă aplicăm această abordare, prima noastră descoperire 
în problema dragostei constă în faptul că fiecare îndatorire 
este pentru ambii indivizi. Pentru mulți oameni, aceasta 
trebuie că este o îndatorire nouă. Într-o anumită măsură, 
am fost educați să lucrăm singuri; într-o anumită măsură, 
să lucrăm într-o echipă sau într-un grup. În general avem 
puţină experienţă în a lucra doi câte doi. Aşadar, aceste noi 
condiții ridică o dificultate; însă este o dificultate mai simplu 
de rezolvat dacă aceşti doi oameni sunt interesați de semenii 
lor, fiindcă atunci pot învăța mai uşor să fie interesați şi 
unul de celălalt. 


Am putea spune chiar că, pentru o soluție completă la 
această cooperare în doi, fiecare partener trebuie să fie mai 
interesat de celălalt decât de el însuşi. Acesta este singurul 
temei prin care dragostea şi căsătoria pot ajunge la 
împlinire. Suntem deja în măsură să vedem în ce mod sunt 
greşite multe convingeri despre căsătorie şi multe propuneri 
pentru reformarea acesteia. 


Dacă fiecare partener ar fi mai interesat de celălalt decât de 
el însuşi, ar exista egalitate. Dacă ar exista un devotament 
strâns, niciunul dintre parteneri nu s-ar putea simți 
subjugat sau pus în umbră. Egalitatea este posibilă doar 


dacă ambii parteneri au această atitudine. Fiecare ar trebui 
să se străduiască să uşureze şi să îmbogăţească viața 
celuilalt. În acest mod, fiecare este în siguranță. Fiecare 
simte că este valoros; fiecare simte că este folositor. 


Găsim aici garanţia fundamentală a căsătoriei, sensul 
fundamental al fericirii în această relație. Este vorba despre 
sentimentul că eşti valoros, că nu poți fi înlocuit, că 
partenerul tău are nevoie de tine, că te porţi bine, că eşti un 
seamăn şi un prieten adevărat. 


Nu este posibil ca un partener implicat într-o sarcină de 
cooperare să accepte o poziție subordonată. Doi oameni nu 
pot trăi rodnic împreună dacă unul doreşte să stăpânească 
şi îl forțează pe celălalt să se supună. În situaţia noastră 
actuală, multi bărbați şi, de fapt, şi multe femei, au 
convingerea că atributia bărbatului este să conducă şi să 
dicteze, să joace rolul principal, să fie stăpân. Acesta este 
motivul pentru care avem atât de multe căsătorii nefericite. 
Nimeni nu poate suporta o poziție de inferioritate fără mânie 
şi dezgust. 


Camarazii trebuie să fie egali, iar când oamenii sunt egali 
găsesc întotdeauna o cale de a-şi soluţiona dificultățile. 
Ajung la un acord, de exemplu, în chestiunea alegerii de a 
avea copii. Ei ştiu că o decizie de a nu face copii va trebui să 
compenseze contribuind în alt fel la garantarea viitorului 
umanității. Când au copii, ajung la un acord în chestiunea 
educației lor; şi sunt stimulati să-şi rezolve problemele pe 
măsură ce se ivesc fiindcă ştiu că, dacă părinții au o 
căsătorie nefericită, copiii sunt dezavantajati şi nu se pot 
dezvolta bine. 


În civilizația noastră de azi, adesea oamenii nu sunt bine 
pregătiți pentru cooperare. Pregătirea noastră s-a centrat 
prea mult pe reuşita individuală, pe ceea ce putem obține de 
la viață şi nu pe ceea ce îi putem oferi noi. Este simplu de 
înțeles că, în ce priveşte doi oameni care trăiesc împreună în 
modul intim impus de căsătorie, orice eşec al cooperării, al 
capacităţii de a fi interesat de altcineva, va avea cele mai 
grave consecințe. Cei mai mulți oameni trăiesc pentru prima 
dată această relaţie strânsă. Ei nu sunt obişnuiţi să se 
raporteze la interesele şi scopurile, dorințele, speranțele şi 
ambițiile unei alte ființe umane. Nu sunt pregătiți pentru 
problemele unei îndatoriri comune. Nu trebuie să ne 
surprindă multele greşeli pe care le vedem în jurul nostru; 
dar putem examina datele şi putem învăța cum să evităm 
greşelile în viitor. 


EDUCAȚIA SI FORMAREA54 


Nicio criză a vieţii adulte nu este întâmpinată fără a ne folosi 
de educaţia noastră anterioară. Întotdeauna reactionäm 
conform stilului nostru de viață. Pregătirea pentru căsătorie 
nu se face peste noapte. În comportamentul specific al unui 
copil, în atitudinile, gândurile şi acțiunile lui putem vedea 
cum se pregăteşte pentru situaţiile din viața adultă. În ce 
priveşte trăsăturile esenţiale, atitudinea lui față de dragoste 
este deja structurată la vârsta de cinci sau şase ani. 


54 Tradus din What life should mean to you, 1931, pp. 268-272. 


EDUCAȚIA SEXUALĂ TIMPURIE 


Putem vedea de timpuriu în dezvoltarea unui copil că îşi 
formează deja o perspectivă asupra dragostei şi căsătoriei. 
Nu ar trebui să ne imaginăm că el prezintă imbolduri 
sexuale în sensul adult al termenului. Se hotărăşte cu 
privire la un aspect al vieţii sociale generale din care se 
simte el însuşi parte. Dragostea şi căsătoria sunt factori ai 
mediului său: aceştia se integrează în concepţia lui despre 
propriul viitor. Trebuie să aibă o înțelegere a lor, să-şi 
asume o perspectivă asupra acestor probleme. 


Când copiii dau dovadă atât de timpuriu de interes pentru 
celălalt sex şi îşi aleg parteneri de care le place, nu trebuie 
să interpretăm niciodată asta drept o greşeală sau o pacoste 
sau o influență sexuală precoce. Cu atât mai puțin ar trebui 
să o luăm în râs sau să o transformăm într-o glumă. Ar 
trebui să considerăm asta ca un pas înainte în pregătirea lor 
pentru dragoste şi căsătorie. În loc să o desconsiderăm, ar 
trebui mai degrabă să stabilim împreună cu copilul că 
dragostea este o îndatorire minunată, o îndatorire pentru 
care trebuie să fie pregătit, o îndatorire în numele întregii 
umanitäti. Astfel, putem sădi un ideal în mintea copilului, 
iar copiii se vor putea alătura unii altora, mai târziu în viață, 
cu un devotament strâns, ca tovarăşi bine pregătiți şi ca 
prieteni. Este revelatoare observaţia că ei sunt susținători 
spontani şi entuziaşti ai monogamiei — iar asta adesea în 
ciuda faptului că mariajele părinţilor lor nu sunt 
întotdeauna armonioase şi fericite. 


Eu nu i-aş încuraja niciodată pe părinţi să explice prea de 
timpuriu relațiile sexuale fizice sau să explice mai mult 
decât doresc copiii lor să înveţe. Puteţi înțelege că este de 
cea mai mare importanță modul în care un copil priveşte 
problemele căsătoriei. Dacă este educat într-un mod greşit, 
el le poate vedea ca pericol sau ca ceva ce-i depăşeşte întru 
totul înțelegerea. Din propria mea experiență, copiii cărora li 
s-au explicat de timpuriu aspectele relațiilor adulte - la 
patru, cinci sau şase ani — dar şi copiii care au avut 
experienţe precoce - toţi aceştia se vor teme mai târziu in 
viață de dragoste. Atracția fizică le sugerează şi ideea 
pericolului. Dacă un copil este mai mare când primeşte 
primele explicaţii şi are primele experienţe, el nu mai este 
nici pe departe atât de înspăimântat: este cu atât mai puțin 
probabil ca el să facă greşeli în înțelegerea relațiilor 
adecvate. Cheia ajutorării este să nu minți niciodată un 
copil, să nu ii eviti niciodată întrebările, să înţelegi ce se află 
în spatele întrebărilor sale, să explici doar atât cât putem fi 
siguri că el poate înțelege. Informaţiile date în mod intruziv 
şi fără a fi cerute pot provoca un rău însemnat. 


În această problemă a vieţii, ca în toate celelalte, este mai 
bine pentru copil să fie independent şi să afle ce doreşte să 
ştie prin propriile lui eforturi. Dacă există încredere între el 
şi părinți, nu va avea de suferit. Va întreba întotdeauna ce 
are nevoie să ştie. Există o superstiție comună conform 
căreia copiii pot fi îndrumați greşit de explicațiile tovarăşilor 
lor. Nu am văzut niciodată un copil, altfel sănătos, care să 
aibă de suferit în acest fel. Copiii nu înghit tot ce le spun 
colegii de şcoală; în cea mai mare parte, copiii sunt foarte 
critici şi, dacă nu sunt siguri că ceea ce li s-a spus este 
adevărat, ei îşi vor întreba părinţii sau fraţii şi surorile. 
Trebuie să mărturisesc, de asemenea, că am întâlnit adesea 


copii mai delicati şi mai plini de tact în aceste chestiuni 
decât cei mari. 


IMPRESII DIN MEDIUL APROPIAT 


Chiar şi atractivitatea fizică a vieţii adulte este deja pregătită 
în copilărie. Impresiile pe care le obține copilul cu privire la 
simpatie şi atracție, impresiile oferite de membrii celuilalt 
sex din mediul lui apropiat — aceastea sunt începuturile 
atracției fizice. Când un băiat obține aceste impresii de la 
mama lui, de la surorile lui sau de la fetele din jurul lui, 
preferința lui pentru anumite tipuri atractive din punct de 
vedere fizic în viața de mai târziu va fi influențată de 
asemănarea cu aceşti membri ai mediului său timpuriu. 
Uneori, el este influențat şi de operele de artă: toată lumea 
este atrasă în acest mod de un ideal al frumuseții personale. 
Astfel, mai târziu în viață, individul nu poate să mai facă o 
alegere liberă în sensul cel mai larg, ci numai o alegere 
conform direcției formării lui. 


Această căutare a frumuseții nu este o căutare fără sens. 
Emotiile noastre estetice se bazează întotdeauna pe dorința 
de sănătate, de îmbunătățire şi pe speranța în viitorul 
umanității; acestea sunt simbolurile modului în care dorim 
să se dezvolte copiii noştri. Asta este frumusețea ce ne 
atrage întotdeauna. 


Uneori, dacă un băiat întâmpină dificultăți cu mama lui, iar 
o fată cu tatăl ei (cum se întâmplă adesea dacă nu este 


stabilă cooperarea în căsătorie), ei vor căuta un tip opus. 
Dacă, de exemplu, mama băiatului l-a cicălit şi l-a agresat, 
dacă el este slab şi se teme să nu fie dominat, ar putea să 
considere atractive sexual doar acele femei care par că nu 
sunt dominante. E uşor să facă greşeli: poate să caute o 
parteneră pe care s-o poată supune, iar o căsătorie fericită 
nu este posibilă niciodată fără egalitate. Uneori, dacă 
doreşte să se arate puternic şi viguros, el caută un partener 
care pare de asemenea puternic, fie pentru că preferă 
puterea, fie pentru că găseşte la parteneră o provocare mai 
mare să îşi demonstreze propria forță. 


Dacă neintelegerea cu mama este foarte intensă, pregătirea 
lui pentru dragoste şi căsătorie ar putea fi împiedicată, şi 
chiar atracția fizică față de celălalt sex ar putea fi blocată. 
Acest blocaj are multe grade; dacă este total, băiatul va 
exclude cu totul celălalt sex şi va ajunge pervers. 


Suntem întotdeauna mai bine pregătiți în cazul în care 
căsătoria părinților noştri a fost armonioasă. Copiii obțin din 
viața părinţilor propriile impresii timpurii despre cum e 
căsătoria şi nu este în niciun fel surprinzător că cele mai 
multe eşecuri în viață se găsesc printre copiii din căsătorii 
destrămate si cu o viață de familie nefericită. Dacă părinții 
nu sunt ei înşişi în stare să coopereze, le va fi imposibil să-şi 
înveţe copiii să coopereze. 


Putem adesea să evaluăm cel mai bine adecvarea unui 
individ la căsătorie aflând dacă s-a format în tipul potrivit de 
viață de familie şi observändu-i atitudinea față de părinți, 
surori şi frați. Factorul important este unde a primit 
educația pentru dragoste şi căsătorie. 


Totuşi, trebuie să fim atenţi cu privire la acest punct. Ştim 
că un bărbat nu este condiționat de mediul său, ci de 
evaluarea pe care o face cu privire la mediu. Evaluarea lui 
poate fi utilă. E posibil să fi avut experienţe foarte nefericite 
în viața de familie din casa părinţilor săi, dar asta ar putea 
să-l stimuleze chiar să se descurce mai bine în propria viață 
de familie. Ar putea să aspire să se pregătească bine pentru 
căsătorie. Nu trebuie niciodată să judecăm sau să excludem 
o ființă umană pentru că are în spate o viață de familie 
nefericită. 


PREGĂTIREA ADECVATĂ SI INADECVATA55 


Cea mai rea pregătire este când un individ îşi vede 
permanent propriul interes. Dacă a fost educat în acest 
mod, el se gândeşte tot timpul la plăcerile şi bucuriile pe 
care le poate obţine de la viață. El cere tot timpul să fie liber 
şi să-i fie uşor, fără să ia seama cum ar putea să uşureze şi 
să îmbogăţească viața partenerei sale. Asta este o abordare 
dezastruoasă. L-aş compara cu un bărbat care încearcă să 
pună căpăstrul unui cal începând de la coadă. Nu este un 
păcat, dar este o metodă greşită. 


CONCEPTE ADECVATE SI INADECVATE DESPRE 
CĂSĂTORIE 


55 What life should mean to you, 1931, pp. 272-278. 


Aşadar, în pregătirea atitudinii noastre față de dragoste, nu 
ar trebui să căutăm întotdeauna atenuări şi modalități de a 
evita responsabilitatea. Tovărăşia în dragoste nu ar fi solidă 
dacă ar exista ezitare şi îndoială. Cooperarea impune o 
decizie pentru eternitate; iar noi considerăm adevărate 
exemple de dragoste şi adevărate căsătorii acele uniuni în 
care a fost luată o decizie fermă şi de neschimbat. În această 
hotărâre includem decizia de a avea copii, de a-i educa şi a-i 
pregăti întru cooperare şi de a-i face, în măsura în care 
putem, adevărați semeni, adevărați membri egali şi 
responsabili ai rasei umane. 


O căsătorie bună este mijlocul cel mai bun pe care îl avem 
pentru creşterea viitoarei generaţii a omenirii; iar căsătoria 
ar trebui întotdeauna să aibă asta în vedere. Căsătoria este, 
de fapt, o îndatorire; are propriile reguli şi legi; nu putem să 
alegem o parte şi să ne ferim de celelalte fără să încălcăm 
eterna lege de pe suprafața acestui pământ, cooperarea. 


E imposibil să detinem adevăratul devotament al dragostei 
dacă ne limităm responsabilitatea la cinci ani sau dacă 
privim căsătoria ca pe o perioadă de probă. Dacă bărbați 
sau femei au în vedere o astfel de evitare, ei nu îşi adună 
toate puterile pentru realizarea îndatoririi. În niciuna dintre 
îndatoririle de viață serioase şi importante nu ne aranjăm o 
astfel de „evadare”. Nu putem să iubim şi să fim limitați. 


Toţi acei oameni cu intenţii bune şi buni la suflet care în 
căsătorie încearcă să-şi facă viața mai uşoară se află pe 
drumul greşit. Ceea ce propun ei ar dăuna şi ar limita 


eforturile cuplurilor care se căsătoresc; ar face mai uşor 
pentru aceştia să găsească o portitä de scăpare şi să evite 
munca pe care ar trebui s-o depună pentru sarcina la care 
s-au înhămat. Ştiu că există multe dificultăți în viața 
noastră socială şi că îi împiedică pe mulți oameni să 
soluţioneze problema dragostei şi căsătoriei în modul 
potrivit, chiar dacă ar dori să o soluţioneze. Nu doresc să 
sacrific, totuşi, dragostea şi căsătoria; doresc să sacrific 
dificultăţile vieții noastre sociale. 


Ştim ce caracteristici sunt necesare pentru un parteneriat 
amoros - să fii fidel, sincer şi demn de încredere, să nu fii 
pasiv, să nu fii egoist... Dacă o persoană crede că 
infidelitatea e lucru firesc, nu este adecvat pregătită pentru 
căsătorie. Nu este posibilă nici măcar menţinerea unei 
camaraderii adevărate dacă ambii parteneri au căzut de 
acord să-şi păstreze libertatea. Aceasta nu este camaraderie. 
În camaraderie nu suntem liberi în orice direcţie. Suntem 
legați de cooperarea noastră. 


UN EXEMPLU DE CAZ 


Dati-mi voie să ofer un exemplu despre cum o astfel de 
înțelegere particulară, neadaptată la împlinirea căsătoriei 
sau la bunăstarea umanităţii, poate fi nocivă pentru ambii 
parteneri. Îmi amintesc de un caz în care un bărbat divorțat 
şi o femeie divorțată s-au căsătorit. Erau oameni cultivați şi 
inteligenţi şi sperau foarte tare că noua lor aventurare în 
căsătorie va fi mai bună decât cea precedentă. Nu ştiau, 
însă, cum au ajuns primele lor căsătorii să se näruiascä; 


căutau calea potrivită fără să-şi fi înțeles propria lipsă de 
interes social. Se declarau liber cugetători şi îşi doreau să 
aibă o căsătorie simplă, în care n-ar fi întâmpinat niciodată 
riscul de a se plictisi unul de celălalt. Aşadar, au propus ca 
fiecare dintre ei să fie liber în orice direcţie; să facă orice ar 
vrea să facă, dar să se încreadă unul în celălalt într-atât 
încât să-şi spună tot ce s-ar întâmpla. În această privință, 
soțul părea mai curajos. Avea multe aventuri să-i 
povestească soției de fiecare dată când venea acasă, iar ea 
părea să se bucure enorm de ele şi să fie foarte mândră de 
succesul soțului ei. Avea permanent intenţia să înceapă la 
rândul ei un flirt sau o relaţie de dragoste; dar înainte de a 
face primul pas a început să sufere de agorafobie. Nu mai 
putea să iasă singură din casă; nevroza o ţinea în camera ei; 
dacă trecea cu un pas de pragul uşii, se speria atât de tare 
încât era obligată să se întoarcă. Această agorafobie era o 
apărare împotriva deciziei pe care o luase; însă la asta se 
mai adăuga ceva. În sfârşit, din moment ce era incapabilă să 
iasă singură, soțul ei era obligat să-i stea alături. Vedeţi 
aşadar cum rațiunea căsătoriei a curmat decizia lor. Soţul 
nu mai putea să fie un libertin fiindcă trebuia să rămână cu 
soția sa. Ea însăşi nu-şi putea folosi libertatea fiindcă îi era 
frică să iasă singură din casă. Dacă această femeie s-ar 
vindeca, ar fi forțată să ajungă la o mai bună înțelegere a 
căsătoriei, pe care soțul, de asemenea, ar trebui să o 
considere o îndatorire de cooperare. 


DIVERSE PREGĂTIRI INADECVATE 


Alte greşeli sunt comise la chiar începutul căsătoriei. Un 
copil care a fost räsfätat acasă se simte adesea neglijat în 


căsnicie. El nu a fost pregătit să se adapteze la viața socială. 
Un copil räsfätat ar putea să devină un mare tiran în 
căsătorie; celălalt partener se simte victimizat, se simte 
închis în cuşcă şi începe să se împotrivească. Este 
interesant de observat ce se întâmplă când doi copii 
räsfätati se căsătoresc. Fiecare pretinde interes şi atenţie, şi 
niciunul nu poate fi mulțumit. Următorul pas este să caute 
o scăpare; un partener începe să flirteze cu altcineva în 
speranța de a câştiga mai multă atenţie. 


Unii oameni sunt incapabili să se îndrăgostească de o 
singură persoană; se îndrăgostesc de două în acelaşi timp. 
Astfel, se simt liberi; pot să fugă de unul şi să se reorienteze 
spre celălalt şi pot să nu-şi asume niciodată toate 
responsabilitätile dragostei. A-i iubi pe amândoi înseamnă a 
nu-l iubi pe niciunul. 


Mai sunt şi alți oameni care inventează o dragoste 
romantică, ideală sau de neatins; astfel, se lăfăie în 
sentimentele lor fără să fie necesar să abordeze un partener 
în realitate. Un ideal superior de dragoste poate fi folosit şi 
pentru a exclude toate posibilitățile, fiindcă nu se poate găsi 
nimeni care să se ridice la înălțimea acestuia. 


Mulţi bărbaţi şi, mai ales, multe femei, prin greşelile din 
dezvoltarea lor, s-au pregătit să-şi dispretuiascä şi să-şi 
respingă propriul rol sexual. Şi-au împiedicat funcţiile 
sexuale şi nu sunt capabili fizic, fără tratament, să realizeze 
o căsătorie de succes. Asta este ceea ce eu am numit 
protestul viril şi este cauzat în foarte mare măsură de 
supraevaluarea bărbaților în cultura noastră actuală. 


Copiii, dacă sunt lăsați să se indoiascä de propriul rol 
sexual, vor fi predispusi să se simtă nesiguri. Atâta timp cât 
rolul masculin este considerat rolul dominant, este normal 
să simtă, indiferent dacă sunt băieți sau fete, că rolul 
masculin este demn de invidiat. Se vor îndoi de propria 
capacitate de a îndeplini acest rol, vor exagera importanța 
faptului de a fi bărbat şi vor încerca să evite să fie puşi la 
încercare. 


Această nemulțumire față de rolul sexual este foarte 
frecventă în cultura noastră. O putem bănui în toate 
cazurile de frigiditate la femei şi de impotentä din cauze 
psihice la bărbaţi. În aceste cazuri există o rezistență la 
dragoste şi căsătorie, o rezistență manifestată chiar în 
punctele nevralgice. E imposibil să evităm aceste eşecuri 
dacă nu avem cu adevărat sentimentul că bărbații şi femeile 
sunt egali. Atâta timp cât o jumătate a rasei umane are 
motiv să fie nemulțumită de poziţia oferită, avem un 
obstacol enorm în calea căsătoriei reuşite. Aici, remediul 
este pregătirea pentru egalitate; şi nu trebuie să permitem 
niciodată copiilor să rămână needificati cu privire la propriul 
rol viitor. 


Cred că devotamentul puternic față de dragoste şi căsătorie 
este cel mai bine asigurat când nu au existat relații sexuale 
înainte de căsătorie. Am descoperit că, în secret, celor mai 
multi bărbaţi nu le place de fapt ca iubita lor să se poată 
oferi înainte de căsătorie. Uneori ei văd asta ca pe un semn 
de moravuri uşoare şi sunt socati. Mai mult, în această 
stare a culturii noastre, dacă există relații intime înainte de 
căsătorie, povara este mai grea pentru fată. 


De asemenea, e o mare greşeală ca o căsătorie să fie 
contractată de frică şi nu din curaj. Putem înțelege că o 
fatetä a cooperării este curajul, iar dacă bărbați şi femei îşi 
aleg partenerii de frică, este un semn că ei nu doresc o reală 
cooperare. Asta se aplică în mare măsură şi când îşi aleg 
parteneri betivi sau care se află la mare distanță sub ei ca 
statut social sau ca educație. Ei se tem de dragoste şi 
căsătorie şi doresc să pună bazele unei situații în care 
partenerul să-i admire. 


PRIETENIA ŞI PROFESIA 


Unul dintre modurile în care interesul social poate fi pregătit 
este prin prietenie. În prietenie învăţăm să vedem prin ochii 
altcuiva, să ascultăm cu urechile lui şi să simțim cu inima 
lui. Dacă un copil este frustrat de această ocazie, dacă este 
permanent supravegheat şi păzit, dacă creşte izolat, fără 
camarazi şi prieteni, el nu îşi dezvoltă abilitatea de 
indentificare cu o altă persoană. Se crede întotdeauna cea 
mai importantă ființă din lume şi este întotdeauna 
nerăbdător să-şi asigure propria bunăstare. Educaţia întru 
prietenie este o pregătire pentru căsătorie. Jocurile pot fi 
utile dacă sunt privite ca pregătire pentru cooperare; dar în 
jocurile copiilor găsim prea adesea competiție şi dorința de a 
excela. Este foarte folositoare crearea situațiilor in care doi 
copii lucrează împreună, studiază împreună şi învață 
împreună. Cred că nu ar trebui să subestimăm dansul. 
Dansul este un tip de activitate în care doi oameni trebuie 
să realizeze o îndatorire comună şi eu cred că este bine 
pentru copii să fie pregătiți pentru dans. Nu mă refer în mod 
specific la dansul de azi, unde avem mai degrabă un 


spectacol decât o îndatorire comună. Dacă, totuşi, am avea 
dansuri simple şi uşoare pentru copii, asta ar fi de mare 
ajutor pentru dezvoltarea lor. 


O altă chestiune care ajută, de asemenea, la înțelegerea 
pregătirii pentru căsătorie este cea a profesiei. Astăzi, 
soluția aceastei probleme vine înainte de soluția pentru 
dragoste şi căsătorie. Unul dintre parteneri, sau amândoi, 
trebuie să profeseze astfel încât ei să-şi poată câştiga traiul 
şi să poată întreţine o familie, şi putem înţelege că 
pregătirea potrivită pentru căsătorie include şi o educaţie 
adecvată pentru muncă. 


CURTAREA SI ATRACTIA SEXUALĂ56 


Intotdeauna putem vedea in abordarea celuilalt sex mäsura 
curajului si mäsura capacitätii de cooperare. Fiecare individ 
are abordarea lui specifică, ţinuta şi temperamentul lui 
specific in curtare; iar asta e întotdeauna in congruentä cu 
stilul său de viață. În acest temperament amoros putem 
vedea dacă el spune „Da” viitorului umanității, dacă este 
încrezător şi cooperant sau dacă este interesat doar de 
propria lui persoană, dacă are trac şi dacă se chinuieşte 
singur cu întrebările „Ce fel de reprezentație dau?”, „Ce cred 
ei despre mine?”. În curtare, un bărbat poate proceda lent şi 
precaut sau iute şi grăbit; în orice caz, înclinația lui 
amoroasă este concordantä cu scopul şi stilul său de viață si 


56 What life should mean to you, 1931, pp. 278-280. 


este doar una dintre expresiile acestuia. Nu putem judeca 
adecvarea la căsătorie a unui bărbat doar după modul în 
care face curte fiindcă aici are un scop direct în fața ochilor, 
iar în alte privinţe ar putea fi nehotărât. Cu toate acestea, 
putem obține din asta indicații sigure despre personalitatea 
sa. 


În condiţiile propriei noastre culturi (şi numai în aceste 
condiții), există aşteptarea generală că bărbatul trebuie să 
fie primul care exprimă atracţia, că bărbatul trebuie să facă 
primul pas. Aşadar, atâta timp cât există această 
constrângere culturală, este necesară pregătirea băieților 
pentru atitudinea masculină - să preia inițiativa, nu să ezite 
sau să caute o scăpare. Totuşi, ei pot fi pregătiți doar dacă 
se simt ei înşişi parte a întregii vieți sociale şi dacă acceptă 
avantajele şi dezavantajele acesteia ca fiindu-le proprii. 
Desigur, şi fetele şi femeile sunt angajate în curtare, şi ele 
preiau inițiativa; însă, în condiţiile noastre culturale 
predominante, ele se simt obligate să fie mai rezervate, iar 
curtarea lor se exprimă prin întreaga ținută şi înfăţişare, 
prin modul în care se îmbracă, prin modul în care privesc, 
vorbesc şi ascultă. Astfel, abordarea bărbatului poate fi 
considerată mai simplă şi mai superficială, iar a femeii mai 
profundă şi mai complicată. 


Atracția sexuală față de partener este necesară, dar ar 
trebui să fie întotdeauna modelată în direcția dorinţei 
pentru bunăstarea umană. Dacă partenerii sunt cu adevărat 
interesați unul de celălalt, nu va exista niciodată pericolul 
ca atracția sexuală să se sfârşească. Acest sfârşit implică 
întotdeauna o lipsă de interes; asta ne spune că individul 
nu se mai simte egal, prietenos şi cooperant cu partenerul 
său, că nu mai doreşte să îmbogăţească viața partenerului. 


Uneori, oamenii pot să creadă că interesul continuă, dar că 
s-a terminat atracția. Asta nu e niciodată adevărat. 
Câteodată gura minte sau capul nu înțelege; însă funcțiile 
corpului spun întotdeauna adevărul. Dacă funcţiile sunt 
deficiente, rezultă că nu există o reală înțelegere între aceşti 
doi oameni. Şi-au pierdut interesul unul pentru celălalt. 
Unul dintre ei, cel puţin, nu mai doreşte să îndeplinească 
sarcina dragostei şi căsătoriei, ci caută o evitare sau o 
evadare. 


Şi într-o altă privință, pulsiunea sexuală a ființelor umane 
este diferită de cea a altor ființe. Este continuă. Acesta este 
un alt mod în care e garantată bunăstarea şi continuitatea 
omenirii; este un mod prin care omenirea poate să 
sporească, să devină mai numeroasă şi să-şi asigure 
bunăstarea şi supraviețuirea prin numărul mare de indivizi. 
La alte creaturi, viața a luat alte măsuri pentru a asigura 
supraviețuirea: de exemplu, vedem la multe faptul că femela 
face un număr foarte mare de ouă din care multe nu ajung 
niciodată să eclozeze. Multe se pierd sau sunt distruse, însă 
numărul lor mare asigură întotdeauna supraviețuirea unora 
dintre ele. 


Şi la ființele umane, o metodă de supraviețuire este de a 
avea copii. Aşadar, vom găsi că în această problemă a 
dragostei şi căsătoriei, acei oameni care sunt natural 
interesați de bunăstarea umanităţii sunt cei care, cel mai 
probabil, vor avea copii, iar cei care nu sunt interesați, 
conştient sau inconştient, de semenii lor, refuză povara 
procreatiei. Dacă tot timpul solicită şi se aşteaptă la lucruri, 
fără să ofere ceva vreodată, nu le plac copiii. Sunt interesați 
doar de propriile lor persoane şi văd copiii ca bătăi de cap, 
necazuri, pacoste, lucruri care îi vor împiedica să-şi mențină 


interesul față de sine. Astfel, putem spune că, pentru o 
soluționare completă a problemei dragostei şi căsătoriei, 
este necesară decizia de a avea copii. O căsătorie bună este 
cel mai potrivit mijloc pe care îl cunoaştem de a creşte 
viitoarea generație a omenirii, iar căsătoria ar trebui 
întotdeauna să aibă asta în vedere. 


CAZUL MONOGAMIEI57 


Soluţia la problema dragostei şi căsătoriei în viața noastră 
concretă şi socială este monogamia. Oricine începe o relație 
care solicită un asemenea devotament intim, un asemenea 
interes față de altă persoană, nu poate să renunţe la temelia 
acestei relații şi să caute o evadare. 


CENTRAREA PE ÎNDATORIRE 


Ştim că există posibilitatea să aibă loc o rupere a relației. 
Din nefericire, nu putem evita asta întotdeauna. Însă cel 
mai simplu mod de a o evita este să privim căsătoria şi 
dragostea ca pe o îndatorire socială cu care suntem 
confruntati, o sarcină a cărei soluționare este aşteptată de la 
noi. Vom încerca atunci prin toate mijloacele să solutionäm 
problema. În general, despärtirile au loc fiindcă partenerii 


57 What life should mean to you, 1931, pp. 280-286. 


nu îşi adună toate puterile. Ei nu creează căsnicia; ei doar 
aşteaptă să primească ceva. Dacă înfruntă problema în 
acest mod, sigur că îi va dovedi. Este o greşeală să privim 
dragostea şi căsătoria ca şi cum ar fi un paradis; şi este tot 
o greşeală să privim căsătoria ca şi cum ar fi sfârşitul unei 
poveşti. Când doi oameni se căsătoresc, încep să testeze 
posibilităţile relaţiei lor; în timpul căsătoriei se confruntă cu 
adevăratele îndatoriri ale vieții şi cu adevărata oportunitate 
de a crea ceva întru binele societății. 


Celălalt punct de vedere, al căsătoriei ca sfârşit, ca scop 
ultim, este mult prea dominant în cultura noastră. Îl putem 
vedea, de exemplu, în mii de romane în care suntem lăsați 
baltă când un bărbat şi o femeie sunt proaspăt căsătoriți şi 
se află, de fapt, la începutul vieţii lor împreună. Totuşi, 
situația este frecvent abordată ca şi cum însăşi căsătoria ar 
fi rezolvat multumitor totul, ca şi cum ei s-ar afla la sfârşitul 
îndatoririi lor. 


Un alt punct care este important să fie înțeles e acela că 
dragostea de una singură nu rezolvă totul. Sunt multe feluri 
de dragoste şi este mai bine să ne bazăm pe muncă, interes 
şi cooperare pentru a soluţiona problemele căsătoriei. 


Nu este absolut nimic miraculos în toată această relație. 
Atitudinea fiecărui individ față de căsătorie este una dintre 
expresiile stilului său de viață: o putem înțelege dacă 
înțelegem individul întru totul, şi doar astfel. Aceasta este 
convergentă cu toate eforturile şi scopurile lui. Aşadar, vom 
reuşi să aflăm de ce atât de multi oameni caută întotdeauna 
să se menajeze sau să evadeze. Pot spune precis cât de 


mulți oameni au această atitudine: toți oamenii care rămân 
nişte copii räsfätati. 


Acesta este un tip periculos în viața noastră socială — aceşti 
copii räsfätati ajunşi adulți care, ca parte a stilului lor de 
viață, stabilit în primii patru sau cinci ani, au întotdeauna 
schema de aperceptie: „Pot obține tot ce vreau?”. Dacă nu 
pot obţine tot ce doresc, vor considera viața ca fiind lipsită 
de sens. „La ce să mai trăiesc”, întreabă ei, „dacă nu pot să 
am ce îmi doresc?”. Devin pesimişti: concep o „dorință de 
moarte”. Se fac singuri bolnavi şi nevrotici şi construiesc o 
filosofie din stilul lor greşit de viață. Ei simt că ideile lor 
greşite sunt de o unică şi enormă importanță. Simt că este o 
dovadă de reavointä din partea universului ca ei să 
trebuiască să-şi refuleze pulsiunile şi emoţiile. Aşa sunt 
pregătiți. 


Au trăit odată o perioadă favorabilă, în care au obţinut tot 
ce şi-au dorit. Unii din ei, poate, încă mai simt că, dacă 
plâng de-ajuns, dacă protestează de-ajuns, dacă refuză 
cooperarea, vor obține împlinirea propriilor dorințe. Ei nu 
privesc la întregul vieţii, ci la propriile lor interese personale. 


Rezultatul este că ei nu doresc să contribuie, doresc 
întotdeauna ca lucrurile să le vină uşor, doresc să nu li se 
refuze nimic; şi, astfel, ei doresc ca însăşi căsătoria să fie 
reversibilă, doresc căsătorii de probă şi divorturi mai simple: 
încă de la începutul căsătoriei, ei solicită libertate şi dreptul 
la infidelitate. Acum, dacă o ființă umană este cu adevărat 
interesată de o alta, trebuie să prezinte toate caracteristicile 
inerente acestui interes; acel ins trebuie să fie devotat, un 
prieten bun; trebuie să se simtă responsabil, trebuie să se 


arate fidel şi demn de încredere. Eu cred că o ființă umană 
care nu a reuşit să ajungă la împlinirea unei astfel de vieți 
amoroase sau a unei astfel de căsătorii ar trebui cel puțin să 
înțeleagă că, în această privință, viața sa a fost o greşeală. 


Este, de asemenea, necesar să fim interesaţi de bunăstarea 
copiilor; iar dacă o căsătorie se bazează pe perspective 
diferite față de cea pe care am sustinut-o eu, există multe 
dificultăţi în creşterea copiilor. Dacă părinţii se ceartă şi îşi 
privesc căsătoria ca pe un fleac, dacă nu o văd într-un mod 
în care problemele ar putea fi rezolvate şi în care relația ar 
putea fi continuată cu bine, aceasta nu este o situaţie foarte 
favorabilă pentru a-i ajuta pe copii să fie sociabili. 


SCOPURI ŞI ABORDĂRI INADECVATE 


Există probabil motive pentru care oamenii nu ar trebui să 
trăiască împreună; există probabil cazuri în care ar fi mai 
bine dacă s-ar despărți. Cine ar trebui să decidă dacă este 
cazul? Vom lăsa noi asta în mâinile oamenilor care nu sunt 
ei înşişi corect învăţaţi, care nu înțeleg ei înşişi în ce fel 
căsătoria este o îndatorire, care sunt interesați ei înşişi doar 
de propriile persoane? Ei ar privi un divorț în acelaşi mod în 
care privesc căsătoria: „Ce poate fi câştigat din asta?”. 
Evident, aceştia nu sunt oamenii în măsură să decidă. 


Veţi vedea foarte frecvent că oamenii divorțează şi se 
recăsătoresc iar şi iar şi întotdeauna fac aceeaşi greşeală. 
Atunci, cine trebuie să decidă? Poate ne-am putea imagina 


că, dacă ceva nu este în regulă cu o căsătorie, un psihiatru 
ar trebui să decidă dacă aceasta trebuie sau nu să fie 
încheiată. Există aici o dificultate. Nu ştiu dacă este 
adevărat în America, însă în Europa am descoperit că 
psihiatrii, în cea mai mare parte, găsesc că bunăstarea 
personală este punctul cel mai important. Aşadar, în 
general, dacă ei sunt consultați într-un astfel de caz, 
recomandă o iubită sau un amant şi găsesc că asta ar fi 
calea de a rezolva problema. Sunt sigur că, în timp, se vor 
răzgândi şi vor înceta să ofere asemenea sfaturi. Ei pot să 
propună o astfel de soluție doar dacă nu au fost pregătiți 
corect în ce priveşte întreaga coerență a problemei, modul în 
care stă laolaltă cu celelalte îndatoriri ale vieții noastre pe 
acest pământ; şi această coerență am dorit să o supun 
atenției dumneavoastră. 


Se face o greşeală asemănătoare când oamenii văd în 
căsătorie o soluție a unei probleme personale. Nici aici nu 
pot vorbi despre America, dar ştiu că în Europa, dacă un 
băiat sau o fată dezvoltă o nevroză, psihiatrii îi sfătuiesc 
adesea să-şi găseasc iubiți şi să înceapă să întrețină relaţii 
sexuale. Îi sfătuiesc si pe adulţi în acelaşi mod. Asta 
transformă, într-adevăr, dragostea şi căsătoria într-un biet 
tratament brevetat, iar aceşti indivizi cu siguranţă vor pierde 
foarte mult. 


Solutionarea adecvată a problemei dragostei şi căsătoriei 
aparține celei mai înalte împliniri a întregii personalități. Nu 
există o altă problemă mai intim legată de fericire şi de o 
exprimare mai autentică şi mai utilă în viață. Nu o putem 
trata ca pe un fleac. 


Nu putem privi dragostea şi căsătoria ca pe un remediu 
pentru o carieră infractionalä, pentru alcoolism sau nevroză. 
Un nevrotic are nevoie să primească tratamentul adecvat 
înainte de a fi potrivit pentru dragoste şi căsătorie; şi dacă 
se angajează în ele înainte de a fi capabil să le abordeze 
corect, îi este dat să ajungă în noi pericole şi ghinioane. 
Căsătoria este un ideal prea înalt, iar îndeplinirea acestei 
sarcini solicită prea mult din eforturile noastre şi din 
activitatea creativă pentru a-i adăuga asemenea poveri 
suplimentare. 


Există şi alte moduri prin care se poate ajunge la o căsătorie 
cu scopuri inadecvate. Unii oameni se căsătoresc de dragul 
siguranței financiare; se căsătoresc fiindcă le este milă de 
cineva; sau se căsătoresc pentru a-şi asigura un servitor. Nu 
e loc de asemenea glume în căsătorie. Cunosc chiar cazuri 
în care oamenii s-au căsătorit pentru a-şi spori dificultăţile. 
Un tânăr este, poate, în dificultate cu privire la examenele 
sale sau la viitoarea lui carieră. El are senzaţia că ar putea, 
cu uşurinţă, să esueze, şi doreşte ca, dacă eşuează, să se 
poată justifica. Astfel, îşi asumă îndatorirea suplimentară a 
căsătoriei pentru a avea un alibi. 


Sunt sigur că nu ar trebui să încercăm să devalorizăm sau 
să diminuăm această problemă, ci să o plasăm la un nivel 
superior. În toate propunerile de ajutorare pe care le-am 
auzit, întotdeauna femeile sunt cele care, de fapt, ajung să 
fie dezavantajate. Nu există nicio îndoială că, în cultura 
noastră, bărbaților le este deja mai uşor. Asta e o greşeală in 
abordarea noastră obişnuită. Şi nu poate fi depăşită doar 
printr-o revoltă personală. În special în căsătorie, o revoltă 
personală ar tulbura relația socială şi interesul partenerului. 


Poate fi depăşită numai prin recunoaşterea şi modificarea 
întregii atitudini a culturii noastre. 


O cercetătoare pe care am avut-o în formare, prof. Rasey din 
Detroit, a realizat un studiu şi a descoperit că 42% dintre 
fetele pe care le-a chestionat şi-ar fi dorit să fie băieţi; asta 
înseamnă că erau nemultumite de propriul sex58. Se poate 
oare să fie atât de simplă soluționarea problemelor dragostei 
şi căsătoriei când aproape o jumătate din omenire este 
dezamăgită şi descurajată, când nu este de acord cu propria 
poziție şi obiecteazä față de libertatea mai mare a celeilalte 
jumătăți? Se poate oare să fie atât de simplă soluționarea 
acestora dacă femeile se aşteaptă întotdeauna să fie 
desconsiderate şi dacă se consideră doar obiecte sexuale 
pentru bărbaţi sau dacă cred că este normal ca bărbaţii să 
fie poligami şi infideli? 


CONCLUZIE 


Din tot ce am spus putem trage o concluzie simplă, evidentă 
şi utilă. Fiintele umane nu sunt nici poligame, nici 
monogame. Însă înţelegerea faptului că trăim pe această 
planetă alături de ființe umane egale nouă, împărțite în 
două sexe, şi că trebuie să solutionäm cele trei probleme de 
viață pe care circumstanțele noastre ni le-au impus cu vârf 
şi-ndesat ne va ajuta să înțelegem că deplina şi cea mai 


58 Marie I. Rasey, profesor de psihologie a educaţiei la Wayne University, 
Detroit, a studiat cu Adler la Viena în vara anilor 1928 şi 1929 (n. red.). 


înaltă dezvoltare a individului în dragoste şi căsătorie poate 
fi cel mai bine asigurată prin monogamie. 

